text:
ສົງຄາມໂລກຄັ້ງທີສອງ
ສົງຄາມໂລກຄັ້ງທີສອງ (ອັງກິດ: World War II ມັກຫຍໍ້ເປັນ WWII ຫຼື WW2, ຝະລັ່ງ: Seconde Guerre mondiale) ເປັນຄວາມຂັດແຍ້ງທາງທະຫານລະດັບໂລກຕັ້ງແຕ່ ຄ.ສ. 1939 ຫາ 1945 ເຊິ່ງກ່ຽວຂ້ອງກັບປະເທດສ່ວນໃຫຍ່ໃນໂລກ ລວມທັງລັດມະຫາອຳນາດທັງໝົດ. ປະເທດຜູ້ຮ່ວມສົງຄາມລວມໂຕກັນເປັນພັນທະມິດທາງທະຫານຄູ່ສົງຄາມສອງຝ່າຍ ແມ່ນ ຝ່າຍສັມພັນທະມິດແລະຝ່າຍອັກສະ. ລະຫວ່າງສົງຄາມມີການລະດົມທະຫານກວ່າ 100 ລ້ານຄົນ ດ້ວຍລັກສະນະຂອງ "ສົງຄາມເບັດເສັດ". ປະເທດຜູ້ຮ່ວມສົງຄາມຫຼັກໄດ້ທຸ່ມເທຂີດຄວາມສາມາດທາງເສຖະກິດ ອຸດສາຫະກຳແລະວິທະຍາສາດເພື່ອຄວາມພະຍາຍາມຂອງສົງຄາມທັງໝົດ ໂດຍລຶບເສັ້ນຂີດແບ່ງລະຫວ່ງຊັບພະຍາກອນຂອງພົນເຮືອນຫຼືທະຫານ. ປະເມີນກັນວ່າສົງຄາມມີມູນຄ່າປະມານ 1 ລ້ານລ້ານໂດລາສະຫະລັດ ດ້ວຍປະການທັງປວງ. ສົງຄາມໂລກຄັ້ງທີສອງຈຶ່ງນັບວ່າແມ່ນສົງຄາມຂະໜາດໃຫຍ່ທີ່ສຸດ ໃຊ້ເງິນທຶນຫຼາຍທີ່ສຸດ ແລະນອງເລືອດທີ່ສຸດໃນປະຫວັດສາດມະນຸສະຍະຊາດ, ປະເມີນກັນວ່າມີຜູ້ເສຍຊີວິດລະຫວ່າງ 40 ຫາຫຼາຍກວ່າ 70 ລ້ານຄົນ.


c: text/html

text:
ນັກທຸລະກິດ ລາວ-ອົດສະຕຣາລີ ພົບປະສະຫລອງ 60 ປີ
(ຂປລ) ສະຖານທູດອົດສະຕຣາລີ ຮ່ວມກັບສະພາການຄ້າລາວ ຈັດການພົບປະແລກປ່ຽນບົດຮຽນ ລະຫວ່າງນັກທຸລະກິດລາວ ແລະ ອົດສະຕຣາລີ ຂຶ້ນທີ່ໂຮງແຮມ ລາວພລາຊາ ນະຄອນຫລວງວຽງຈັນໃນວັນທີ 11 ຕຸລາ 2012 ເພື່ອຮ່ວມກັນສະເຫລີມສະຫລອງວັນສ້າງຕັ້ງສາຍພົວພັນການທູດລະຫວ່າງລາວ-ອົດສະຕຣາລີ ຄົບຮອບ 60 ປີ, ໂດຍມີ ທ່ານ ນາງເຂັມມະນີ ພົນເສນາ ລັດຖະມົນຕີຊ່ວຍວ່າການກະຊວງອຸດສາຫະກຳ ແລະ ການຄ້າເຂົ້າຮ່ວມນຳ.
ການພົບປະຂອງນັກທຸລະກິດສອງປະເທດຄັ້ງນີ້ ໄດ້ຮັບຟັງການສະເໜີບົດລາຍງານດ້ານການລົງທຶນໃນຂົງເຂດ ຂອງປະເທດອົດສະຕຣາລີ ຢູ່ໃນ ສປປ ລາວ ເປັນຕົ້ນ: ດ້ານບໍ່ແຮ່, ທີ່ ປຶກສາດ້ານກົດໝາຍ, ດ້ານທະນາຄານ, ການສຶກສາ, ການຄ້າ ແລະ ອື່ນໆ.
ໃນໄລຍະຜ່ານມາ ລັດຖະບານລາວ-ອົດສະຕຣາລີ ໄດ້ຮ່ວມກັນພິມປຶ້ມຄູ່ມື ກ່ຽວກັບ 60 ປີແຫ່ງການຮ່ວມມື ລະຫວ່າງສອງປະເທດ, ພ້ອມນີ້ ທ່ານ ດຣ ທອງລຸນ ສີສຸລິດ ຮອງ ນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ກໍໄດ້ດຳເນີນການຢ້ຽມຢາມປະເທດອົດສະຕຣາລີ ຢ່າງເປັນທາງ ເພື່ອຮັດແໜ້ນການພົວພັນຮ່ວມລະຫວ່າງ ສອງປະເທດໃຫ້ເກີດຜົນດີຍິ່ງໆຂຶ້ນ.Leave a comment

robotstxt: allowed

filter: keep


text:
ປັດໃຈການຜະລິດ
ໃນ ເສດຖະສາດ, ປັດໃຈການຜະລິດ (ພາສາອັງກິດ:factors of production) ໝາຍເຖິງ ຊັບພະຍາກອນ ທີ່ ນຳໃຊ້ເຂົ້າໃນ ການຜະລິດ ແລະ ການບໍລິການຕ່າງໆ ລວມມີ ດິນລວມທັງຊັບພະຍາກອນທຳມະຊາດ, ແຮງງານ ແລະ ທຶນ.
ດິນ, ແຮງງານ, ທຶນ[ດັດແກ້]
ໃນ ເສດຖະສາດ ເສດຖະສາດ ລວມມີ ດິນ (ລວມທັງ ຊັບພະຍາກອນທຳມະຊາດ), ແຮງງານ ແລະ ທຶນ.
- ດິນ (ລວມທັງ ຊັບພະຍາກອນທຳມະຊາດ):ດິນ ແລະ ບັນດາຊັບພະຍາກອນທຳມະຊາດ ທີ່ຕ້ອງນຳໃຊ້ເຂົ້າໃນການຜະລິດ.
- ແຮງງານ:ແຮງງານ ທີ່ມີ ເຕັກນິກ ແລະ ຜະລິດຕະພາບ ໃນ ລະດັບຕ່າງໆ ທີ່ຕ້ອງນຳໃຊ້ເຂົ້າໃນການຜະລິດ.
- ທຶນ:ບັນດາຜະລິດຕະພັນສຳເລັດຮູບ ແລະ ເຄິ່ງສຳເລັດຮູບ ທີ່ຈຳເປັນຕ້ອງໃຊ້ໃນການຜະລິດ.


text:
ມາດຕາ 38 (1)(ຂ) ຂອງທໍາມະນູນສານຍຸຕິທໍາລະຫວ່າງປະເທດໄດ້ກ່າວເຖິງບໍ່ເກີດຂອງກົດໝາຍສາກົນນອກຈາກສົນທິສັນຍາແລະປະເພນີສາກົນຄື “ຫຼັກກົດໝາຍທົ່ວໄປເປັນທີ່ຍອມຮັບຂອງນານາປະເທດ” (General principles of law recognized by civilized nations) ໝາຍເຖິງຫຼັກກົດໝາຍທີ່ມີລັກສະນະທົ່ວໄປຈົນເຖິງມີການຍອມຮັບແລະໃຊ້ກັນໃນທຸກລະບົບກົດໝາຍ ຄໍາວ່າລະບົບກົດໝາຍ “ລະບົບກົດໝາຍ” ໃນທີ່ນີ້ໝາຍເຖິງລະບົບກົດໝາຍພາຍໃນຂອງລັດຕ່າງໆເຊັ່ນ ລະບົບ Common law ລະບົບ Civil law ຫຼືລະບົບ Socialist law ກໍ່ຕາມຊຶ່ງຖືວ່າເປັນລະບົບກົດໝາຍທີ່ “ນາໆປະເທດ” (civilized nations)ໃຊ້ກັນຢູ່
ສາເຫດທີ່ຫຼັກກົດໝາຍທົ່ວໄປສາມາດຄົ້ນຫາຈາກຫຼັກກົດໝາຍທີ່ຍອມຮັບແລະໃຊ້ຢູ່ໃນລະບົບກົດໝາຍພາຍໃນຂອງນາໆປະເທດທີ່ສືບເນື່ອງມາຈາກຄວາມຈິງທີ່ລະບົບກົດໝາຍພາຍໃນຂອງລັດເປັນລະບົບກົດໝາຍທີ່ມີວິວັດທະນາການເປັນເວລາດົນນານຈົນເຮັດໃຫ້ຫຼັກກົດໝາຍຫຼາຍໆເລື່ອງເປັນຫຼັກກົດໝາຍແລະໄດ້ມີການຍອມຮັບເປັນຫຼັກກົດໝາຍທົ່ວໄປ ໃນຂະນະທີ່ກົດໝາຍລະຫວ່າງປະເທດຍັງຖືກເບິ່ງວ່າເປັນກົດໝາຍທີ່ຫາຈະໄດ້ມີວິວັດທະນາການໃນລະຍະເລີ່ມຕົ້ນ(primitive) ເທົ່ານັ້ນຈິ່ງເຮັດໃຫ້ຍັງບໍ່ສາມາດພັດທະນາຫຼັກກົດໝາຍສາກົນໄດ້ຢ່າງເຕັມທີ່ ແລະມີຄວາມຈຳເປັນທີ່ຈະຕ້ອງເພິ່ງພາຫຼັກກົດໝາຍທີ່ປາກົດແລະໃຊ້ກັນຢູ່ໃນລະບົບກົດໝາຍພາຍໃນພາຍໃນຂອງນາໆປະເທດ
ຫຼັກກົດໝາຍທົ່ວໄປທີ່ມີການຍອມຮັບກັນໃນບັນດາປະເທດຕ່າງທີ່ຈະກາຍເປັນບໍ່ເກີດຂອງກົດໝາຍສາກົນນັ້ນສ່ວນໃຫຍ່ຈະເປັນຫຼັກກົດໝາຍພາຍໃນໂດຍສະເພາະກົດໝາຍແພ່ງແລະກົດໝາຍການດຳເນີນຄະດີແພ່ງ ເພາະວ່າມີການປະຕິບັດມາແລະມີວິວັດທະນາການມາທີ່ດົນນານພໍທີ່ຈະເກີດຫຼັກກົດໝາຍທົ່ວໄປເປັນທີ່ຍອມຮັບແລະໃຊ້ຢູ່ໃນລະບົບກົດໝາຍຂອງປະເທດຕ່າງໆໄດ້ເຊັ່ນ ຫຼັກຂອງຄໍາຕັດສິນຂອງສານຍ່ອມມີຜົນຜູກພັນສະເພາະຄູ່ຄວາມເທົ່ານັ້ນ(res judicata[1]) ຊຶ່ງເປັນຫຼັກກົດໝາຍທີ່ໃຊ້ກັນຢູ່ໃນລະບົບກົດໝາຍຕ່າງໆຂອງໂລກແລະຍັງເປັນຫຼັກທີ່ໃຊ້ໃນກົດໝາຍສາກົນອີກດ້ວຍຫຼືຫຼັກສຸດຈະລິດ (good faith) ຫຼືຫຼັກການທີ່ໃຊ້ສິດໃນທີທາງທີ່ບໍ່ຖືກຕ້ອງ(abuse of rights) ຫຼັກກົດໝາຍປິດປາກ (estopel) ຫຼືຫລັກການທີ່ເອີນກັນວ່າການນິ່ງເສີຍກໍ່ຄືການຍິນຍອມ (acquiesence) ຫຼືຫຼັກທີ່ວ່າຜູ້ທີ່ລະເມີດຕ້ອງຊົດໃຊ້ເປັນຕົ້ນ
[1] Advisory opinion,Effects of Awards of Compensation made by the United Nations Administrative Tribunal,I.C.J.Reports(1954)


text:
ພັກປະຊາຊົນປະຕິວັດລາວ
ພັກປະຊາຊົນປະຕິວັດລາວ (ພາສາອັງກິດ: Lao People’s Revolutionary Party) ແມ່ນພັກກອມມູນິດທີ່ກຳອຳນາດໃນສປປ ລາວ ມີຕົ້ນກຳເນິດມາຈາກພັກກອມມູນິດອີນດູຈີນ ເຊິ່ງເລີ່ມກໍ່ຕັ້ງເມື່ອປີ 1930 ຈົນສະຫຼາຍຕົວໄປໃນປີ 1951 ພັກປະຊາຊົນປະຕິວັດລາວສ້າງຕັ້ງຂື້ນເມື່ອວັນທີ່ 22 ມີນາ 1955 ໂດຍເປັນອົງການແກນນຳຂອງ ແນວລາວຮັກຊາດ ຫຼືຂະບວນການປະເທດລາວ(ປັດຈຸບັນແມ່ນ ແນວລາວສ້າງຊາດ)ເດີມມີຊື່ວ່າ ພັກປະຊາຊົນລາວ ທຳການຕໍ່ສູ້ດ້ວຍກຳລັງອາວຸດ ກັບລັດຖະບານລາຊະອານາຈັກ ຈົນສາມາດຍຶດອຳນາດໃນທົ່ວປະເທດ ແລະປະກາດສ້າງຕັ້ງສາທາລະນະລັດ ປະຊາທິປະໄຕ ປະຊາຊົນລາວ ໃນວັນທີ 2 ທັນວາ 1975 ພັກປະຊາຊົນລາວ ກໍ່ໄດ້ປ່ຽນຊື່ເປັນພັກປະຊາຊົນປະຕິວັດລາວ ໃນເດືອນທັນວາ 1975 ເລຂາທິການໃຫຍ່ຄະນະບໍລິຫານງານສູນກາງພັກຄົນທຳອິດແມ່ນສະຫາຍ ໄກສອນ ພົມວິຫານ ທີ່ດຳລົງຕຳແໜ່ງຕັ້ງແຕ່ປີ 1955 ຈົນເສຍຊີວິດເມື່ອປີ 1992 ເລຂາທິການໃຫຍ່ພັກຄົນຕໍ່ມາແມ່ນ ສະຫາຍ ຄຳໄຕ ສີພັນດອນ ຈົນຣອດປີ 2006 ແລະ ປັດຈຸບັນ ເລຂາທິການໃຫຍ່ຄະນະບໍລິຫານງານສູນກາງພັກປະຊາຊົນປະຕິວັດລາວ ແມ່ນສະຫາຍ ຈູມມະລີ ໄຊຍະສອນ ປະທານປະເທດຄົນປັດຈຸບັນ
ກຳມະການກົມການເມືອງສູນກາງພັກສະໄຫມທີ VIII[ດັດແກ້]
-
- 1. ສະຫາຍ ຈູມມະລີ ໄຊຍະສອນ, ເລຂາທິການໃຫຍ່ ຄະນະບໍລິຫານງານສູນກາງພັກປະຊາຊົນປະຕິວັດລາວ, ປະທານປະເທດແຫ່ງ ສປປ ລາວ.
- 2. ສະຫາຍ ສະໝານ ວິຍະເກດ, ຫົວໜ້າຄະນະຊີ້ນຳວຽກງານແນວຄິດ ທິດສະດີ ແລະ ວັດທະນະທຳ, ຫົວໜ້າຊີ້ນຳຮຽບຮຽງປະຫວັດສາດສາຍພົວພັນພິເສດ ລາວ-ຫວຽດນາມ; ຫວຽດນາມ-ລາວ.
- 3. ສະຫາຍ ທອງສິງ ທຳມະວົງ, ກຳມະການກົມການເມືອງສູນກາງພັກ, ນາຍົກລັດຖະມົນຕີແຫ່ງ ສປປ ລາວ.
- 4. ສະຫາຍ ບຸນຍັງ ວໍລະຈິດ, ຮອງປະທານປະເທດແຫ່ງ ສປປ ລາວ, ຜູ້ປະຈຳການກົມການເມືອງຄະນະເລຂາທິການສູນກາງພັກ.
- 5. ສະຫາຍ ສີສະຫວາດ ແກ້ວບຸນພັນ, ກຳມະການກົມການເມືອງສູນກາງພັກ, ປະທານສູນກາງແນວລາວສ້າງຊາດ, ຜູ້ຊີ້ນຳອົງການຈັດຕັ້ງມະຫາຊົນຂັ້ນສູນກາງ.
- 6. ສະຫາຍ ອາຊາງ ລາວລີ, ຮອງນາຍົກລັດຖະມົນຕີ, ປະທານອົງການກວດກາພັກ-ລັດສູນກາງ.
- 7. ສະຫາຍ ບົວສອນ ບຸບຜາວັນ
- 8. ສະຫາຍ ດຣ.ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງຕ່າງປະເທດ.
- 9. ສະຫາຍ ພົນໂທ ດວງໃຈ ພິຈິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງປ້ອງກັນປະເທດ.
- 10. ສະຫາຍ ສົມສະຫວາດ ເລັ່ງສະຫວັດ, ຣອງນາຍົກລັດຖະມົນຕີ, ຜູ້ປະຈຳການລັດຖະບານ.
- 11. ສະຫາຍ ນາງປານີ ຍາທໍ່ຕູ້, ວ່າການປະທານສະພາແຫ່ງຊາດແຫ່ງ ສປປ ລາວ.
== ຄະນະບໍລິຫານງານສູນກາງພັກສະໄໝທີ VIII ==ຄະນະເລຂາທິການສູນກາງພັກ ສະໄໝທີ່ VIII
-
- 1. ສະຫາຍ ຈູມມະລີ ໄຊຍະສອນ, ເລຂາທິການໃຫຍ່ ຄະນະບໍລິຫານງານສູນກາງພັກປະຊາຊົນປະຕິວັດລາວ, ປະທານປະເທດແຫ່ງ ສປປ ລາວ.
- 2. ສະຫາຍ ບຸນຍັງ ວໍລະຈິດ, ກຳມະການກົມການເມືອງສູນກາງພັກ ,ຮອງປະທານປະເທດແຫ່ງ ສປປ ລາວ, ຜູ້ປະຈຳການກົມການເມືອງຄະນະເລຂາທິການສູນກາງພັກ.
- 3. ສະຫາຍ ອາຊາງ ລາວລີ, ກຳມະການກົມການເມືອງສູນກາງພັກ, ຮອງນາຍົກລັດຖະມົນຕີ, ປະທານອົງການກວດກາພັກ-ລັດສູນກາງ.
- 4. ສະຫາຍ ພົນໂທ ດວງໃຈ ພິຈິດ, ກຳມະການກົມການເມືອງສູນກາງພັກ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງປ້ອງກັນປະເທດ.
- 5. ສະຫາຍ ບຸນທອງ ຈິດມະນີ, ກຳມະການສູນກາງພັກ, ຄະນະເລຂາທິການສູນກາງພັກ, ຫົວຫນ້າຄະນະຈັດຕັ້ງສູນກາງພັກ.
- 6. ສະຫາຍ ສົມບັດ ເຍັ່ຽລີເຮີ, ກຳມະການສູນກາງພັກ, ຄະນະເລຂາທີການສູນກາງພັກ, ເລຂາພັກນະຄອນຫຼວງ, ເຈົ້າຄອງນະຄອນຫຼວງວຽງຈັນ.
- 7. ສະຫາຍ ທອງບັນ ແສງອາພອນ, ກຳມະການສູນກາງພັກ, ເລຂາພັກກະຊວງ, ລັດຖະມົນຕີວ່າການກະຊວງປ້ອງກັນຄວາມສະຫງົບ.
ກຳມະການສູນກາງພັກສະໄໝທີ VIII[ດັດແກ້]
-
- 1. ສະຫາຍ ບຸນທອງ ຈິດມະນີ, ເລຂາທິການສູນກາງພັກ, ຫົວຫນ້າຄະນະຈັດຕັ້ງສູນກາງພັກ.
- 2. ສະຫາຍ ສົມບັດ ເຍັ່ຽລີເຮີ, ເລຂາພັກນະຄອນຫຼວງ, ເຈົ້າຄອງນະຄອນຫຼວງວຽງຈັນ.
- 3. ສະຫາຍ ທອງບັນ ແສງອາພອນ, ເລຂາພັກກະຊວງ, ລັດຖະມົນຕິວ່າການກະຊວງປ້ອງກັນຄວາມສະຫງົບ.
- 4. ສະຫາຍ ວົງເພັດ ໄຊເກີຢາຈົງຕົວ, ປະທານສູນກາງສະຫະພັນກຳມະບານລາວ.
- 5. ສະຫາຍ ບຸນເຮືອງ ດວງພະຈັນ, ເລຂາພັກແຂວງ, ເຈົ້າແຂວງແຂວງຫຼວງພະບາງ.
- 6. ສະຫາຍ ນາງ ອ່ອນຈັນ ທຳມະວົງ, ເລຂາພັກກະຊວງ, ລັດຖະມົນຕີວ່າການກະຊວງແຮງງານ ແລະສະຫວັດດິການສັງຄົມ.
- 7. ສະຫາຍ ຈັນສີ ໂພສີຄຳ, ເລຂາພັກແຂວງ, ເຈົ້າແຂວງແຂວງວຽງຈັນ.
- 8. ສະຫາຍ ພິມມະສອນ ເລືອງຄຳມາ, ເລຂາພັກແຂວງ, ເຈົ້າແຂວງແຂວງຫຼວງນ້ຳທາ.
- 9. ສະຫາຍ ຄຳປານ ພິລາວົງ, ເລຂາພັກແຂວງ, ເຈົ້າແຂວງແຂວງບໍລິຄຳໄຊ.
- 10. ສະຫາຍ ສົມພັນ ແພງຄຳມີ, ໄອຍະການປະຊາຊົນສູງສຸດ
- 11. ສະຫາຍ ດຣ.ໄຊສົມພອນ ພົມວິຫານ
- 12. ສະຫາຍ ຄຳໝັ້ນ ສູນວິເລີດ
- 13. ສະຫາຍ ໝູນແກ້ວ ອໍລະບູນ
- 14. ສະຫາຍ ພົນຕີ ສົມເພັດ ທິບມາລາ (ເສຍຊີວິດເມື່ອ 26 ເມສາ 2010)
- 15. ສະຫາຍ ຈະເລີນ ເຍັ່ຽປາວເຮີ
- 16. ສະຫາຍ ດຣ.ສຸກັນ ມະຫາລາດ
- 17. ສະຫາຍ ສຸລິວົງ ດາລາວົງ
- 18. ສະຫາຍ ນາງ ບຸນເພັງ ມູນໂພໄຊ
- 19. ສະຫາຍ ດຣ.ພັນດວງຈິດ ວົງສາ
- 20. ສະຫາຍ ດຣ.ບຸນປອນ ບຸດຕະນະວົງ
- 21. ສະຫາຍ ຄຳປຸ່ນ ດ້ວງປັນຍາ
- 22. ສະຫາຍ ສຸບັນ ສະຣິດທິຣາດ
- 23. ສະຫາຍ ພົນຈັດຕະວາ ຈັນສະໝອນ ຈັນຍາລາດ
- 24. ສະຫາຍ ດຣ.ປອມເມກ ດາລາລອຍ
- 25. ສະຫາຍ ດຣ.ແຫວນທອງ ຫລວງວິໄລ (ເສຍຊິວິດເມື່ອ 1 ພຶດສະພາ 2006)
- 26. ສະຫາຍ ດຣ.ຄຳເຜີຍ ປານມະໄລທອງ
- 27. ສະຫາຍ ດຣ.ວິໄລວັນ ພົມເຂ
- 28. ສະຫາຍ ດຣ.ພັນຄໍາ ພິລາວັນ
- 29. ສະຫາຍ ຄຳສານ ສຸວົງ
- 30. ສະຫາຍ ດຣ.ສິນລະວົງ ຄຸດໄພທູນ
- 31. ສະຫາຍ ພົນຈັດຕະວາ ແສງນວນ ໄຊຍະລາດ
- 32. ສະຫາຍ ດຣ.ຄຳພັນ ພົມມະທັດ
- 33. ສະຫາຍ ສຈ.ດຣ.ສົມກົດ ມັງໜໍ່ເມກ
- 34. ສະຫາຍ ສອນໄຊ ສີພັນດອນ
- 35. ສະຫາຍ ດຣ.ນາມ ວິຍະເກດ
- 36. ສະຫາຍ ຕົງເຢີທໍ່
- 37. ສະຫາຍ ນາງ ສີໃສ ລືເດດມູນສອນ
- 38. ສະຫາຍ ພັນເອກ ສັນຍາຮັກ ພົມວິຫານ
- 39. ສະຫາຍ ເຈືອງ ສົມບູນຂັນ
- 40. ສະຫາຍ ສຈ.ດຣ.ກິແກ້ວ ໄຂຄຳພິທູນ
- 41. ສະຫາຍ ຄຳໃບ ດຳລັດ
- 42. ສະຫາຍ ສີໄນ ມຽງລາວັນ
- 43. ສະຫາຍ ດຣ.ບໍ່ສາຍຄຳ ວົງດາລາ (ເສຍຊີວິດເມື່ອ 24 ກໍລະກົດ 2008)
- 44. ສະຫາຍ ສົມມາດ ພົນເສນາ
ອ້າງອິງ[ດັດແກ້]
- ໄມເຄີນ ລີເຟີ. ວັດຈະນານຸກົມການເມືອງສະໄໝໃໝ່ ອາຊີຕະເວັນອອກສຽງໃຕ້ ບາງກອກ ສຳນັກພິມມະຫາວິທະຍາໄລທຳມະສາດ. 2005.


text:
ຈຸລາລົງກອນມະຫາວິທະຍາໄລ
ຈຸລາລົງກອນມະຫາວິທະຍາໄລເປັນມະຫາວິທະຍາໄລແຫ່ງທຳອິດຂອງປະເທດໄທ[໑] ຕັ້ງຢູ່ທີ່ເຂດປະທຸມວັນ ກຸງເທບມະຫານະຄອນ ຖືກຳເນີດຈາກ"ໂຮງຮຽນສຳຫລັບເຝິກຫັດຂ້າລາດຊະນານຝ່າຍພົນລະເຮືອນ" ທີ່ພະບາດສົມເດັດພະຈຸລຈອມເກົ້າເຈົ້າຢູ່ຫົວ ໂປດເກົ້າຯ ໃຫ້ກໍ່ຕັ້ງຂຶ້ນພາຍໃນພະບຣົມມະຫາລາດຊະວັງ ເມື່ອປີພ.ສ. ໒໔໔໒ ພ້ອມທັງພະລາດຊະທານພະບຣົມລາຊາອະນຸຍາດໃຫ້ອັນເຊີນ"ພະກ້ຽວ"ມາເປັນເຄື່ອງຫມາຍປະຈຳໂຮງຮຽນ
ການດຳເນີນງານຂອງໂຮງຮຽນມີການພັດທະນາຢ່າງຕໍ່ເນື່ອງເປັນລຳດັບ ຈົນເມື່ອວັນທີ່ ໒໖ ມີນາ ພ.ສ. ໒໔໕໙ ພະບາດສົມເດັດພະມົງກຸດເຈົ້າຢູ່ຫົວໄດ້ສະຖາປະນາຂຶ້ນເປັນມະຫາວິທະຍາໄລ ແລະພະລາດຊະທານນາມວ່າ "ຈຸລາລົງກອນມະຫາວິທະຍາໄລ" ເພື່ອເປັນພະບຣົມລາຊານຸສາວະລີສະເຫລີມພະກຽດແຫ່ງພະບາດສົມເດັດພະຈຸລຈອມເກົ້າເຈົ້າຢູ່ຫົວ ສົມເດັດພະບຣົມຊົນກະນາດຂອງພະອົງ ນັບຕັ້ງແຕ່ ພ.ສ. ໒໔໖໐ ຮອດປະຈຸບັນ ຈຸລາລົງກອນມະຫາວິທະຍາໄລມີຜູ້ບັນຊາການ ແລະອະທິບໍດີດຳລົງຕຳແຫນ່ງມາແລ້ວ ໑໕ ຄົນ ອະທິການບໍດີຄົນປະຈຸບັນຄື ສາດສະດາຈານ ນາຍແພດ ພິຣົມ ກະມົນຣັດຕະນະກຸນ
ຈຸລາລົງກອນມະຫາວິທະຍາໄລໄດ້ຮັບການຍົກຍ່ອງໃຫ້ເປັນມະຫາວິທະຍາໄລຊັ້ນນຳຂອງໂລກ ທັງໃນສາຂາວິທະຍາສາດ ແລະເທັກໂນໂລຢີ ວິທະຍາສາດການແພດ ສັງຄົມສາດ ແລະມະນຸດສາດ[໒] ແລະໄດ້ຮັບການຮັບຮອງມາດຕະຖານການສຶກສາໃນລະດັບດີຫລາຍ ຈາກ ສຳນັກງານຮັບຮອງມາດຕະຖານແລະປະເມີນຄຸນນະພາບການສຶກສາ[໓] ປະຈຸບັນ ເປີດການຮຽນການສອນໃນ ໑໘ ຄະນະ ໑ ສຳນັກວິຊາ ບັນດິດວິທະຍາໄລ ວິທະຍາໄລ ແລະສະຖາບັນຕ່າງ ໆ ຮວມທັງຫມົດ ໔໙໒ ສາຂາວິຊາ ຫລັກສູດນານາຊາດ ແລະພາສາອັງກິດ ຮວມທັງຫມົດ ໗໐ ສາຂາວິຊາ[໔] ນອກຈາກນີ້ ຍັງໄດ້ຈັດຕັ້ງສະຖາບັນວິໄຈຂຶ້ນພາຍໃນມະຫາວິທະຍາໄລອີກຫລາຍແຫ່ງເພື່ອດຳເນີນການວິໄຈໃນສາດຕ່າງ ໆ ອີກນຳ
ໃນອະດີດ ຜູ້ທີ່ຈົບການສຶກສາຈາກຈຸລາລົງກອນມະຫາວິທະຍາໄລ ໄດ້ຮັບພະມະຫາກະລຸນາທິຄຸນ ໃຫ້ເຂົ້າຮັບ ພະລາດຊະທານປະລິນຍາບັດຈາກພະຫັດພະບາດສົມເດັດພະເຈົ້າຢູ່ຫົວພູມິພົນອະດຸນຍະເດດ ແຕ່ໃນປະຈຸບັນພະບາດສົມເດັດພະເຈົ້າຢູ່ຫົວ ຊົງພະກະລຸນາໂປດເກົ້າໂປດກະຫມ່ອມໃຫ້ ສົມເດັດພະເທບພຣະຣັຕນຣາຊສຸດາຯ ສະຫຍາມບຣົມລາດຊະກຸມາລີ ສະເດັດພະລາດຊະດຳເນີນມາປະຕິບັດພະລາດຊະກໍລະນີຍະກິດແທນພະອົງໃນການພະລາດຊະທານປະລິນຍາບັດແກ່ບັນດິດ ມະຫາບັນດິດ ແລະດຸດສະດີບັນດິດ ແຫ່ງຈຸລາລົງກອນມະຫາວິທະຍາໄລ ນັບເປັນກຽດຕິຍົດ ແລະຄວາມພູມໃຈຂອງຊາວຈຸລາຯ ຢ່າງສູງສຸດ.
ການສຶກສາ[ດັດແກ້]
ມະຫາວິທະຍາໄລຈຸລາລົງກອນປະກອບ ດ້ວຍ 20 ຄະນະ, ວິທະຍາໄລ ແລະ ສະຖາບັນ:
ນອກຈາກນີ້ ຍັງມີ ວິທະຍາໄລການສາທາລະນະສຸກ, ວິທະຍາໄລປີໂຕຣລຽມແລະປີໂຕຣເຄມີ, ວິທະຍາໄລປະຊາກອນສາດ ແລະອື່ນໆ.
ໃນ ປີ 2005, ມະວິທະຍາໄລດັ່ງກ່າວ ຖືກຈັດເປັນມະຫາວິທະຍາໄລອັນດັບທີ 121 ໂດຍ Times Higher Education Supplement[໕]. ຖ້າບໍ່ລວມ ມະຫາວິທະຍາໄລ ຢູ່ ທະວີບອາເມລິກາເໜືອ ແລະ ເອີຣົບ, ຈະແມ່ນ ອັນດັບ ທີ 35. ຖ້າແຍກຕາມ ຂະແໜງ ຈະແມ່ນ ອັນດັບ ທີ 46 ສຳຫຼັບ ວິທະຍາສາດສັງຄົມ, 82 ສຳຫຼັບ ໄບໂອເມດີຊິນ, ແລະ 100 ສຳຫຼັບ ເທັກໂນໂລຢີ.
References[ດັດແກ້]
- ↑ ປະຫວັດຈຸລາລົງກອນມະຫາວິທະຍາໄລ
- ↑ ຈຸລາຯ ສ້າງຊື່ສຽງຕິດອັນດັບ ໑໒໑ ມະຫາວິທະຍາໄລຊັ້ນນຳໂລກ ຈາກການຈັດອັນດັບໂດຍ The Times Higher Education Supplement
- ↑ Cite error: Invalid
tag; no text was provided for refs named
.E0.BA.AA.E0.BA.A1.E0.BA.AA.
- ↑ ຫລັກສູດຈຸລາລົງກອນມະຫາວິທະຍາໄລ, ຫນ້າ ໘–໑໒
- ↑ ຈັດອັນດັບມະຫາວິທະຍາໄລໃນໂລກ


text:
ໃນພາລະກິດການສ້າງສາ ປົກປັກຮັກສາ ແລະ ພັດທະນາປະເທດ, ພັກເຮົາໄດ້ມີທັດສະນະກຳນົດທິດ ແລະ ຊີ້ນຳ ອັນຖືກຕ້ອງ ກ່ຽວກັບບົດບາບທີ່ຕັ້ງຂອງ ວ-ຕ ມາແຕ່ດົນນານແລ້ວ. ເອກະສານກອງປະຊຸມໃຫຍ່ ຄັ້ງທີ່ III ຂອງພັກ (1960) ໄດ້ກຳນົດວ່າ: ການປະຕິວັດ ວ-ຕ ແມ່ນການປະຕິວັດ ຫຼັກແຫຼ່ງ ໜຶ່ງ. ພາຍຫຼັງທີ່ ປະເທດຊາດ ໄດ້ໂຮມເປັນເອກະພາບແລ້ວ, ເອກະສານ ຂອງບັນດາກອງປະຊຸມໃຫຍ່ ຂອງພັກຄັ້ງທີ IV, V, VI, VII ກໍ່ໄດ້ກຳນົດຢູ່ສະເໝີວ່າ ວ-ຕ ເປັນຮາກຖານ ແລະ ເປັນກຳລັງໝູນ ຂອງການພັດທະນາເສດຖະກິດ-ສັງຄົມ. ພິເສດແມ່ນ, ພາຍຫຼັງ 10 ປີ ແຫ່ງການປະຕິບັດ ແນວທາງປ່ຽນແປງໃໝ່ (ປີ 1996), ກອງປະຊຸມ ຄະນະບໍລິຫານງານ ສູນກາງພັກຄັ້ງທີສອງ ສະໄໝທີ VIII ໄດ້ຜ່ານມະຕິວ່າດ້ວຍ: “ທິດທາງຍຸດທະສາດ ການພັດທະນາວິທະຍາສາດ ແລະ ເຕັກໂນໂລຊີ ໃນສະໄໝແຫ່ງການຫັນເປັນອຸດສາຫະກຳ, ຫັນເປັນທັນສະໄໝ ແລະ ໜ້າທີ່ເຖິງປີ 2000”. ນີ້ເປັນຄັ້ງທຳອິດທີ່ ວ-ຕ ພ້ອມກັບການສຶກສາ ແລະ ການບຳລຸງສ້າງພະນະກງານ ໄດ້ຖືກຖືເປັນນະໂຍບາຍແຫ່ງຊາດ ອັນດັບໜຶ່ງ ແລະ ຕິດກັບການພັດທະນາ ເສດຖະກິດພູມປັນຍາ.
ພາຍຫຼັງ 16 ປີແຫ່ງການນຳເອົາມະຕິກອງປະຊຸມສູນກາງພັກຄັ້ງທີ 2 ສະໄໝທີ VIII ເຂົ້າໃນຊີວິດສັງຄົມ, ວ-ຕ ຂອງປະເທດເຮົາ ກໍ່ໄດ້ມີບາດກ້າວອັນຍາວໄກໃນການກໍ່ສ້າງ ແລະ ພັດທະນາກຳລັງຊ້ອນແຝງ, ບັນລຸຜົນງານ ອັນສຳຄັນຫຼາຍຢ່າງ, ປະກອບສ່ວນຢ່າງເໝາະສົມເຂົ້າໃນການພັດທະນາເສດຖະກິດ-ສັງຄົມ, ຮັບປະກັນການປ້ອງກັນຊາດ, ປ້ອງກັນຄວາມສະຫງົບ, ປົວແປງສະຫວັດດິການສັງຄົມ ແລະ ຍົກສູງຄຸນນະພາບ ຊີວິດການເປັນຢູ່, ປະກອບສ່ວນເຂົ້າໃນການ ນຳເອົາປະເທດເຮົາ ຈາກບ່ອນເປັນປະເທດດ້ອຍພັດທະນາ ກາຍເປັນປະເທດ ທີ່ມີລາຍຮັບປານກາງໃນໄລກ. ພວກເຮົາໄດ້ສຳເລັດໂດຍພື້ນຖານ ການກໍ່ສ້າງຮາກຖານນິຕິທຳ ໃຫ້ແກ່ການເຄື່ອນໄຫວ ວ-ຕ ເຊິ່ງມີລະບົດກົດໝາຍ ທີ່ປະກອບດ້ວຍ 8 ກົດໝາຍສະເພາະຂະແໜງການ, ເລີ່ມຕົ້ນແມ່ນ ກົດໝາຍວິທະຍາສາດ ແລະ ເຕັກໂນໂຢຊີ (ປີ 2000) ແລະ ມ້ວນທ້າຍດ້ວຍກົດໝາຍ ວ່າດ້ວຍການວັດຜອງ (ປີ 2011). ທົ່ວປະເທດມີ 1.600 ກວ່າອົງການຈັດຕັ້ງ ວ-ຕ ທີ່ຂຶ້ນກັບ ໝົດທຸກພາກສ່ວນເສດຖະກິດ, ມີພະນັກງານຄົ້ນຄວ້າອາຊີບ 62.000 ກວ່າຄົນ, ໃນນັ້ນຫຼາຍໝື່ນຄົນ ມີລະດັບປະລິນຍາເອກ ແລະ ປະລິນຍາໂທ. ວົງການນັກວິທະຍາສາດ ຂອງປະເທດເຮົາ ອາດຈະເອກອ້າງທະນົງໃຈ ກ່ຽວກັບບັນດາຜົນງານ ວິທະຍາສາດ ທີ່ໄດ້ປະກອບສ່ວນເຂົ້າໃນການ ນຳເອົາປະເທດຫວຽດນາມ ກາຍເປັນປະເທດສົ່ງອອກເຂົ້າ, ກາເຟ, ໝາກພິກໄທ, ໝາກມ່ວງຫິມມະພານ ອັນດັບໜຶ່ງໃນໂລກ; ການສົ່ງອອກສິນໃນນ້ຳ ກໍ່ນຳໜ້າພາກພື້ນ; ພວກເຮົາໄດ້ອອກແບບ ແລະ ກໍ່ສ້າງດ້ວຍຕົນເອງ ບັນດາໂຮງງານໄຟຟ້ານ້ຳຕົກ ໂຮງງານໄຟຟ້າແລ່ນດ້ວຍເຊື້ອເພີງ ຂະໜາດໃຫຍ່, ໄດ້ປະດິດ ລະບົບເຄື່ອງຍົກຂະໜາດຍັກ, ໄດ້ເປັນເຈົ້າ ເຕັກໂນໂລຊີຕໍ່ກຳປັ່ນບັນທຸກສິນຄ້າ ເປັນແສນໂຕນ ແລະ ຜະລິດ ລະບົບເຄື່ອງຈັກຂຸດເຈາະນ້ຳມັນໃຕ້ດິນ ທີ່ຍົກດ້ວຍຕົນເອງເທິງທະເລເລິກ 90 ແມັດ, ຂຸດຄົ້ນໄດ້ ຢ່າງມີປະສິດທິຜົນ ບັນດາດາວທຽມສື່ສານ ທີ່ມີຊອບແວຮັກສາຄວາມປອດໄພ ຂອງຕາໜ່າງທີ່ໄດ້ນຳໃຊ້ຢູ່ 100 ກວ່າປະເທດ; ສາມາດຮັບປະກັນ ຄວາມຕ້ອງການຂອງຕົນ ດ້ວຍຕົນເອງໄດ້ ກ່ຽວກັບວັກຊີນ ທີ່ໃຊ້ເພື່ອສັກຢາກັນພະຍາດເປີດກວ້າງ, ຜະລິດໄດ້ວັກຊີນກັນ ແລະ ຕ້ານພະຍາດ ໄຂ້ຫວັດສັດປີກ,... ແລະ ພວມຕັ້ງໜ້າກໍ່ສ້າງ ໂຮງງານໄຟຟ້ານິວເຄຍ ທຳອິດຢູ່ພາກພື້ນ. ຫວຽດນາມໄດ້ ເປັນສະມາຊິກຂອງ WTO, APEC, ASEM, ມີຖານະທີ່ຕັ້ງສູງ ໃນເວທີໂລກ. ເຖິງວ່າກຳລັງເສດຖະກິດຊ້ອນແຝງ ຂອງຫວຽດນາມ ຍັງອ່ອນນ້ອຍ, ການລົງທຶນໃຫ້ແກ່ ວ-ຕ ຍັງຢູ່ໃນລະດັບຕ່ຳ ກໍຕາມ ແຕ່ຫວຽດນາມກໍ່ໄດ້ ສ້າງຕັ້ງລະບົບ ວ-ຕ ທີ່ສາມາດຕອບສະໜອງໄດ້ ໂດຍພື້ນຖານ ໃຫ້ແກ່ຄວາມຕ້ອງການຕ່າງໆ ຂອງພື້ນຖານເສດຖະກິດ ໃນຂະບວນວິວັດແຫ່ງການຫັນປ່ຽນ ເປັນເສດຖະກິດຕະຫຼາດຕາມທິດສັງຄົມນິຍົມ, ປະຕິບັດການ ຫັນເປັນອຸດສາຫິກຳທັນສະໄໝ ເປັນແຕ່ລະກ້າວ.
ແຕ່ເຖິງຢ່າງໃດກໍຕາມ, ເມື່ອທຽບກັບຈຸດໝາຍແລະໜ້າທີ່ທີ່ໄດ້ວາງອອກມາ, ວ-ຕ ຂອງປະເທດເຮົາກໍ່ຍັງບໍ່ທັນ ຂະຫຍາຍຕົວເໝາະສົມກັບ ຄວາມສາມາດບົ່ມຊ້ອນ ແລະ ທີ່ຕັ້ງຂອງມັນ ທີ່ເປັນນະໂຍບາຍແຫ່ງຊາດອັນດັບໜຶ່ງ, ຍັງບໍ່ທັນກາຍເປັນກຳລັງໝູນ ອັນແທ້ຈີງ ເພື່ອຊຸກຍູ້ຢ່າງແຂງແຮງ ໃຫ້ແກ່ການພັດທະນາເສດຖະກິດ - ສັງຄົນ ແລະ ເພື່ອຜ່ານຜ່າສະພາບລ້າຫຼັງ ທຽບກັບພາກພື້ນ ແລະ ໂລກ. ສະພາບດັ່ງກ່າວນັ້ນ ມີຫຼາຍສາເຫດ ແຕ່ຕົ້ນຕໍແມ່ນ ຍ້ອນອົງການຄຸ້ມຄອງຂັ້ນຕ່າງໆ ຊັກຊ້າໃນການປ່ຽນແປງໃໝ່ ຈິນຕະນາການ, ຍັງບໍ່ທັນຮັບຮູ້ຢ່າງຖືກຕ້ອງ ບົດບາດຂອງ ວ-ຕ ໃນການພັດທະນາ, ໂດຍສະເພາະຢ່າງຍິ່ງແມ່ນ ໃນສະພາບທີ່ຫວຽດນາມ ນັບມື້ນັບເຂົ້າຮ່ວມເລິກໃນອົງການ ການຄ້າໂລກ ຕາມລຳດັບເວລາທີ່ໄດ້ສັນຍາ. ທ່າດີຂອງການເຕີບໂຕ ທີ່ອີງໃສ່ການສົ່ງອອກຊັບພະຍາກອນ, ແຮງງານລາຄາຖືກ ແລະ ການແກ້ໄຂກົນໄກເກົ່າລ້າຫຼັງນັ້ນ ບໍ່ສາມາດເສີມຂະຫຍາຍຄຸນປະໂຫຍດ ໄດ້ອີກ; ສິ່ງແວດລ້ອມແຫ່ງການລົງທຶນ ແລະ ແກ່ງແຍ້ງ ຍັງບໍ່ທັນສະດວກດີ ໃຫ້ແກ່ການພັດທະນາ ວ-ຕ, ແຫຼ່ງກຳລັງຄົນ ກຳລັງຊັບທີ່ ລົງທຶນໃຫ້ແກ່ ວ-ຕ ຍັງຖືກຈຳກັດທີ່ສຸດ; ວຽກງານການຄຸ້ມຄອງລັດ ຕໍ່ກັບການເຄື່ອນໄຫວ ວ-ຕ ຍັງມີຄວາມຂາດຕົກບົກພ່ອງ ຫຼາຍຢ່າງ, ຍັງບໍ່ທັນຕອບສະໜອງໄດ້ ກັບຄວາມຕ້ອງການພັດທະນາຂອງ ວ-ຕ ກໍ່ຄື ຂອງການຫັນປ່ຽນເສດຖະກິດ, ກົນໄກການເງິນຍັງລ້າຫຼັງ ແລະ ຍັງບໍ່ທັນສອດຄ່ອງ ກັບລັກສະນະພິເສດສະເພາະ ຂອງການເຄື່ອນໄຫວ ວ-ຕ; ຍັງບໍ່ທັນມີນະໂຍບາຍເອົາໃຈໃສ່ເປັນສຳຄັນ ເຖິງການນຳໃຊ້ ແລະ ເກຶ້ອກູນ ຢ່າງເໝາະສົມ ຕໍ່ກັບຖັນແຖວພະນັກງານ ວ-ຕ, ພິເສດແມ່ນ ພະນັກງານວິທະຍາສາດ ນຳໜ້າຂະແໜງການ. ບັນຫາທັງໝົດເຫຼົ່ານັ້ນໄດ້ ແລະ ພວມກີດຂວາງການພັດທະນາ ວ-ຕ ຂອງປະເທດເຮົາ.
ເພື່ອປ່ຽນແປງໃໝ່ຕົວແບບການເຕີບໂຕ, ຈັດຕັ້ງໂຄງປະກອບເສດຖະກິດຄືນໃໝ່ ຕາມທິດຍົກສູງຄຸນນະພາບ, ປະສິດທິຜົນ ແລະ ກຳລັງຄວາມສາມາດແກ່ງແຍ້ງ, ພັດທະນາປະເທດ ຢ່າງໄວ ແລະ ຍືນໂຍງນັ້ນ ແມ່ນບໍ່ມີເສັ້ນທາງອື່ນໃດ ນອກຈາກການທີ່ຕ້ອງນຳໃຊ້ ແລະ ອີງໃສ່ ວ-ຕ, ແຫຼ່ງບຸກຄະລາກອນ ຄຸນນະພາບສູງ ແລະ ພັດທະນາເສດຖະກິດພູມປັນຍາ. ຕ້ອງສຸມໃສ່ 6 ວິທີການແກ້ທີ່ສຳຄັນດັ່ງນີ້:
1. ເພີ່ມທະວີບົດບາດນຳພາຂອງພັກ ຕໍ່ກັບພາລະກິດການພັດທະນາ ວ-ຕ
ຄວາມເປັນຈິງໃນໄລຍະເວລາຜ່ານມາໄດ້ໃຫ້ເຫັນວ່າ ມີຫຼາຍແຜນນະໂຍບາຍ, ມະຕິຕົກລົງສຳຄັນ ຂອງພັກ ໄດ້ຮັບການຜັນຂະຫຍາຍຊ້າ ແລະ ເສິມຂະຫຍາຍປະສິດທິຜົນບໍ່ໄດ້ ຍ້ອນຫຼາຍສາເຫດ, ແຕ່ສາເຫດຕົ້ນຕໍ່ ແມ່ນຍ້ອນຄວາມຮັບຮູ້ຂອງຄະນະພັກ ແລະ ອົງການຄຸ້ມຄອງບໍລິຫານຂັ້ນຕ່າງໆ ຍັງບໍ່ທັນຄົບຖ້ວນ, ຊ້ຳບໍ່ໜຳຍັງເບິ່ງເບົາ. ດັ່ງນັ້ນ ຈຶ່ງຕ້ອງຮັບຮູ້ຄືນໃໝ່ ແລະ ຍົກສູງຄວາມຮັບຮູ້ ຂອງຄະນະພັກ ແລະ ອຳນາດການປົກຄອງຂັ້ນຕ່າງໆ ກ່ຽວກັບບົດບາດທີ່ຕັ້ງຂອງ ວ-ຕ ໃນພາລະກິດ ການຫັນປະເທດ ເປັນປະເທດອຸດສາຫະກຳທັນສະໄໝ ແລະ ເຊື່ອມໂຍງເຂົ້າກັບສາກົນ. ພັດທະນາ ວ-ຕ ເປັນໜ້າທີ່ການເມືອງ ຈຸດໜັກໃຈກາງໜຶ່ງ ຂອງບັນດາຄະນະພັກ ແລະ ອຳນາດການປົກຄອງທຸກຂັ້ນ.
2. ສືບຕໍ່ປ່ຽນແປງໃໝ່ການຈັດຕັ້ງ, ກົນໄກຄຸ້ມຄອງ, ກົນໄກເຄື່ອນໄຫວ ວ-ຕ ຢ່າງແຂງແຮງ ແລະ ຄົບຊຸດ
- ທາງດ້ານການຈັດຕັ້ງ, ສືບຕໍ່ປະຕິບັດດຳລັດໝາຍເລກ115/2005/NĐ-CP ວ່າດ້ວຍ ກົນໄກເປັນເຈົ້າຕົນເອງ, ຮັບຜິດຊອບດ້ວຍຕົນເອງ ຂອງບັນດາອົງການຈັດຕັ້ງ ວ-ຕ ຂອງລັດ, ແລະ ດຳລັດໝາຍເລກ 80/2007/NĐ-CP ວ່າດ້ວຍວິສາຫະກິດ ວ-ຕ, ພ້ອມກັນນັ້ນ ກໍ່ວາງແຜນກຳນົດ, ສັບຊ້ອນ ລະບົບອົງການຈັດຕັ້ງ ວ-ຕ ຄືນໃໝ່, ຮັບປະກັນຄວາມສົມເຫດສົມຜົນ, ມີຈຸດໜັກໃຈກາງ, ຍົກສູງກຳລັງຄວາມສາມາດ ແລະ ປະສິດທິຜົນໃນການເຄື່ອນໄຫວ ສອດຄ່ອງກັບບັນດາຈຸດໝາຍ ແລະ ທິດທາງໜ້າທີ່ ພັດທະນາ ວ-ຕ ໃນແຕ່ລະໄລຍະ.
- ກ່ຽວກັບການປ່ຽນແປງໃໝ່ກົນໄກຄຸ້ມຄອງ, ແບບວິທີການລົງທຶນ ແລະ ກົນໄກການເງິນ. ຕ້ອງປ່ຽນແປງໃໝ່ ຢ່າງຄົບຊຸດ ກົນໄກຄຸ້ມຄອງໜ້າທີ່ ວ-ຕ ຕາມລະບຽບການ ແລະ ມາດຕະຖານ ບັນທັດຖານສາກົນ ນັບແຕ່ຂອດກຳນົດໜ້າທີ່, ຈັດຕັ້ງປະຕິບັດ ຈົນເຖິງການຕີລາຄາ, ກວດຮັບຮອງ ແລະ ຕິດຕາມພາຍຫຼັງການກວດຮັບຮອງ.
ຄ້າຍຄືແນວນັ້ນ, ຕ້ອງມອບສິດອຳນາດໃຫ້ກະຊວງວິທະຍາສາດ ແລະ ເຕັກໂນໂລຊີ ໃນການດັດສົມ ອັດຕາສ່ວນຈັດແບ່ງງົບປະມານ ວ-ຕ ຕາມຫຼັກການ ສ້າງແຜນງົບປະມານ ວ-ຕ ສູນກາງ ແລະ ທ້ອງຖິ່ນ ຕ້ອງອີງໃສ່ໝາກຜົນ ແລະ ປະສິດທິຜົນການນຳໃຊ້ງົບປະມານ. ຄວນລົບລ້າງສະພາບການທີ່ວ່າ ທ້ອງຖິ່ນທີ່ນຳໃຊ້ງົບປະມານບໍ່ຖືກຕ້ອງຕາມຈຸດປະສົງ ຫຼືບໍ່ມີໂຄງການນຳໃຊ້ງົບປະມານ ວ-ຕ ແຕ່ສູນກາງ ພັດບໍ່ສາມາດດັດສົມ ເອົາໄປໃຫ້ທ້ອງຖິ່ນທີ່ຕ້ອງການງົບປະມານ ແລະ ມີໂຄງການພ້ອມແລ້ວ. ຕ້ອງເຮັດໄດ້ຄືແນວນັ້ນ ຈຶ່ງຜ່ານພົ້ນໄດ້ສະພາບການລົງທຶນ ຢ່າງກະແຈກກະຈ່າຍ, ບໍ່ຖືກກັບຈຸດປະສົງ, ບໍ່ມີປະສິດທິຜົນ.
ມີຈຸດໃໝ່ຈຳນວນໜຶ່ງໃນແບບວິທີສ້າງ ແລະ ປະຕິບັດໜ້າທີ່ ວ-ຕ ດັ່ງນີ້: ຫັນປ່ຽນຢ່າງແຂງແຮງ ໄປສູ່ການປະຕິບັດກົນໄກສັ່ງສິນຄ້າ ທີ່ຕິດກັບຄວາມຮັບຜິດຊອບ ໃນການນຳໃຊ້ໝາກຜົນ ເພື່ອຮັບໃຊ້ໃຫ້ແກ່ ການສ້າງສາພັດທະນາປະເທດ. ໝູນໃຊ້ກົນໄກເໝົາຄ່າໃຊ້ຈ່າຍ ຈົນເຖິງຜະລິດຕະພັນ ວ-ຕ ສຸດທ້າຍ ບົນພື້ນຖານສັ່ງສິນຄ້າ, ຄັດເລືອກໂດຍຜ່ານການແກ່ງແຍ້ງ, ຮັບປະກັນລັກສະນະປະຕິບັດໄດ້ດີ ແລະ ມີປະສິດທິຜົນເສດຖະກິດ-ສັງຄົມ.
- ກ່ຽວກັບການວາງແຜນພັດທະນາຖັນແຖວປັນຍາຊົນ, ປ່ຽນແປງໃໝ່ກົນໄກ ນະໂຍບາຍຈັດຕັ້ງ, ນຳໃຊ້ ແລະ ເອົາໃຈໃສ່ເປັນສຳຄັນ ເຖິງພະນັກງານ ວ-ຕ, ຕ້ອງມີນະໂຍບາຍກໍ່ສ້າງ ບຳລຸງ ນຳໃຊ້ ເກື້ອກຸນ ແລະ ສະແດງຄວາມເຄົາລົບໃຫ້ກຽດສັກສີ ແກ່ຖັນແຖວປັນຍາຊົນ ວ-ຕ, ເປັນຕົ້ນແມ່ນ ນະໂຍບາຍ ນຳໃຊ້ເປັນພິເສດ ຕໍ່ພະນັກງານ ວ-ຕ 3 ຫຍ່ອມຄື: ພະນັກງານ ວ-ຕ ນຳໜ້າຂະແໜງການ, ພະນັກງານ ວ-ຕ ໄດ້ຖືກມອບໝາຍໃຫ້ຮັບຜິດຊອບໜ້າທີ່ແຫ່ງຊາດ, ພະນັກງານ ວ-ຕ ໜຸ່ມທີ່ເກັ່ງກ້າສາມາດ.
3. ຜັນຂະຫຍາຍບັນດາທິດທາງໜ້າທີ່ ວ-ຕ ທີ່ມີການກະທົບໃຫຍ່ຫຼວງ ແລະ ປະກອບສ່ວນອັນຕັດສິນ ໃຫ້ແກ່ການພັດທະນາເສດຖະກິດ-ສັງຄົມ, ຮັບປະກັນການປ້ອງກັນຊາດ, ປ້ອງກັນຄວາມໝັ້ນຄົງຂອງຊາດ.
- ກ່ຽວກັບການເພີ່ມທະວີການຄົ້ນຄວ້າພື້ນຖານ, ຄົ້ນຄວ້າຮັບໃຊ້ການວາງແນວທາງ, ນະໂຍບາຍ, ການປ້ອງກັນປະເທດ, ຮັກສາຄວາມສະຫງົບ ແລະ ຮັບໃຊ້ຈຸດປະສົງສາທາລະນະ. ຕ້ອງເອົາໃຈໃສ່ຢ່າງເໝາະສົມ ເຖິງການຄົ້ນຄວ້າພື້ນຖານທີ່ມີຈຸດໜັກ, ໃຫ້ບຸລິມະສິດແກ່ຂົງເຂດ ວິທະຍາສາດທຳມະຊາດຈຳນວນໜຶ່ງ ທີ່ຫວຽດນາມມີທ່າດີ, ມອບໜ້າທີ່ໃຫ້ວິທະຍາສາດສັງຄົມ ແລະ ມະນຸດສາດ ສຸມໃສ່ສະຫລຸບສັງລວມພຶດຕິກຳ ກ່ຽວກັບຂະບວນວິວັດການປ່ຽນແປງໃໝ່ ແລະ ພັດທະນາປະເທດ, ຄົ້ນຄວ້າທິດສະດີ, ຄາດຄະເນທ່າອ່ຽງການພັດທະນາ, ສະໜອງເຫດຜົນ ຫຼັກຖານ ເພື່ອຮັບໃຊ້ໃຫ້ແກ່ ການວາງແນວທາງ, ນະໂຍບາຍພັດທະນາ ແລະ ປົກປັກຮັກສາປະເທດໃນໄລຍະໃໝ່.
- ກ່ຽວກັບການໃຫ້ບຸລິມະສິດແກ່ການພັດທະນາເຕັກໂນໂລຊີທັນສະໄໝ, ເຕັກໂນໂລຊີສູງ, ເຕັກໂນໂລຊີ ລະຫວ່າງຂະແໜງ ເພື່ອເປັນໄມ້ງັດໃຫ້ແກ່ການຫັນເປັນອຸດສາຫະກຳທັນສະໄໝ ຕໍ່ຂະແໜງການ ແລະ ຂົງເຂດຕ່າງໆ. ຕ້ອງຍູ້ແຮງການພັດທະນາສອງຂົງເຂດ ທີ່ຫວຽດນາມມີທ່າແຮງ, ໄດ້ຮັບຜົນງານ ທີ່ສຳຄັນຫຼາຍຢ່າງ ແລະ ມີຄວາມສຳຄັນຍຸດທະສາດ, ນັ້ນແມ່ນເຕັກໂນໂລຊີສື່ສານ(ຊອບແວຮັກສາຄວາມປອດໄພຕາໜ່າງ, ຊອບແວ ປະຢຸກໃຊ້ໃນອຸດສາຫະກຳ, ເຕັກໂນໂລຊີດິຈີຕອນ, ລວບລວມ ແລະ ຂຸດຄົ້ນຂໍ້ມູນຂ່າວສານດາວທຽມ,..) ແລະ ເຕັກໂນໂລຊີຊີວະສາດ ທີ່ຮັບໃຊ້ໃຫ້ແກ່ການກະເສດ ແລະ ສາທາລະນະສຸກ. ພ້ອມກັນນັ້ນ ກໍ່ສືບຕໍ່ພັດທະນາ ບັນດາເຕັກໂນໂລຊີອຸປະກອນໃໝ່, ເຕັກໂນໂລຊີປະດິດເຄື່ອງຈັກ - ອັດຕະໂນມັດ, ເຕັກໂນໂລຊີສິ່ງແວດລ້ອມ, ເຕັກໂນໂລຊີພະລັງງານໃໝ່, ເຕັກໂນໂລຊີອາວະກາດ.
4. ເພີ່ມທະວິກຳລັງຊ້ອນແຝງ ວ-ຕ ແຫ່ງຊາດ
ນອກຈາກການພັດທະນາແຫຼ່ງບຸກຄະລາກອນລະດັບສູງແລ້ວ ຍັງຕ້ອງສຸມໃສ່ລົງທຶນ ພັດທະນາສະຖາບັນ ວ-ຕ, ມະຫາວິທະຍາໄລ ຈຳນວນໜຶ່ງ ທີ່ມີກຳລັງຄວາມສາມາດຄົ້ນຄວ້າແຂງແຮງ ຕາມຕົວແບບທັນສະໄໝ ຂອງໂລກ. ນຳເອົາສາມເຂດເຕັກໂນໂລຊີສູງແຫ່ງຊາດ ຢູ່ ຮ່າໂນ້ຍ, ນະຄອນໂຮຈີມິນ ແລະ ດານັງ ເຂົ້າເຄື່ອນໄຫວ ໂດຍໄວ ແລະ ມີປະສິດທິຜົນ, ພ້ອມກັນນັ້ນກໍ່ຂຶ້ນແຜນກຳນົດ ບັນດາເຂດກະສິກຳ ປະຢຸກໃຊ້ເຕັກໂນໂລຊີສູງ, ເຂດເຕັກໂນໂລຊີລວມສູນ ຂອງທ້ອງຖິ່ນ, ສືບຕໍ່ລົງທຶນໃຫ້ແກ່ ບັນດາຫ້ອງທົດລອງຈຸດໜັກແຫ່ງຊາດ, ຫ້ອງທົດລອງສະເພາະຂະແໜງ, ບັນດາສູນສື່ສານ ແລະ ສະຖິຕິ ວ-ຕ, ຫໍພິພິດຕະພັນ ວ-ຕ.
5. ພັດທະນາຕະຫຼາດ ວ-ຕ
ຕະຫຼາດ ວ-ຕ ກຳເນີດຂຶ້ນມາຊ້າກວ່າຕະຫຼາດອື່ນໆ, ດັ່ງນັ້ນ ຈຶ່ງຕ້ອງການເຖິງການລົງທຶນໃນເບື້ອງຕົ້ນ ຂອງລັດໃຫ້ແກ່ ລະບົບບັນດາອົງການຈັດຕັ້ງບໍລິການເຕັກນິກ, ເປັນສື່ກາງ, ມອບໂອນ, ທີ່ປຶກສາ, ຕີລາຄາ ແລະ ກຳນົດລາຄາເຕັກໂນໂລຊີ, ສ້າງບັນດາຕະຫຼາດ ວ-ຕ ແຫ່ງຊາດຢູ່ ຮ່າໂນ້ຍ, ນະຄອນໂຮຈີມິນ, ດານັງ ທີ່ເຊື່ອມຕໍ່ກັບ ລະບົບບັນດາສູນປະຢຸກໃຊ້ ແລະ ມອບໂອນເຕັກໂນໂລຊີ ຂອງບັນດາແຂວງ, ນະຄອນຕ່າງໆ ແລະ ເຊື່ອມຕໍ່ກັບ ບັນດາຕະຫຼາດເຕັກໂນໂລຊີຢູ່ພາກພື້ນ ແລະ ໃນໂລກ.
6. ຮ່ວມມື ແລະ ເຊື່ອມໂຍງເຂົ້າກັບສາກົນທາງດ້ານ ວ-ຕ
ຫວຽດນາມໄດ້ກາຍເປັນສະມາຊິກ WTO, ມີການພົວພັນຮ່ວມມືທາງດ້ານ ວ-ຕ ກັບ 80 ກວ່າປະເທດ, ເພາະສະນັ້ນ ຕ້ອງກຳນົດແຈ້ງຄູ່ຮ່ວມມືຍຸດທະສາດ ໃນການຮ່ວມມືຄົ້ນຄວ້າລວມ ແລະ ບໍລິເວນຈຸດໜັກ ທີ່ມີເຕັກໂນໂລຊີບໍ່ເກີດ ເຊິ່ງຕ້ອງການຂຸດຄົ້ນ, ມອບໂອນ, ຜັນຂະຫຍາຍການຮ່ວມມື ວ-ຕ ລະດັບຊາດ ກັບບັນດາປະເທດທີ່ແຂງແຮງດ້ານ ວ-ຕ ທີ່ເປັນຄູ່ຮ່ວມມືຍຸດທະສາດ ຂອງຫວຽດນາມ. ເສີມຂະຫຍາຍ ຄຸນປະໂຫຍດຂອງຕາໜ່າງຜູ້ຕາງໜ້າ ວ-ຕ ຫວຽດນາມຢູ່ 17 ບໍລິເວນທີ່ສຳຄັນໃນ 12 ປະເທດຈະເລີນພັດທະນາ.
ກໍ່ຮ່າງສ້າງຮູບສູນຄົ້ນຄວ້າທີ່ດີເດັ່ນ ຈຳນວນໜຶ່ງ ບົນພື້ນຖານການຮ່ວມມືໄລຍະຍາວນານ ລະຫວ່າງ ບັນດາອົງການຈັດຕັ້ງ ຄົ້ນຄວ້າ ວ-ຕ ຂອງຫວຽດນາມ ກັບຕ່າງປະເທດ. ສືບຕໍ່ປົວແປງລະບົບນະໂຍບາຍ ໃຫ້ສົມບູນ, ເປັນຕົ້ນແມ່ນກ່ຽວກັບການລົງທຶນ, ທີ່ດິນ, ພື້ນຖານໂຄງລ່າງ, ລະບຽບການບໍລິຫານ ເພື່ອດຶງດູດ ນັກຊ່ຽວຊານ, ນັກວິທະຍາສາດຫວຽດນາມ ຢູ່ຕ່າງປະເທດ ໃຫ້ເຂົ້າຮ່ວມການເຄື່ອນໄຫວ ວ-ຕ ຢູ່ຫວຽດນາມ.
ບົບບາດຂອງ ວ-ຕ ໃນພື້ນຖານເສດຖະກິດພູມປັນຍາ ແມ່ນປັດໃຈຕັດສິນ, ເພາະສະນັ້ນ ຈຶ່ງຕ້ອງປ່ຽນແປງໃໝ່ ຈິນຕະນາການຢ່າງແຂງແຮງ ໃນທົ່ວທັງລະບົບການເມືອງ ເພື່ອຊຸກຍູ້ໃຫ້ ວ-ຕ ຂອງປະເທດພັດທະນາ, ປະກອບສ່ວນຕັດສິນ ຜົນສຳເລັດຂອງພາລະກິດການຫັນເປັນອຸດສາຫະກຳ ທັນສະໄໝ ແລະ ສ້າງສາພັດທະນາປະເທດຢ່າງໄວ ແລະ ຍືນຍົງ, ຮັກສາການປ້ອງກັນຊາດ, ປ້ອງກັນຄວາມສະຫງົບແຫ່ງຊາດ ແລະ ເອກະລາດ, ອຳນາດອະທິປະໄຕແຫ່ງຊາດ ໄວ້ຢ່າງໝັ້ນຄົງ./.


text:
ປະຫວັດຄວາມເປັນມາ
ບໍລິສັດ ເອັສ-ບໍລິການບັນຊີ ແລະ ໂປຣແກຣມບັນຊີ ຈຳກັດ (S-Bookkeeping & Accounting software Co., Ltd) ຊື່ຫຍໍ້ ເອັສບີເອ (SBA) ເປັນສຳນັກງານຍຸກໃໝ່ ທີ່ມີການປັບຮູບແບບການບໍລິຫານຈາກບຸກຄົນທີ່ເປັນພຽງ ນັກບັນຊີອິດສະຫຼະທີ່ເປັນວິຊາ ການທີ່ເຮັດວຽກໃນຂົງເຂດວຽກງານດ້ານການບັນຊີ ແລະອາກອນ ດ້ວຍປະສົບການທີ່ມີຕະຫຼອດໄລຍະຜ່ານມາ ຈື່ງກາຍເປັນ ຮູບແບບບໍລິສັດ ທີ່ໃຫ້ບໍລິການກ່ຽວກັບ ດ້ານການບັນຊີ, ບັນທຶກບັນຊີ, ສະຫຼຸບບັນຊີ, ບໍລິການດ້ານພາສີ-ອາກອນ, ຄິດໄລ່ ແລະ ແຈ້ງເສຍ ອາກອນປະຈຳເດືອນ, ປະກັນສັງຄົມ, ບໍລິການໂປຣແກຣມບັນຊີວິສາຫະກິດ, ບໍລິ ການທົ່ວໄປອື່ນໆກ່ຽວກັບເອກະສານທີ່ຕິດພັນກັບການເຄື່ອນໄຫວທຸລະກິດ ເຊີ່ງໄດ້ດຳເນີນການສ້າງຕັ້ງແຕ່ ເດືອນ ກໍລະກົດ ປີ 2009 ເປັນຕົ້ນມາຈົນເຖີງປະຈຸບັນເປັນທຸລະກິດທີ່ໃຫ້ບໍລິການຂະໜາດນ້ອຍ ທີ່ປະກອບມີ ພະນັກວິຊາການພາຍໃນອົງກອນສິບກ່ວາທ່ານ ເຊີ່ງບໍ່ລວມທີມງານ ນັກຊ່ຽວຊານ, ຜູ້ກວດສອບບັນຊີ ແລະ ນັກວິຊາການ ເຮັດວຽກໃນເຄື່ອ ຂ່າຍການບໍລິການ ແລະມີຈຳນວນລູກຄ້າໃນຄວາມຮັບຜິດຊອບທີ່ເລືອກໃຊ້ບໍລິການເກືອບເທົ່ານື່ງຮ້ອຍຫົວໜ່ວຍ ໂດຍ ແບ່ງປັນສອງກຸ່ມຄື: ລູກຄ້າບໍລິການບັນຊີ ແລະ ລູກຄ້າບໍລິການໂປຣແກຣມບັນຊີ.
ບໍລິການບັນຊີ
Accounting Service
ບໍລິການແຈ້ງເສຍອາກອນ
Tax Service
ບໍລິການວາງລະບົບບັນຊີ
System design
ບໍລິການກວດສອບບັນຊີ
Audit Service
ວິໃສທັດ
ຄະນະຜູ້ບໍລິຫານອົງກອນແລະພະນັກງານໄດ້ຮ່ວມກັນສ້າງວິໃສທັດໄວ້ວ່າ: ບໍລິສັດ ເອັສ-ບໍລິການບັນຊີ ແລະ ໂປຣແກຣມບັນຊີ ຈຳກັດ (ເອັສບີເອ SBA) ພວກເຮົາວາງເປົ້າໝາຍພັດທະນາບໍລິສັດຢ່າງຕໍ່ເນື່ອງ ເພື່ອໃຫ້ໄດ້ມາດຕະຖານບັນຊີລາວ ໂດຍ ສອດຄ່ອງກັບມາດ ຕະຖານສາກົນ ຊ່ວຍບໍລິຫານວຽກງານດ້ານບັນຊີ, ດ້ານອາກອນ, ດ້ານກວດສອບ ແລະ ດ້ານໂປຣແກຣມບັນຊີ ເພື່ອໃຫ້ລູກຄ້າເກີດ ຄວາມ ພໍໃຈສູງສຸດ.
ກ່ຽວກັບເຮົາ
ບໍລິສັດ ເອັສ-ບໍລິການບັນຊີ ແລະ ໂປຣແກຣມບັນຊີ ຈຳກັດ (S-Bookkeeping& Accounting software Co.,Ltd) ຫຼື ເອັສບີເອ (SBA) ແມ່ນໃຫ້ບໍລິການກ່ຽວກັບ ດ້ານການບັນຊີ, ບັນທຶກບັນຊີ, ສະຫຼຸບບັນຊີ, ບໍລິການດ້ານພາສີ-ອາກອນ, ຄິດໄລ່ ແລະ ແຈ້ງເສຍ ອາກອນປະຈຳເດືອນ, ປະກັນສັງຄົມ, ບໍລິການໂປຣແກຣມບັນຊີວິສາຫະກິດ, ບໍລິ ການທົ່ວໄປອື່ນໆກ່ຽວກັບເອກະສານທີ່ຕິດພັນກັບການເຄື່ອນໄຫວທຸລະກິດ.
ເອັສບີເອ SBA ພວກເຮົາເນັ້ນການໃຫ້ບໍລິ ການທີ່ມີ ປະສິດຕິພາບໂດຍມີຄວາມມຸ້ງໝາຍ ທີ່ຈະນຳລູກຄ້າໄປສູ່ການບໍລິການ ທີ່ດີ ມີຄຸນນະພາບ ,ຖືກຕ້ອງຊັດເຈນ, ປະຢັດ ແລະທີ່ສຳຄັນທີ່ສຸດຄື ການຖືບັນຊີ ໃຫ້ຖືກຕ້ອງກັບມາດຕະຖານບັນຊີລາວ ແລະ ຖືກ ຕ້ອງກັບຂໍ້ກໍານົດກົດໝາຍ.


text:
ສະພາແຫ່ງຊາດ ໄດ້ຈັດຕັ້ງປາຖະກະຖາວັນປະກາດໃຊ້ ລັດຖະທຳມະນູນ ແຫ່ງ ສປປ ລາວ ຄົບຮອບ 22 ປີ(15/8/1991 -15/8/2013) ໃຫ້ກຽດປາຖະກະຖາໂດຍ ທ່ານ ນາງ ປານີ ຢາທໍ່ຕູ້ ປະທານສະພາ ແຫ່ງຊາດ, ຊຶ່ງມີພະນັກງານການນຳ ແລະວິຊາການ ອ້ອມຂ້າງສະພາ ແຫ່ງຊາດ ເຂົ້າຮ່ວມ.ໃນການປາຖະກະຖາຄັ້ງນີ້, ທ່ານ ນາງ ປານີ ຢາທໍ່ຕູ້
ໄດ້ຍົກໃຫ້ເຫັນ ຄວາມໝາຍຄວາມສຳຄັນ ໃນການປະກາດໃຊ້ ລັດຖະທຳມະນູນແຫ່ງ ສປປ ລາວ ຊຶ່ງມີບາງຕອນທ່ານກ່າວວ່າ: ພາຍຫລັງ ປະເທດຊາດໄດ້ຮັບການສະຖາ ປະນາເປັນ ສປປ ລາວພັກໄດ້ວາງແນວທາງ ແລະ ນຳ ພາປະຊາຊົນປະຕິບັດສອງໜ້າ ທີ່ຍຸດທະສາດ ຄື: ປົກປັກຮັກສາ ແລະ ສ້າງສາພັດທະນາປະເທດຊາດ.ປີ 1986, ພັກໄດ້ວາງແນວທາງປ່ຽນແປງໃໝ່ ຮອບດ້ານ ໂດຍເລີ່ມຈາກການ ປ່ຽນແປງທາງດ້ານເສດຖະກິດ, ຫັນຈາກການຄຸ້ມຄອງລວມສູນບໍລິຫານເກື້ອກູນໄປສູ່ການ ຄຸ້ມຄອງຕາມກົນໄກ ຕະຫລາດ ທີ່ມີການໄລ່ລຽງເສດຖະກິດ ແລະ ມີການດັດສົມຂອງລັດ. ດ້ວຍເຫດນັ້ນກອງປະຊຸມເທື່ອທີ 6 ຂອງສະພາປະຊາຊົນສູງສຸດ ຊຸດທີ II (ປີ 1991) ຈຶ່ງໄດ້ພິຈາລະນາຮັບຮອງເອົາລັດຖະທຳມະນູນສະບັບທຳອິດຂອງ ສປປ ລາວ ຊຶ່ງໄດ້ປະກາດໃຊ້ໃນວັນທີ 15/8/1991 ເປັນຕົ້ນມາ. ຜົນໄດ້ຮັບຂອງການປະກາດໃຊ້ລັດຖະທຳມະນູນດັ່ງ ກ່າວ ໄດ້ຫັນເອົາລັດຖະທຳມະນູນເປັນກົດໝາຍໄດ້ 93 ສະບັບ (ປີ 2012), ນິຕິກຳລຸ່ມກົດໝາຍ (ລັດຖະບັນຍັດ ແລະ ດຳລັດ) ໄດ້ຫລາຍຮ້ອຍສະບັບ, ເຮັດໃຫ້ການຄຸ້ມຄອງລັດ, ຄຸ້ມຄອງເສດຖະກິດ-ສັງຄົມ ດ້ວຍກົດໝາຍນັບ ມື້ນັບ ເປັນລະ ບົບຄົບຊຸດເທື່ອລະກ້າວ, ເປັນພື້ນຖານຄ້ຳປະກັນໃຫ້ແກ່ການປະຕິບັດ ແລະ ເສີມຂະຫຍາຍສິດເປັນເຈົ້າ ຂອງປະຊາຊົນ ບັນດາເຜົ່າ, ໄດ້ໂຄສະນາເຜີຍແຜ່ລັດຖະທຳມະນູນ ແລະ ກົດໝາຍໃຫ້ກ້ວາງຂວາງດ້ວຍຫລາຍຮູບ, ຫລາຍແບບ, ຫລາຍສີ, ເປັນການປະກອບສ່ວນໃນການຍົກສູງສະຕິເຄົາລົບລັດຖະທຳມະນູນ ແລະ ກົດໝາຍນັບມື້ ນັບສູງຂຶ້ນ, ໄດ້ເອົາ ໃຈໃສ່ຊຸກຍູ້ການຈັດຕັ້ງປະຕິບັດລັດຖະທຳມະນູນ ແລະ ກົດໝາຍ ເຮັດໃຫ້ການຈັດຕັ້ງໃນ ລະບົບການເມືອງຂອງລະບອບ ປະຊາທິປະໄຕ ປະຊາຊົນລາວ ແລະ ປະຊາຊົນລາວບັນດາເຜົ່າ ມີບ່ອນອີງໃນ ການເຄື່ອນໄຫວ ທຳການຜະລິດ, ດຳເນີນ ທຸລະກິດ ແລະ ທຳມາຫາກິນຕາມລະບຽບກົດໝາຍຫລາຍຂຶ້ນ, ເຮັດໃຫ້ການເມືອງມີສະຖຽນລະພາບ, ສັງຄົມມີຄວາມ ສະຫງົບ ແລະ ມີຄວາມເປັນລະບຽບຮຽບຮ້ອຍໂດຍພື້ນຖານ, ໄດ້ປັບປຸງອົງການນິຕິບັນຍັດ, ອົງການບໍລິຫານ ແລະ ອົງ ການຕຸລາການ (ສານປະຊາຊົນ, ໄອຍະການປະຊາຊົນ) ໃຫ້ມີຄຸນນະພາບນັບມື້ສູງຂຶ້ນຕາມທິດກະທັດລັດສົມເຫດສົມຜົນ ແລະ ມີປະສິດທິຜົນ, ປະສານສົມທົບກັນເພື່ອແກ້ໄຂຂໍ້ຂັດແຍ່ງ ແລະ ຄະດີຄວາມຕ່າງໆຕາມລະບຽບກົດໝາຍ, ສາມາດ ປົກປັກຮັກສາສິດ ແລະ ຜົນປະໂຫຍດຂອງລັດ, ຂອງລວມໝູ່ ແລະ ຂອງພົນລະເມືອງໄດ້ດີຂຶ້ນ ແລະ ໄດ້ເອົາໃຈໃສ່ຊຸກ ຍູ້, ຕິດຕາມ, ກວດກາການປະຕິບັດລັດຖະທຳມະນູນ ແລະ ກົດໝາຍແຜນພັດທະນາເສດຖະກິດ-ສັງຄົມ ແລະ ງົບປະ ມານແຫ່ງລັດເຂົ້າສູ່ລະບຽບແບບແຜນ, ນຳເອົາຜົນປະໂຫຍດມາໃຫ້ແກ່ຊາດ ແລະ ປະຊາຊົນນັບມື້ນັບຫລາຍ.


text:
ກ່ຽວກັບໂຮງຮຽນຂອງພວກເຮົາ
ໂຮງຮຽນ ອະນຸບານ ວັດທະນາ ມົງແຕສໂຊຣີ ມີເປົ້າໝາຍທີ່ຈະກຽມຄວາມພ້ອມຫຼານນ້ອຍນັກຮຽນທາງດ້ານສະຕິປັນຍາ, ຮ່າງກາຍ ແລະ ຈິດໃຈ. ຫ້ອງຮຽນແມ່ນສອນເປັນພາສາອັງກິດ ແລະ ພາສາລາວ. ນັກຮຽນອາຍຸເລີມແຕ່ 1.5 – 6 ປີ ຈາກທົ່ວທຸກຊາດ. ຫຼັກສູດຂອງໂຮງຮຽນ ອະນຸບານ ວັດທະນາ ມົງແຕສໂຊຣີ ເນັ້ນໜັກການພັດທະນາພື້ນຖານຄວາມຮູ້, ທັກສະ ແລະ ການປະພຶດ ເຊິງເປັນຮາກຖານໃນການຮຽນຮູ້ໃນອານາຄົດ. ພວກເຮົາຍັງສົ່ງເສີມໃຫ້ຫຼານນ້ອຍຮູ້ຄິດ, ແກ້ໄຂ້ບັນຫາ, ຊື່ສານ ແລະ ລົງມືປະຕິບັດຕົວຈິງ. ການຮຽນ-ການສອນ ແມ່ນອີງໃສ່ພື້ນຖານຄວາມສົນໃຈ, ຄວາມສາມາດ ແລະ ລວມເຖິງວັດທະນາທຳ ແລະ ປະສົບການ ການຮຽນໃນໄລຍະຜ່ານມາຂອງຫຼານນ້ອຍເພື່ອສືບຕໍ່ພັດທະນາ. ທາງໂຮງຮຽນຍຶດຖືເອົາຫຼັກການຮຽນ-ການສອນທີ່ຖືເອົາເດັກເປັນໃຈກາງຂອງການສຶກສາ.
ຈຸດເລີ່ມຕົ້ນ
ແນວຄວາມຄິດທີ່ຈະສ້າງ ໂຮງຮຽນ ອະນຸບານ ວັດທະນາ ມົງແຕສໂຊຣີ ເລີ້ມຕົ້ນຂື້ນຈາກທີ່ຫຼານຊາຍຂອງຜູ້ສ້າງຕັ້ງໂຮງຮຽນແຫ່ງນີ້ ໄດ້ເຂົ້າຮຽນທີ່ ໂຮງຮຽນອະນຸບານ ມົງແຕສໂຊຣີ ແຫ່ງໜື່ງ ແລະ ທ່ານໄດ້ມີຄວາມປະທັບໃຈຕໍ່ການພັດທະນາການຂອງຫຼາຍຊາຍ ເຊັ່ນ ການມັກທີ່ຈະສ້າງຄຳຖາມກ່ຽວກັບສິງທີ່ອອ້ມຕົວຂອງລາວ, ມີຄວາມຄິດທີ່ເປັນອິດສະຫຼະ, ມັກໃນການຮຽນພາສາ ແລະ ມີຄວາມເຂົ້າໃຈດີຕໍ່ກັບພື້ນຖານຄະນິດສາດ. ທ່ານເຫັນຄຸນຄ່າຂອງການສຶກສາໃນລະບົບ ມົງແຕສໂຊຣີ ແລະ ຢາກເປັນສ່ວນໜຶ່ງໃນການສົ່ງເສີມລະບົບການສຶກສາດັ່ງກ່າວອອກສູ່ສັງຄົມທີ່ກວ້າງຂວາງຂຶ້ນ.
ພວກເຮົາຂໍເຊີນຊວນທ່ານເຂົ້າມາຢຽມຊົມໂຮງຮຽນຂອງພວກເຮົາດ້ວຍຕົວຂອງທ່ານເອງ ເພື່ອຕັດສິນໃຈດ້ວຍຕົວທ່ານເອງວ່າການລົງທືນໃນການສຶກສາມີຄຸນຄ່າພຽງໃດຕໍ່ອະນາຄົດຂອງຫຼານນ້ອຍ.


text:
ຜາສາດຫີນວັດພູ
ວັດພູ (ພາສາອັງກິດ: Vat Phou; ພາສາໄທ: ปราสาทหินวัดพู) ບູຮານສະຖານວັດຖຸ ຕັ້ງຢູ່ພາກໃຕ້ຂອງລາວ ທີ່ແຂວງຈຳປາສັກ ຊຶ່ງເປັນແຂວງທີ່ມີຊາຍແດນຕິດກັບ ປະເທດກຳປູເຈຍ ຫ່າງ ຈາກອັງກໍວັດປະມານ 200 ກິໂລແມັດ ແລະ ປະມານ 1 ຊົ່ວໂມງ ໄປທາງລົດຈາກປາກເຊ. ວັດພູຈຳປາສັກ ໄດ້ຖຶກຮັບຮອງ ໃຫ້ເປັນມໍລະດົກໂລກ ຈາກອົງການ ຢູເນສໂກ (UNESCO). ເປັນສະຖາປັດຕະຍະກຳພິເສດແຫ່ງໜື່ງ ທີ່ມີສິດເກົ່າແກ່ ຊຶ່ງເປັນ ອາຄານກົກເຄົ້າ ສ້າງຂື້ນໃນ ສັດຕະວັດທີ 6, ຈາກນັ້ນກໍ່ມີການຕໍ່ເຕີມຕາມຍຸກສະໄໝຕໍ່ມາ ຈົນມາເຖິງສັດຕະວັດທີ 15. ວັດພູ ເປັນບູຮານສະຖານທີ່ໄດ້ອິດທິພົນ ທາງດ້ານວັດທະນະທຳ ມາຈາກຫຼາຍແຫ່ງ ຊຶ່ງລວມມີສິລະປະຂອມ, ອິນດູ ແລະ ພຸດ ຕາມຮ່ອງຮອຍຫຼັກຖານທີ່ສະແດງໃຫ້ເຫັນ ໃນລວດລາຍສິລະປະຕາມສະຖານທີ່ຕ່າງໆ ໃນຂົງເຂດວັດແຫ່ງນີ້ ບໍ່ວ່າຈະເປັນຮິດ ຄອງ ຫຼື ການເຊື່ອຖື. ສິ່ງທີ່ຍັງຄົງໄວ້ໃຫ້ເຫັນມາຮອດ ປະຈຸບັນ ຂອງວັດພູ ທີ່ເລີ່ມສ້າງມາແຕ່ ຈ.ສ 1000 ກໍ່ຄື: ສິລະປະຂອງຮິນດູ,ໂດຍມີການເຊື່ອ ຖືເທບພະເຈົ້າຂອງສາສະໜາອິນດູ ຈາກປະກົດການທຳມະຊາດພູເກົ້າ ຊຶ່ງເປັນຈຸດປະກາຍຫຼັກ ໃນການມາສ້າງວັດພູ. ສ່ວນປະ ກອບຂອງວັດມີຮູບຊົງໄຕຣມູມ, ເປັນລຳດັບ ຄືມີການຄິດໄລ່ທີ່ຊັດແຈ້ງເຊັ່ນ: ຮ່ອງນໍ້າ ທີ່ສົ່ງນໍ້າສັກສິດ ຍາວຢຽດອອກໄປເຖິງ 10 ກິໂລແມັດ ທີ່ສ້າງດ້ວຍຜູ້ຄົນ ໄດ້ອ້າງໃຫ້ຮູ້ເຖິງການອອກແບບຄັ້ງທຳອິດ ຂອງສັງຄົມຢູ່ໃນປະຫວັດສາດນຳອີກດ້ວ.ປັດໃຈ ອື່ນກ່ຽວກັບການມີອຳນາດແຊກແຊງ ລັດຖິອິນດູ ແລະ ການເລືອກສະຖານທີ່ສ້າງວັດພູ ແມ່ນເລືອກເອົາເສັ້ນຂະໜານທິດຕາ ເວັນອອກ-ຕາເວັນຕົກ ເປັນຫຼັກ,ເຊັ່ນດຽວກັນກັບຈອມພູເກົ້າ ຊຶ່ງປະກອບກັບປະກົດການທາງທຳມະຊາດ ຮ່ວມກັບແນວຄິດຂອງ ພຣະສີວະ ສາສະໜາອິນດູ. ການຖືຕາເວັນຂື້ນ ກໍ່ມີຄວາມກ່ຽວພັນກັບພຣະສີວະ, ດັ່ງນັ້ນມັນຈື່ງໄດ້ເກີດມີການເລືອກທິດທາງ ໃຫ້ມັນໄປລວງດຽວກັບທິດຕາເວັນອອກ-ຕາເວັນຕົກ. ຫຼັງຈາກຫຼາຍສັດຕະວັດ ຂອງການລີ້ຊ້ອນຢູ່ໃນຄວາມຊຸດໂຊມ, ຖືກປົກປິດໄວ້ຢູ່ໃນປ່າ,ນັກສຳຫຼວດທາງຊາວຝຣັ່ງ, ທ່ານ ອອງ ຣີ ປາກມອງຈີເອ,ຈຶ່ງໄດ້ຄົ້ນພົບ ວັດພູຄືນອີກໃນປີ 1914. ຫຼັງຈາກໄດ້ຖ່າຍຮູບເອົາສະຖານທີ່ນີ້ ແລ້ວ,ອີກຄັ້ງໜື່ງ ແລະ ກໍ່ມິດ ງຽບຫາຍໄປ ໂດຍຄວາມບໍ່ໄດ້ເອົາໃຈໃສ່ໃຫ້ຄວາມສຳຄັນ. ຄວາມສົນໃຈໄດ້ກັບຄືນມາອີກເທື່ອໃໝ່ ໃນກາງປີ 1980 ເວລາທີ່ອົງ ການ ຢູ ເນັດສ ໂກ(UNESCO) ໄດ້ເລີ່ມຕົ້ນລົງໄປສຳຫຼວດ ດ້ານບູຮານສະຖານ ຂອງສະຖານທີ່ແຫ່ງນີ້.ການລົງສຳຫຼວດໃນ ເທື່ອນີ້ ໄດ້ນຳໄປສູ່ການຈົດບັນທຶກເຂົ້າ ເປັນມໍລະດົກພາຍໃຕ້ການຄຸ້ມຄອງຂອງ ກົດໝາຍວ່າດ້ວຍ ມໍລະດົກທີ່ໄດ້ສ້າງຂື້ນ, ຊຶ່ງມີ ເນື້ອໃນວ່າດ້ວຍການປົກປັກຮັກສາບູລະນະ ອະນຸຮັກສະຖານທີ່ນີ້ໄວ້ ໃນປີ 2001.
ຜາສາດຫິນວັດພູ ແບ່ງອອກເປັນ 3 ສ່ວນຄື: ປາສາດຊັ້ນລຸ່ມ ຊາກຂອງບາລາຍສ່ວນໜ້າແຄມບໍ່ນ້ຳ ສ້າງຂຶ້ນມາໃໝ່ສະໄໝເຈົ້າບຸນອຸ້ມ ໃນປີ ຄ.ສ1960 ໃຊ້ສະເດັດໃນພິທີສົງນ້ຳ ແລະ ຊົມປະເພນີແຂ່ງເຮືອ ເຊື່ອມຕໍ່ທາງເດີນຂະໜາບດ້ວຍເສົານາງລຽງ ລານດ້ານໜ້າຈະມີພໍ່ຄ້າແມ່ຄ້າ ນຳເອົາດອກໄມ້ທູບທຽນມາຈຳໜ່າຍ ສ່ວນໂຄປຸລະຊັ້ນນອກ ມີບາລາຍຕັ້ງຢູ່ຄຽງຂ້າງກັນ ເປັນມຸມມະຫາຊົນ ສຳລັບຖ່າຍຮູບຂອງນັກທ່ອງທ່ຽວ ແລະ ເປັນພາບປະຊາສຳພັນຂອງປາສາດຫິນວັດພູແຫ່ງນີ້ ປະຈຸບັນຢູ່ລະຫວ່າງການບູລະນະ ຊາວບ້ານຈະຮຽກບາລາຍ 2 ຫລັງນີ້ວ່າ “ໂຮງທ້າວ” ແລະ “ໂຮງນາງ” ເປັນເໝືອນກັບຜາສາດໃນເມືອງພະນະຄອນທຸກແຫ່ງ ໃຊ້ສຳລັບເຮັດຄວາມສະອາດຊຳລະລ້າງຮ່າງກາຍກ່ອນຂຶ້ນໄປບູຊາເທວະສະຖານ ຜາສາດຊັ້ນກາງ ດ້ານໜ້າຂອງໂຄປຸລະຊັ້ນກາງ ມີຮູບແກະສະຫລັກເທວະຮູບຖືກະບອງ ຊາວບ້ານນ້ຳຜ້າເຫລືອງມາຫົ່ມ ແລະ ກາງສັດ ສະທ້ອນຄວາມເຊື່ອທາງຮິນດູ ເບິ່ງທີ່ມີອິດທິພົນຕໍ່ພຸດທະສາດສະຫນາ ຂອງລາວ ຍ່າງຂຶ້ນຂັ້ນໄດສູງຊັນແຄບໆ ຕ້ອງໃຊ້ມື ແລະ ຕີນປີນ ຕາມຄວາມເຊື່ອຂອງຂອມ ທີ່ຕ້ອງການສະແດງໃຫ້ຜູ້ໄປນະມັດການສະແດງຄວາມເຄົາລົບ ໂດຍການໝອບຄານຂຶ້ນໄປ ສັກກາລະສິ່ງສັກສິດ ສອງຂ້າງທາງເຕັມໄປດ້ວຍຕົ້ນຈຳປາ ຊຶ່ງເປັນດອກໄມ້ປະຈຳຊາດລາວ ປາສາດຊັ້ນເທິງ ເມື່ອຜ່ານທະວານບານເຖິງໂຄປຸລະຊັ້ນໃນ ທາງຂຶ້ນມີເທວະຮູບຕັ້ງຢູ່ ຍ່າງຂຶ້ນຖານຫີນຄ້າຍກຳແພງ 7 ຊັ້ນ ທີ່ມີຄວາມຫມາຍເຖິງສະຫວັນທັງ 7 ຈົນເຖິງປາສາດປະທານສ່ວນເທິງສຸດ ລັກສະນະພາຍນອກຂອງປາສາດເກົ່າແກ່ ສ່ວນໜ້າ ແລະ ສ່ວນຍອດພັງທະລາຍລົງມາ ມີຫລັງຄາສັງກະສີມຸງແທນ ສ່ວນທີ່ຍັງມີຄວາມສົມບູນຄື ທັບຫລັງ ແກະສະຫລັກເປັນຮູບພະອິນ ຊົງຊ້າງເອລາວັນ 3 ສຽນ ດ້ານຂ້າງເປັນຮູບກິນນະລີ ແລະພະວິລຸນປະທັບພະຍາຄຸດ ວິຈິດສວຍງາມ ຕາມເສົາປະດັບກອບປະຕູທັງ 2 ຂ້າງມີຮູບແກະສະຫລັກຂອງທ້າວົດຕຸໂລກບານ ເຫມືອນດັ່ງຍືນພິທັກປິ່ນປົວປາສາດ ແລະ ຮູບແກະສະຫລັກນາງອັບສາ ທີ່ກອບທາງດ້ານຕະເວັນອອກ ບໍລິເວນປ່ອງຢ້ຽມແກະສະຫລັກເປັນລູກໝາກວົດ ດ້ານໃນຂອງຜາສາດປະດິດສະຖານພະພຸດທະຮູບສຳລິດຂະໜາດໃຫຍ່ ມີໂຕະໝູ່ບູຊາແບບຊາວພຸດ ຕັ້ງຢູ່ດ້ານໜ້າ ສ່ວນດ້ານນອກມີກຸ່ມເຈດີນ້ອຍໆ ສະຫລັກເປັນຮູບເເຂ້ ແລະ ຊ້າງຕາມຕຳນານມູຣະຕິ.


text:
ພະຄຳພີ
ພະຄຳພີ (Bible) ພະຄຣິສຕ໌ທຳຄຳພີ ເປັນປຶ້ມບອກເລື່ອງກ່ຽວກັບ ພະເຈົ້າ, ມະນຸດ, ຄວາມບາບ ແລະ ແຜນານ ຂອງ ພະເຈົ້າ ໃນການຊ່ວຍມະນຸດຊາດ ໃຫ້ລອດພົ້ນຈາກຄວາມພິນາດ ອັນເນື່ອງມາຈາກຄວາມບາບ ສູ່ຊີວິດນິລັນ. ເປັນໜັງສືທີ່ບັນທຶກ ຫຼັກທຳຄຳສອນ ຂອງ ສາດສະໜາຄຣິສຕ໌ ແລະ ບາງເຫຼັ້ມ ກໍ່ມີພື້ນຖານ ມາຈາກຫຼັກຄຳສອນ ຂອງ ສາດສະໜາຢູດາຍຂອງຄົນຢິວ. ນອກຈາກນີ້ ຊາວຄຣິສຕ໌ ຍັງເອີ້ນພະຄຳພີນີ້ ດ້ວຍຊື່ອື່ນໆ ເຊັ່ນ ຄຳເວົ້າຂອງພະເຈົ້າ (Word of God) ປຶ້ມດີ (Good Book) ແລະ ຄຳພີສັກສິດ (Holy Scripture)
ຊາວຄຣິສຕ໌ ເຊື່ອວ່າ ທຸກໆຂໍ້ຄວາມໃນພະຄຳພີ ໄດ້ຖືກຂຽນຂຶ້ນໂດຍ ມະນຸດຜູ້ຖືກເລືອກ ໂດຍໄດ້ຮັບການດົນໃຈຈາກພະເຈົ້າ.
- interwiki en:Bible translations into Lao


text:
ຮ້ອຍເຣື່ອງເມືອງລາວ, ຣວມເຣື່ອງກ່ຽວກັບລາວ ແລະເຣື່ອງທີ່ໜ້າສົນໃຈອື່ນໆໄວ້ໃຫ້ເປັນຮ້ອຍເປັນພວງ.
04 June 2008
ສຸດຍອດສະຖາປັດລາວຊາວພຸດ
ພຣະທາດຫຼວງ ເປັນມິ່ງຂວັນຂອງປວງຊົນຊາວລາວ, ສ້າງຂຶ້ນໃນປີ.......? ໃນສະໄໝພຣະບາດສົມເດັດພຣະເຈົ້າໄຊຍະເສດຖາ ເພື່ອກໍ່ກວາມເອົາ ພຣະທາດເກຫົ່າ ທີ່ບັນຈຸພຣະບໍຣົມມະສາຣີຣິກະທາດຂອງອົງສົມເດັດພຣະສັມມາສັມພຸດທະເຈົ້າ ຊື່ວ່າຊິນະຄຸຍຫັດສະທາດ, ແລະພຣະທາດສີທັມມະຫາຍໂສກ(ພຣະທາດສີທັມມະຫາຍໂສກນັ້ນ ສ້າງສຳເຣັດແຕ່ປີ ພ.ສ ໒໓໖).
- ພຣະທາດຫຼວງນັ້ນສ້າງເປັນ ໒ ວາຣະ ຄື:
໑. ວາຣະທີ່ໜຶ່ງສ້າງໃນສະໄໝພຣະຍາຈັນທະບູຣີປາສິດທີສັກ ມີນາມວ່າພຣທາດຊີນະຄຸຍຫະຊາດ ຫຼືພຣະທາດທີ່ລັບຂອງພຣະພຸດທະເຈົ້າ ຊື່ນີ້ຖືກຮຽກໂດຍປະຊາຊົນມາຈົນຮອດ ສະໄໝພຣະເຈົ້າໄຊຍະເສດຖາທິຣາດ.(ອິງຕາມສີລາຈາຣືກ ພຣະທາດຫຼວງ ທີ່ກົມມະລຽນພຣະທາດຫຼວງ, ແລະຫໍພຣະແກ້ວ ແລະສີລາຈາຣືກສີມວັດໜອງບອນ.
໒. ວາຣະທີສອງ ສ້າງໃນສະໄໝພຣະເຈົ້າໄຊຍະເສດຖາທິຣາດ ຫຼັາງພຣະອົງສະຖາປານາເມືອງຈັນທະປູຣີ ໃຫ້ເປັນຣາຊະທານີ ນາມວ່າ ອານາຈັກຈັນທະບູຣີສີສັດຕະນາດຄະນາຫຸດອຸຕຕະມະຣາຊະທານີ ສະເຣັດ ແລະຂະໜານນາມວ່າ "ພຣະທາດໂລກະຈຸລາມະນີ"
- ຊົນຊາວລາວຮຽກວ່າ "ພຣະທາດຫຼວງ" ເພາະເປັນພຣະທາດໃຫຍ່ ຫຼືພຣະທາດທີ່ເປັນທີ່ຂາບໄຫວ້ຂອງຫຼວງ.
ພຣະທາດຫຼວງນັບວ່າເປັນສຸດຍອດແປ່ງສະຖາປັດຕະຍະກັມລ້ານຊ້່າງຍຖກກາງ ແລະເປັນສຸດຍອດສະຖາປັດຕະຍະກັມພຸດທະສາສະໜາ ເພາະບັນຈຸ ທິດສະດີຄຳສອນທາງພຣະພຸດທະສາສະໜາລົງໄວ້ໃນພຣະທາດນັ້ນໝົດ.
- ສິ່ງທີ່ປະຈັກແກ່ສາຍຕາພະຫູຊົນທັງໝົດ ກໍຄືເຖິງແມ່ນວ່າ ທ່ານຈະຖ່າຍເປັນຮູບຂາວດຳ ຫຼືເປັນສີ ກໍງາມສະງ່າຢູ່ຢ່າງນັ້ນ ຫຼືຈະຖ່າຍຢູ່ມຸມໃດຂອງອົງພຣະທາດຫຼວງ ທ່ານກໍຈະເຫັນພຣະທາດຫຼວງງາມຢ່າງນັ້ນ ແລະເໝືອນກັນຢ່າງນັ້ນ.


text:
5 March 2013
ສະແດງສິລະປະດົນຕີຄາສິກ ມົນວຽງຈັນ ມິດຕະພາບລາວ-ໄທ
ໃນຄ່ຳຂອງວັນທີ 2 ມີນາ 2013 ນີ້ ຢູ່ຫໍວັດທະນະທຳແຫ່ງຊາດ ນະຄອນຫລວງວຽງຈັນ ໄດ້ຈັດການສະແດງສິລະປະດົນ ຕີຄາສິກ“ມົນວຽງຈັນ” ໂດຍຄະນະວິທະ ຍາໄລດຸລິຍາງຄະສິນ ມະຫາວິທະຍາໄລມະຫິດົນ ແຫ່ງ ຣາຊະອານາຈັກໄທ ຮ່ວມກັບນັກຮ້ອງປະສານ ຈາກ ສປປ ລາວ ໂດຍມີທ່ານ ບົວເງິນ ຊາພູວົງ ລັດຖະມົນຕີຊ່ວຍວ່າການກະຊວງຖະແຫລງຂ່າວ, ວັດ ທະນະທຳ ແລະ ທ່ອງທ່ຽວ, ທັງເປັນສິລະປິນແຫ່ງຊາດ, ມີບັນດາແຂກທີ່ຖືກເຊີນ ພ້ອມດ້ວຍມວນຊົນຊາວນະຄອນ ຫລວງວຽງຈັນ ເຂົ້າຮ່ວມຢ່າງຄັບຄາໜາແໜ້ນ.
ການສະແດງໃນຄັ້ງນີ້ ເພື່ອເປັນການຮັດແໜ້ນຄວາມສາມັກ ຄີ, ມິດຕະພາບ ປະເທດບ້ານໃກ້ເຮືອນຄຽງ ລະຫວ່າງ ສປປ ລາວ ແລະ ຣາຊະອານາຈັກໄທ. ສິລະປະດົນຕີ “ຄາສິກ” ທີ່ນຳມາສະແດງ ໂດຍວົງດຸລິຍາງຟິລຮາໂມນິກ ແຫ່ງ ປະເທດໄທ ປະສານສຽງກັບນັກຮ້ອງຂອງລາວ ບັນເລງເພງຊາດລາວ, ເພງຊາດໄທ, ເພງລາວດວງເດືອນ;ເປັນເພງໜຶ່ງທີ່ມີເນື້ອຮ້ອງທຳນອງທີ່ນີ້ມ ນວນອ່ອນຫວານ,ຟັງແລ້ວເຮັດໃຫ້ມີຄວາມອອນ, ເຮັດໃຫ້ຄົນກັບຄົນມີຄວາມຮັກໄຄ່ໄມຕຼີທີ່ດີງາມຕໍ່ກັນ, ດ້ວຍເຫດນັ້ນ ຈຶ່ງເຮັດໃຫ້ເພງດັ່ງກ່າວ ກາຍເປັນເພງອຳມະຕະ ແລະ ແນບນິ້ງໃນຫົວໃຈຂອງຄົນທັງສອງປະເທດ ລາວ - ໄທ ຕະຫລອດມາຢ່າງບໍ່ມີວັນຈືດຈາງ. ນອກຈາກນັ້ນແລ້ວ ກໍຍັງໄດ້ບັນເລງເພງປະເທດລາວສວຍງາມ,ປະພັນໂດຍສິລະປິນແຫ່ງຊາດ ທ່ານ ສຸບັນ ສຸວັນນະວົງ, ດົນຕີບັນເລງບັນຍາຍເຖິງຄວາມສວຍສົດງົດງາມ ຂອງພູມີປະເທດ ແລະສິລະປະວັດທະນະທຳອັນສູງດ້ວຍຄຸນຄ່າ; ເພງແດນແຫ່ງອິດສະລະ, ປະພັນໂດຍສິລະປິນແຫ່ງຊາດ ທ່ານ ສີຊະນະ ສີສານ, ດົນຕີບັນເລງບັນຍາຍເຖິງວິຖີຊີວິດຂອງຊາວລາວ ທີ່ມີເອກະລັກ ແລະ ສະເໜ່ໃຫ້ຊວນຫລົງໄຫລ; ເພງວຽງຈັນຂວັນໃຈ, ປະ ພັນໂດຍທ່ານ ສົມເພັດ ເພັດວິນຍານ, ດົນຕີບັນເລງເປັນທຳນອງຊວນຟັງບັນໃດສຽງໄມເນີ ເພື່ອ ສະແດງຄວາມຮູ້ສຶກຄິດເຖິງ ແລະ ອາລົມ ເມື່ອຕ້ອງຈາກເມືອງວຽງຈັນອັນສວຍງາມ ແລະ ອົບອຸ່ນ; ເພງຮັກເມືອງລາວ,ປະພັນໂດຍ ສິລະປິນແຫ່ງຊາດທ່ານ ສີຊະນະ ສີສານ,ດົນຕີບັນເລງ, ທຳນອງແບບສະໜຸກສະໜານຄຶກຄັກ ຂອງປະຊາຊົນລາວ; ເພງສຽງແຄນລາວ, ປະພັນໂດຍສິລະປິນດີເດັ່ນ ທ່ານ ສຸຕັນ ພົນສົງຄາມ, ເປັນຈັງຫວະແບບສະໜຸກສະໜານ ຕາມແບບພື້ນເມືອງຍອດນິຍົມຂອງລາວ; ເພງກຸຫລາບປາກເຊ, ປະພັນໂດຍສິລະປິນແຫ່ງຊາດ ທ່ານ ບຸນທະມາລີ ບຸນຊ່ວຍ, ບັນ ເລງໃນຈັງຫວະລຸມບ້າ ຊຶ່ງເປັນ ຈັງຫວະຍອດນິຍົມ; ເພງຈົດຈຳບຸນຄຸນຂອງພັກ, ປະພັນໂດຍສິລະປິນແຫ່ງຊາດ ທ່ານ ບົວເງິນ ຊາພູວົງ, ດົນຕີບັນເລງເປັນທ່ວງທຳ ນອງເພງຊ້າ ທີ່ລະນຶກເຖິງບຸນຄຸນອັນຍິ່ງໃຫຍ່ຂອງພັກ; ເພງງາມສາວໄຕດຳຕ່ຳແຜ່ນ, ປະພັນໂດຍ ທ່ານ ພົມມີ ພົມມາ ດົນຕີບັນເລງເປັນຈັງຫວະອອນບິດໃນທຳນອງ ທີ່ສະໜຸກ ແລະ ບັນຍາ ກາດໃຫ້ຊວນຍິ້ມ; ເພງສະບາຍດີຫລວງ ພະບາງ, ປະພັນໂດຍສິລະປິນແຫ່ງຊາດ ທ່ານ ອຸ່ນຄຳ ບັນດາ ສັກ, ດົນ ຕີບັນເລງສະໜຸກສະໜານ ໃນຈັງຫວະ 3 ຊາ ເພື່ອເຊີນ ຊວນໃຫ້ເຕັ້ນລຳໃນແບບສິລະປະວັດທະນະທຳລາວ; ເພງຈຳ ປາເມືອງລາວປະສານຮ້ອງ: ເນື້ອ ຮ້ອງປະພັນໂດຍ ສິລະປິນດີເດັ່ນ ທ່ານ ມະຫາພູມີ ຈິດຕະພົງ, ທຳນ ອງເພງປະພັນໂດຍ ສິລະປິນແຫ່ງຊາດ ອຸຕະມະ ຈຸລາມະນີ, ອະດີດ ລັດຖະມົນຕີກະຊວງສຶກສາທິ ການ ເປັນຜູ້ປະພັນຂຶ້ນ ໂດຍໃຊ້ ດອກຈຳປາທີ່ຊາວລາວນິຍົມປູກແຕ່ອະດີດ ເປັນສື່ບອກຄວາມຮັກໃນແຜ່ນດິນເກີດ ແລະສ້າງຄວາມຮັກຄວາມສາມັກຄີ ເປັນນ້ຳໜຶ່ງໃຈດຽວກັນ ຕໍ່ມາບົດເພງ ແລະ ດອກຈຳປາ ໄດ້ກາຍເປັນສັນຍາລັກປະຈຳຊາດລາວ, ນຳສະແດງໂດຍ ນັກຮ້ອງຂອງລາວ ຈຳນວນ 50 ຄົນ. ເພງວຽງຈັນເມືອງງາມ ປະສານຮ້ອງ, ເນື້ອຮ້ອງປະພັນໂດຍ ທ່ານ ສະໜອງ ລັດຕະນະພັນ, ທຳນອງເພງປະພັນໂດຍ ທ່ານ ປໍຕຣີຈັນ, ນຳສະແດງໂດຍ ນັກຮ້ອງຈາກລາວ ຈຳນວນ 50 ຄົນ ແລະ ບັນເລງເພງອື່ນໆອີກ.
Subscribe to: Post Comments (Atom)


text:
26 March 2013
ກອງປະຊຸມສະພາປະຊາຄົມວັດທະນະທຳ-ສັງຄົມອາຊຽນ
ກອງປະຊຸມສະພາປະຊາ ຄົມວັດທະນະທຳ-ສັງຄົມອາຊຽນ ໄດ້ຈັດ ຂຶ້ນ ໃນວັນທີ 23 ມີນາ 2013 ທີ່ ນະຄອນຫຼວງ ບັນດາ ເສລີເບກາ ວັນ,ປະເທດບຣູນາຍດາຣູ ຊາລາມ ພາຍໃຕ້ການເປັນປະທານ ຂອງ ທ່ານ ລັດຖະມົນຕີກະ ຊວງວັດທະ ນະ ທຳ, ຊາວໜຸ່ມ ແລະ ກິລາ, ປະທານສະພາປະຊາ ຄົມວັດທະນະ ທຳ-ສັງຄົມ ອາ ຊຽນແຫ່ງປະເທດ ບຣູນາຍ ດາຣູ ຊາລາມ. ເຂົ້າຮ່ວມ ກອງປະຊຸມ ມີບັນດາລັດຖະມົນຕີ, ລັດຖະມົນ ຕີຊ່ວຍວ່າການ, ເຈົ້າ ໜ້າທີ່ອາວຸ ໂສ, ເລຂາທິການໃຫຍ່ ອາຊຽນ ແລະພະ ນັກງານວິຊາ ການທີ່ ກ່ຽວຂ້ອງ. ໃນນີ້ ຄະນະຜູ້ ແທນ ສປປ ລາວ ຊຶ່ງນຳພາໂດຍ ທ່ານ ສຈ ດຣ ບໍ່ແສງຄຳ ວົງດາ ລາ ລັດຖະມົນຕີວ່າການກະຊວງ ຖະ ແຫລງຂ່າວ,ວັດທະນະທໍາ ແລະ ທ່ອງທ່ຽວ ກໍໄດ້ຮັບຄຳເຊີນ ເຂົ້າ ຮ່ວມ.
ກອງປະຊຸມໄດ້ຮັບຟັງບົດ ລາຍງານຂອງກອງປະຊຸມເຈົ້າ ໜ້າທີ່ອາວຸໂສອາຊຽນເຊິ່ງໄດ້ເວົ້າ ເຖິງການປະຕິບັດ ແຜນ ງານໃນການສ້າງປະຊາຄົມ-ວັດທະນະ ທຳສັງຄົມອາຊຽນອັນຕົ້ນຕໍລວມ ມີ 6 ຂົງເຂດວຽກງານເຊັ່ນ: ຊັບ ພະຍາກອນມະ ນຸດ, ສະຫວັດດີການ ແລະ ປົກປ້ອງສັງຄົມ, ຮັກສາຄວາມຍືນຍົງຂອງສະພາບ ແວດລ້ອມ, ການສ້າງເອກະລັກອາຊຽນ, ຄວາມຍຸຕິທຳ ແລະ ຫລຸດຄວາມແຕກໂຕນທາງດ້ານການພັດທະນາ.
ກອງປະຊຸມຍັງໄດ້ແລກປ່ຽນ ຄຳເຫັນແລະ ທັດສະນະ ກ່ຽວ ກັບ ບັນດາວຽກງານຕ່າງໆທີ່ເປັນບູລິ ມະສິດຢູ່ໃນແຜນງານ ປະຊາຄົມ ວັດທະນະທຳສັງຄົມອາຊຽນ ສຳ ລັບສົກປີ 2013 ເຊັ່ນ: ວຽກງານ ຊາວໝຸ່ມ, ວັດທະນະທຳ, ກິລາ, ສຶກສາ, ການ ປົກປ້ອງສັງຄົມ, ການປ້ອງກັນໄພພິບັດ, ການປ່ຽນ ດິນຟ້າອາກາດ, ຄວາມກົມກ່ຽວ ດ້ານສາສະໜາ ແລະບັນຫາອື່ນຯ ທີ່ຕ່າງ ຝ່າຍມີຄວາມສົນໃຈ.
ທ່ານລັດຖະມົນຕີວ່າການກະ ຊວງຖະ ແຫລງຂ່າວ,ວັດທະນະ ທໍາແລະທ່ອງທ່ຽວໄດ້ປະກອບຄໍາ ເຫັນຕໍ່ກອງປະຊຸມ ໂດຍເນັ້ນກ່ຽວ ກັບຄວາມບຸກບືນພະຍາຍາມ ແລະ ຜົນສຳເລັດບາງວຽກງານ ໃນການຈັດຕັ້ງປະຕິບັດແຜນງານ ສ້າງປະຊາຄົມ ວັດທະນະທຳ-ສັງ ຄົມອາຊຽນ ເຊັ່ນ: ການເປັນ ເຈົ້າ ພາບຈັດຕັ້ງງານກິລາມະຫາວິທະ ຍາໄລອາຊຽນ ຄັ້ງທີ 16 ທີ່ນະ ຄອນ ຫຼວງວຽງຈັນ, ກອງປະຊຸມ ລັດຖະມົນຕີທ່ອງທ່ຽວອາຊຽນ ພ້ອມງານມະຫາກຳວາງສະແດງ ທ່ອງທ່ຽວອາຊຽນ ແລະ ອື່ນຯ. ພ້ອມດຽວກັນນີ້ ທ່ານ ກໍຍັງໄດ້ ລາຍງານຕໍ່ກອງປະຊຸມກ່ຽວກັບ ການອະນຸລັກ, ສົ່ງເສີມວັດທະນະ ທຳ ແລະ ການພັດທະນາ ສັງຄົມ ເປັນຕົ້ນແມ່ນການສ້າງບ້ານວັດ ທະນະທຳ, ການສົ່ງເສີມບົດບາດ ຍີງຊາຍ ຢູ່ ສປປ ລາວ ເຊີ່ງນອນ ຢູ່ໃນແຜນພັດທະ ນາເສດຖະກິດສັງຄົມແຫ່ງຊາດ ເພື່ອເຮັດໃຫ້ປະເທດຊາດມີຄວາມໝັ້ນຄົງ, ປະຊາຊົນມີຄວາມຮັ່ງມີ, ຜາສຸກ, ສັງຄົມມີຄວາມ ຍຸຕິທຳ, ມີປະຊາທິປະໄຕ ແລະ ສີລິໄລ.
Subscribe to: Post Comments (Atom)


text:
ໃນຕອນບ່າຍວັນທີ 7 ມີຖຸນາ 2012 ຢູ່ທີ່ຫ້ອງປະຊຸມກະຊວງແຜນການ ແລະ ການລົງທຶນ ໄດ້ມີພິທີໄຂບັ້ນແຂ່ງຂັນແຕ່ງບົດຄວາມພາຍໃຕ້ຫົວຂໍ້ ການສົ່ງເສີມຄວາມຮັບຜິດຊອບຕໍ່ພຶດຕິກຳດ້ານສຸຂະພາບຈະເລີນພັນໃນໄວໜຸ່ມ ເຊິ່ງຈັດຂຶ້ນໂດຍກະຊວງແຜນການ ແລະ ການລົງທຶນ ຮ່ວມກັບ ອົງການ ສປຊ ກອງທຶນສຳລັບປະຊາກອນ ໂດຍພາຍໃຕ້ການເປັນປະທານຂອງທ່ານ ນາງ ສາຍສະໝອນ ມັງໜໍ່ເມກ ຮັກສາການຫົວໜ້າກົມຮ່ວມມືສາກົນ ກະຊວງແຜນການ ແລະ ການລົງທຶນ, ທ່ານ ນາງ ເດວລາ ເຊີຣັດຊ໌ ຜູ້ຕາງໜ້າອົງການ ສປຊ ກອງທຶນສຳລັບປະຊາກອນ . ເຂົ້າຮ່ວມໃນພິທີຍັງມີ ຜູ້ຕາງໜ້າຈາກກະຊວງ ສຶກສາທິການ ແລະ ກິລາ, ພະແນກສຶກສາທິການ ແລະ ກິລາ ນະຄອນຫລວງວຽງຈັນ, ມະຫາວິທະຍາໄລແຫ່ງຊາດ, ບັນດາສະຖາບັນການສຶກສາ, ສະຫະພັນແມ່ຍິງ ນະຄອນຫລວງວຽງຈັນ, ອຳນວຍການໂຮງຮຽນແຫ່ງຕ່າງໆ ແລະ ນັກຮຽນຈາກໂຮງຮຽນມັດທະຍົມຕອນປາຍທົ່ວນະຄອນຫລວງວຽງຈັນເຂົ້າຮ່ວມ .
ການເປີດບັ້ນແຂ່ງຂັນຂຽນບົດຄວາມໃນຄັ້ງນີ້ ແມ່ນເປັນຄັ້ງທີ 3 ແລະ ຖືວ່າເປັນການປະກອບສ່ວນເຂົ້າໃນການສ້າງຂະບວນການສະເຫລີມສະຫລອງວັນປະຊາກອນໂລກປະຈຳປີ 2012 ທັງເປັນການຍົກລະດັບຄວາມຮູ້ຄວາມສາມາດດ້ານການຂີດຂຽນ, ເພີ່ມຄວາມຮັບຮູ້ໃຫ້ແກ່ໄວໜຸ່ມໃນລະດັບມັດທະຍົມຕອນປາຍ, ວິທະຍາໄລ, ມະຫາວິທະຍາໄລ ແລະ ຊາວໜຸ່ມທີ່ມີອາຍຸລະຫວ່າງ 15 ຫາ 24 ປີໃນທົ່ວປະເທດໃຫ້ຮູ້ກ່ຽວກັບສິດທິ ແລະ ສຸຂະພາບຈະເລີນພັນ ອັນຈະຊ່ວຍເຮັດໃຫ້ໄວໜຸ່ມລາວເຮົາມີຊີວິດທີ່ປອດໄພກ່ຽວກັບທາງເພດ ແລະ ມີສຸຂະພາບແຂງແຮງ ສາມາດປະກອບ ສ່ວນໃນພາລະກິດສ້າງສາພັດທະນາປະເທດຊາດ .
ສຳລັບຜູ້ຊະນະເລີດການແຂ່ງຂັນ ຈະໄດ້ຮັບທຶນການສຶກສາຈຳນວນ 2.000.000 ກີບ, ຮອງຊະນະເລີດຈະໄດ້ຮັບ 1.500.000 ກີບ, ອັນດັບ 3 ຈະໄດ້ເງິນສົດ 1.000.000 ກີບ ແລະ ຜູ້ຊະນະເລີດຈະໄດ້ຖືກເຊີນໄປສະເໜີບົດຄວາມຂອງຕົນໃນງານເປີດຕົວບົດລາຍງານ ສະຖານະພາບຂອງປະຊາກອນໂລກທີ່ຈະຈັດຂຶ້ນໃນທ້າຍປີນີ້ .
ຂ່າວ/ພາບ : ທັ່ນເທບ


text:
ຊາວລາວ ໃນ ນະຄອນ ຊິດນີ ຣັຖ New South Wales ປະເທດ Australia, ໄດ້ພາກັນ ຍື່ນໜັງສື ຮຽກຮ້ອງ ໃຫ້ ຣັຖມົນຕຣີ ກະຊວງການ ຕ່າງປະເທດ Australia ທວງຖາມ ຣັຖບານ ສປປລາວ ກ່ຽວກັບ ການຫາຍໄປ ຂອງ ທ່ານ ສົມບັດ ສົມພອນ.
ໃນການ ພົບພໍ້ກັບ ທ່ານ Robert Carr ຣັຖມົນຕຣີ ກະຊວງ ການຕ່າງປະເທດ Australia ເມື່ອຄືນ ວັນທີ 8 ກຸມພາ 2013 ຊາວລາວ ໃນນະຄອນ ຊິດນີ ໂດຍການນໍາພາ ຂອງ ຂະບວນການ ເພື່ອ ສິດທິມະນຸສ ແລະ ປະຊາທິປະໄຕ ໃນ Australia ໄດ້ຍື່ນໜັງສື ຮ້ອງຂໍໃຫ້ ທ່ານ Carr ທວງຖາມ ກ່ຽວກັບ ການຫາຍໄປ ຂອງທ່ານ ສົມບັດ ສົມພອນ.
ການຫາຍໄປ ຂອງທ່ານ ສົມບັດ ສົມພອນ ໄດ້ສ້າງຄວາມ ວິຕົກກັງວົນ ໃຫ້ຊຸມຊົນ ນາໆຊາດ ຢ່າງກວ້າງຂວາງ ຊຶ່ງຮວມທັງ ປະເທດ ໃນກຸ່ມອາຊຽນ, ສະພາ ສະຫະພາບຢູໂຣບ, ອົງການ ສິດທິມະນຸສ ສະຫະປະຊາຊາດ ແລະ ກະຊວງ ການຕ່າງປະເທດ ສະຫະຣັຖ ອະເມຣິກາ, ບໍ່ນັບຄົນລາວ ທີ່ອາສັຍ ຢູ່ຕ່າງປະເທດ ທົ່ວໄປ ທົ່ວໂລກ.
ຄົນ Australian ຜູ່ນຶ່ງ ທີ່ໄດ້ຕິດຕາມ ການຫາຍໄປ ຂອງ ທ່ານ ສົມບັດ ສົມພອນ ມີຄວາມ ວິຕົກກັງວົນ ແລະ ໄດ້ຕິດຕໍ່ ທວງຖາມ ທ່ານ Robert Carr ຜ່ານທາງ Email ວ່າ:
“ເມື່ອທ່ານ Carr ໄດ້ໄປ ຢ້ຽມຢາມ ສປປລາວ ລະຫວ່າງວັນທີ 17 ຫາ 20 ກຸມພາ 2013 ໄດ້ມີໂອກາດ ຍົກບັນຫາ ຂໍ້ຂ້ອງໃຈ ຂອງຊາວໂລກ ກ່ຽວກັບ ການຫາຍໄປ ຂອງ ທ່ານ ສົມບັດ ຕໍ່ທາງການ ລາວ ບໍ່?”
ຊຶ່ງ ທ່ານ Carr ກໍໄດ້ຕອບ ຜ່ານທາງ Email ວ່າ:
“ທ່ານໄດ້ຍົກ ກໍຣະນີ ການຫາຍໄປ ຂອງ ທ່ານ ສົມບັດ ຂຶ້ນມາສອບຖາມ ເມື່ອໄດ້ ພົບພໍ້ກັບ ນາຍົກ ຣັຖມົນຕຣີ ສປປລາວ ທ່ານ ທອງສິງ ທັມມະວົງ ແລະ ຣັຖມົນຕຣີ ກະຊວງ ການຕ່າງປະເທດ ສປປລາວ ທ່ານ ທອງລຸນ ສີສຸລິດ".
ໃນເວລາ ດຽວກັນ ນັ້ນ ທ່ານ Robert Carr ຍັງໄດ້ ຖ່າຍທອດ ຄວາມວິຕົກ ກັງວົນ ຂອງຊາວ Australian ກ່ຽວກັບ ເຫດການ ດັ່ງກ່າວ ອີກດ້ວຍ. ທ່ານ Robert Carr ຍັງໄດ້ກ່າວວ່າ ໄດ້ຮັບຄໍາຢືນຢັນ ຈາກ ນາຍົກ ຣັຖມົນຕຣີ ສປປລາວ ທ່ານ ທອງສິງ ທັມມະວົງ ວ່າຈະສືບຕໍ່ ກົດດັນ ເຈົ້າໜ້າທີ່ ພາກຣັຖ ໃຫ້ຊອກຄົ້ນຫາ ທ່ານສົມບັດ.


text:
ຊື່ຂອງຫຼັກສູດ
ພາສາລາວ: ຫຼັກສູດປະລິນຍາຕີການບັນຊີ, ສາຂາ ພາສີ ແລະອາກອນ
ພາສາອັງກິດ: Bachelor of Accountancy in Custom and Taxation
ຊື່ປະກາສະນີຍະບັດ
ພາສາລາວ: ປະລິນຍາຕີການບັນຊີ ສາຂາ ພາສີ-ອາກອນ
ພາສາອັງກິດ: Bachelor of Accountancy in Custom and Taxation
ພາກວິຊາທີ່ຮັບຜິດຊອບ
ພາກວິຊາການບັນຊີ, ຄະນະເສດຖະສາດແລະ ບໍລິຫານທຸລະກິດ, ມະຫາວິທະຍາໄລແຫ່ງຊາດ, ເບີໂທ ຫ້ອງການ: 021 770067. ຜູ້ຮັບຜິດຊອບ: ຮສ. ທອງເພັດ ຈັນທະນີວົງ: 020-22228858; ດຣ. ໄຊພອນ ກອງມະນີລາ: 020-22223736; ອຈ. ໂພຄໍາ ພົມມະວົງ: 020-22228872.
ປັດຊະຍາ ແລະ ຈຸດປະສົງ
ປັດຊະຍາ
ການປ່ຽນແປງນະໂຍບາຍທາງດ້ານເສດຖະກິດຂອງລັດຖະບານແຫ່ງ ສປປ ລາວ ຈາກເສດຖະກິດແບບ ລວມສູນໄປສູ່ເສດຖະກິດຕະຫລາດທີ່ມີການດັດສົມຂອງລັດແຕ່ປີ 1986 ເປັນຕົ້ນມາ, ເຮັດໃຫ້ເສດຖະກິດຂອງ ສປປ ລາວ ໄດ້ມີການເຕີບໃຫຍ່ຂະຫຍາຍຕົວຢ່າງຕໍ່ເນື່ອງ ເຊີ່ງເປັນຜົນມາຈາກການພັດທະນາທາງດ້ານທຸລະກິດ, ການລົງທຶນທັງພາຍໃນ ແລະຕ່າງປະເທດ, ເຮັດໃຫ້ມີການສົ່ງອອກ-ນໍາເຂົ້າຫຼາຍຂື້ນ ຈື່ງເຮັດໃຫ້ລັດຖະບານມີລາຍໄດ້ຈາກການເກັບພາສີຫຼາຍຂື້ນ ໃນຂະນະດຽວກັນການເຕີບໃຫຍ່ຂະຫຍາຍຕົວຂອງບັນດາຫົວໜ່ວຍທຸລະກິດຕ່າງໆ ເຮັດໃຫ້ລັດຖະບານສາມາດເກັບອາກອນໄດ້ຫຼາຍຂື້ນ, ດັ່ງນັ້ນ ເພື່ອເຮັດໃຫ້ລັດຖະບານສາມາດຂຸດຄົ້ນແຫຼ່ງລາຍຮັບຈາກພາສີ-ອາກອນໄດ້ຢ່າງມີປະສິດທິພາບ ນັກວິຊາການທາງດ້ານພາສີ-ອາກອນ ຖືໄດ້ວ່າເປັນບຸກຄົນສໍາຄັນທີ່ຈະເຮັດໃຫ້ແຜນການຈັດເກັບພາສີ-ອາກອນຂອງລັດ ຖະບານປະສົບຜົນສໍາເລັດໄດ້ ສະນັ້ນ ຈື່ງມີຄວາມຈໍາເປັນຕ້ອງໄດ້ສ້າງນັກວິຊາການພາສີ-ອາກອນທີ່ມີຄວາມຮູ້ ຄວາມສາມາດ ໂດຍສະເພາະຄວາມຮູ້ຄວາມສາມາດທາງດ້ານພາສີ-ອາກອນ ເນື່ອງວຽກງານພາສີ-ອາກອນຖືເປັນວຽກງານທີ່ສໍາຄັນສໍາລັບທຸກໆ ປະເທດ ເພາະວ່າຈາກລາຍຮັບຈາກພາສີ-ອາກອນແມ່ນແຫຼ່ງລາຍຮັບຕົ້ນຕໍຂອງປະເທດ. ດັ່ງນັ້ນ, ຫຼັກສູດການບັນຊີ ສາຂາພາສີ-ອາກອນ ຈະເປັນບ່ອນສ້າງບຸກຄະລາກອນທີ່ສໍາຄັນໃຫ້ແກ່ອົງກອນຈັດຕັ້ງຕ່າງໆ ທີ່ກ່ຽວຂ້ອງ ໂດຍຈະມຸ່ງເນັ້ນຜະລິດບຸກຄະລາກອນໃຫ້ມີຄວາມຮູ້ຄວາມສາມາດທາງດ້ານພາສີ-ອາກອນໃນລະດັບທີ່ແນ່ນອນ ແລະໄດ້ມາດຕະຖານ, ມີຄວາມຊື່ສັດສຸດຈະລິດ ແລະມີຈັນຍາບັນ ໃນວິຊາຊີບ ສະນັ້ນ ຫຼັກສູດປະລິນຍາຕີການບັນຊີ ສາຂາພາສີ-ອາກອນ ມີປັດຊະຍາແນ່ໃສ່ການສ້າງນັກວິຊາການພາສີ-ອາກອນທີ່ມີຄຸນນະພາບ, ມີວິຊາສະເພາະທາງດ້ານພາສີ-ອາກອນໃນລະດັບທີ່ແນ່ນອນ, ມີຄຸນສົມບັດສິນທໍາປະຕິວັດ, ມີຈັນຍາບັນ ແລະພັດທະນາວິຊາການພາສີ-ອາກອນ.
ວັດຖຸປະສົງຂອງຫຼັກສູດ
ດ້ານຄຸນສົມບັດ
- ເພື່ອສ້າງບຸກຄະລາກອນທີ່ມີແນວຄິດ, ຄຸນສົມບັດ, ສິນທໍາປະຕິວັດ, ມີທັດສະນະການເມືອງ ແລະຮັກຊາດ ແລະເຊື່ອມຊື່ມຕໍ່ທິດທາງ ແລະການນໍາພາຂອງພັກ;
- ເພື່ອສ້າງນັກວິຊາການພາ-ອາກອນທີ່ມີຄຸນນະພາບ, ຍືດໝັ້ນກົດຈັນຍາບັນແຫ່ງວິຊາຊີບ, ມີ ລະບຽບ ແລະຫຼັກການປະກອບອາຊີບເພື່ອພັດທະນາຕົນເອງ, ສັງຄົມ ແລະປະເທດຊາດ;
ດ້ານຄວາມຮູ້ຄວາມສາມາດ
- ເພື່ອສ້າງນັກວິຊາການໃນລະດັບປະລິນຍາຕີໃຫ້ມີຄວາມຮູ້, ຄວາມສາມາດທາງດ້ານພາສີ- ອາກອນ ແລະສາມາດນໍາໃຊ້ເຕັກໂນໂລຊີຂໍ້ມູນຂ່າວສານໃນການປະກອບອາຊີບໃນອະນາຄົດ;
- ເພື່ອເຮັດໃຫ້ນັກສຶກສາທີ່ຈົບການສຶກສາແລ້ວ ສາມາດນໍາເອົາວິຊາຄວາມຮູ້ໄປພັດທະນາວິຊາ ຊີບພາສີ-ອາກອນ ແລະຖ່າຍທອດຄວາມຮູ້ ຄວາມສາມາດມໃຫ້ແກ່ຜູ້ທີ່ກ່ຽວຂ້ອງໃຫ້ມີຄວາມເຂົ້າໃຈກ່ຽວກັບພາສີ-ອາກອນໄດ້ຫຼາຍຂື້ນ;
ດ້ານການພັດທະນາ
- ເພື່ອສ້າງນັກວິຊາການທາງດ້ານພາສີ-ອາກອນທີ່ມີຄວາມຊ່ຽວຊານດ້ານວິຊາສະເພາະເພື່ອ ພັດທະນາຕົນເອງ ແລະປະເທດຊາດ ເວົ້າລວມ ເວົ້າສະເພາະແມ່ນການພັດທະນາໃນຂົງເຂດວຽກງານ ພາສີ ແລະອາກອນ;
- ເພື່ອສ້າງພື້ນຖານໃຫ້ແກ່ນັກສຶກສາໃນການສຶກສາຕໍ່ໃນລະດັບທີ່ສູງຂື້ນທັງພາຍໃນ ແລະຕ່າງ ປະເທດ.
ເງື່ອນໄຂຂອງຜູ້ເຂົ້າສຶກສາ
ຜູ້ທີ່ຈະເຂົ້າສຶກສາໃນຫຼັກສູດປະລິນຍາຕີການບັນຊີ ສາຂາການບັນຊີ ຈະຕ້ອງແມ່ນຜູ້ສໍາເລັດການຮຽນ ໃນລະດັບມັດທະຍົມຕອນປາຍ ຫຼືທຽບເທົ່າ ຕາມຫຼັກສູດທີ່ທາງມະຫາວິທະຍາໄລແຫ່ງຊາດວາງອອກ.
ວິທີການຄັດເລືອກ
ການຄັດເລືອກນັກສຶກສາແມ່ນຕ້ອງຜ່ານການສອບເສັງ ແລະຮັບຕາມແຜນນະໂຍບາຍ ໂດຍອີງຕາມຂໍ້ກໍານົດຂອງມະຫາວິທະຍາໄລແຫ່ງຊາດວ່າດ້ວຍການຮຽນ ແລະການປະເມີນສໍາລັບຫຼັກສູດປະລິນຍາຕີ.
ການຈັດຕັ້ງການຮຽນ-ການສອນ
ຫຼັກສູດປະລິນຍາຕີການບັນຊີ ແມ່ນຫຼັກສູດທີ່ຈັດຕັ້ງການຮຽນການ-ການສອນແບບເຕັມເວລາ ດັ່ງລາຍລະອຽດລຸ່ມນີ້:
- ໜື່ງສົກຮຽນ ແບ່ງອອກເປັນສອງພາກຮຽນ (ມີພັກແລ້ງ ເຊີ່ງຈະກໍານົດໄວ້ໃນທ້າຍພາກຮຽນທີສອງ);
- ໜື່ງພາກຮຽນ ມີ 20 ອາທິດ, ໃນນີ້ຮຽນຕົວຈິງ 16 ອາທິດ, ທວນຄືນ ແລະສອບເສັງພາກຮຽນ 2 ອາທິດ, ແຮວັນພັກ 1 ອາທິດ ແລະພັກພາກຮຽນ 1 ອາທິດ;
- ໜື່ງອາທິດ ຮຽນ 5 ວັນ (ວັນຈັນ-ວັນສຸກ) ຫຼືຕໍ່າສຸດ 25 ຊົ່ວໂມງ ແລະສູງສຸດ 35 ຊົ່ວໂມງ;
- ໜື່ງວັນ ຮຽນຕໍ່າສຸດ 5 ຊົ່ວໂມງ ແລະສູງສຸດ 7 ຊົ່ວໂມງ ;
- ໜື່ງຊົ່ວໂມງ ຮຽນ 45 ນາທີ
ໄລຍະເວລາການສຶກສາ
ການສຶກສາລະດັບປະລິນບາຕີ ສາຂາການບັນຊີລະບົບ 4 ປີ ຫຼື 8 ພາກຮຽນປົກກະຕິ ແຕ່ສູງສຸດ ບໍ່ໃຫ້ເກີນ 5 ປີ ຫຼື 8 ພາກຮຽນ.
ໂຄງສ້າງຫຼັກສູດ


text:
Squadron (ການບິນ)
squadron ໃນຜົນບັງຄັບໃຊ້ທາງອາກາດ, ການບິນຂອງກອງທັບ, ຫຼື naval ບິນສ່ວນໃຫຍ່ແມ່ນຫນ່ວຍບໍລິການປະກອບມີຈໍານວນຂອງເຮືອບິນທະຫານແລະລູກເຮືອບິນຂອງເຂົາເຈົ້າໄດ້, ປົກກະຕິຂອງປະເພດດຽວກັນ, ໂດຍປົກກະຕິທີ່ມີ 12 ຫາ 24 ເຮືອບິນ, ບາງຄັ້ງແບ່ງອອກເປັນສາມຫຼືສີ່ບິນ, ໂດຍອີງຕາມ ປະເພດເຮືອບິນແລະຜົນບັງຄັບໃຊ້ທາງອາກາດ. squadrons ທີ່ດິນໂດຍອີງໃສ່ອຸປະກອນທີ່ມີເຮືອບິນປະເພດຫນັກເຊັ່ນ: bombers ຍາວລະດັບ, ຫຼືເຮືອບິນສິນຄ້າ, ຫຼື tankers refueling ທາງອາກາດມີປະມານ 12 ຄົນເຮືອບິນເປັນການອະນຸຍາດແບບປົກກະຕິ, ໃນຂະນະທີ່ຫຼາຍທີ່ສຸດຫນ່ວຍງານທີ່ຕິດ fighter ມີຈໍານວນອະນຸຍາດຂອງ 18 ຫາ 24.
ໃນກໍາລັງປະກອບອາວຸດຫຼາຍທີ່ສຸດ, ທັງສອງຫຼືຫຼາຍກວ່າ squadrons ຈະປະກອບເປັນກຸ່ມຫຼືມີປີກ. ບາງຄົນກໍາລັງທາງອາກາດ (ລວມທັງຕໍາແຫນ່ງ Air Force, ຕໍາແຫນ່ງເນເທີແລນອາກາດແລະສະຫະລັດອາກາດ Force) ກໍຍັງໃຊ້ໄດ້ squadrons ໄລຍະສໍາລັບການທີ່ບໍ່ແມ່ນເກມບິນເຊັ່ນ: ຫົວຫນ່ວຍພື້ນທີ່ squadrons radar ແລະລູກສອນໄຟ.


text:
ຂປລ. ສື່ມວນຊົນລາວ ອ້ອມຂ້າງສູນກາງ ແລະ ທ້ອງຖິ່ນ ຈຳນວນ 42 ຄົນ, ຍິງ 15 ຄົນ ສຳເລັດຊຸດຝຶກ ອົບຮົມໄລຍະສັ້ນ 5 ວັນ ພາຍໃຕ້ຫົວຂໍ້ “ທັກສະການວິ ເຄາະຂ່າວ”
ຂປລ. ຕອນບ່າຍ ວັນທີ 29 ພຶດສະພາ 2015 ນີ້, ທີ່ທຳນຽບ ປະທານປະເທດ ທ່ານ ບຸນຍັງ ວໍລະຈິດ ຮອງປະທານປະເທດ ແຫ່ງ ສປປ ລາວ ໄດ້ໃຫ້ກຽດຕ້ອນຮັບ ການເຂົ້າຢ້ຽມ ຄຳນັບອຳລາຂອງ ທ່ານ ຟິລິບ ມາລອນ (Philip Malone) ເອກອັກຄະຣາຊະທູດ ວິສາມັນຜູ້ມີອຳນາດເຕັມແຫ່ງ ສະຫະຣາຊະອານາຈັກອັງກິດ ແລະ ອຽກລັງເໜືອ
ຂປລ. ໂດຍຕອບສະໜອງ ຕາມຄຳເຊີນຂອງ ທ່ານ ພົນເອກ ທະນະສັກ ປະຕິມາປຣະກອນ, ຮອງນາຍົກລັດຖະມົນຕີ, ລັດຖະມົນຕີວ່າການ ກະຊວງການຕ່າງປະເທດ ແຫ່ງ ຣາຊະອານາຈັກໄທ, ທ່ານ ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີວ່າການ ກະຊວງການຕ່າງປະເທດ
ຂປລ. ຮ້ານມິນິດສຕຣີ ອອບຊິວ ເປີດຂະຫຍາຍ ສາຂາໃໝ່ແຫ່ງທີ II ທີ່ຫ້າງຊັບພະສິນຄ້າ ວຽງຈັນເຊັນເຕີ ນະຄອນຫລວງວຽງຈັນ. ພ້ອມຈັດງານ ສະເຫລີມສະຫລອງ ຄົບຮອບ 3 ປີ ຂອງການເປີດ ຮ້ານແຫ່ງທໍາອິດ ທີ່ວົງວຽນນໍ້າພຸ ແລະ ໄດ້ຈັດຂຶ້ນໃນວັນທີ 28 ພຶດສະພາ 2015 ນີ້.
ຂປລ. ໃນວັນທີ 28 ພຶດສະພາ ນີ້ ຢູ່ຫ້ອງວ່າການປົກຄອງ ແຂວງບໍລິຄຳໄຊ ໄດ້ມີພິທີມອບ-ຮັບໜ້າທີ່ ເລຂາພັກແຂວງ, ເຈົ້າແຂວງບໍລິຄຳໄຊ, ໂດຍການໃຫ້ກຽດ ເຂົ້າຮ່ວມຂອງທ່ານ ອາຊາງ ລາວລີ ກຳມະການ ກົມການເມືອງ ສູນກາງພັກ, ຮອງນາຍົກລັດຖະມົນຕີ.


text:
ທາງການ ລາວ ເລັ່ງ ກວດກາ ຊີ້ນ, ອາຫານ ທະເລ ທີ່ ນໍາເຂົ້າ ຈາກ ວຽດນາມ ທີ່ ອາຈ ປົນເປື້ອນ ດ້ວຍ ສານ ຟໍມາລິນ ຫຼື ຢາ ດອງສົບ ຄົນຕາຍ.
ຢາ ປົວ ພຍາດ ປອມ ໃນທົ່ວ ໂລກ ສ່ວນໃຫຍ່ ຈະມີ ຂາຍ ຢູ່ ໃນ ປະເທສ ທີ່ ກຳລັງ ພັທນາ.
ມີສຽງ ວິຈານ ເຣຶ່ອງ ການ ບໍຣິການ ຂອງ ແພດ-ໝໍ ຢູ່ ໂຮງໝໍ ຈາກ ຊາວລາວ ຜ່ານ ສັງຄົມ ອອນລາຍ, ວ່າ ການ ບໍຣິການ ຂອງ ແພດ-ໝໍ ລາວ ຊັກຊ້າ, ການ ປະຊາສັມພັນ ກັບ ຄົນເຈັບ ກໍບໍ່ ສຸພາບ.
ພຍາດ ສັດ ປາກ ເປື່ອຍ ລົງເລັບ ຣະບາດ ຢູ່ ເມືອງ ນາຊາຍທອງ ນະຄອນ ຫລວງ ວຽງຈັນ.
ບ້ານ ກະຊະ ເມືອງ ເລົ່າງາມ ແຂວງ ສາຣະວັນ ຕ້ອງການ ໂຮງຮຽນ ປະຖົມ ຫົນທາງ ນໍ້າ ສະອາດ ແລະ ໄຟຟ້າ ຢ່າງ ຮີບດ່ວນ.
ກະຊວງ ສາທາຣະນະສຸຂ ລາວ ເຕືອນ ປະຊາຊົນ ໃຫ້ ເອົາໃຈໃສ່ ປ້ອງກັນ ເຊື້ອ ພຍາດ ໄຂ້ ຍຸງ.


text:
ພາສາລາວ
ອັນ ໃດທີ່ເອີ້ນວ່າ ວັນນະຄະດີສັນສະກິດ?
ເນື້ອໃນສ່ວນໃຫຍ່ເວົ້າເຖິ່ງຫຍັງ?
ວັນນະຄະດີສັນສະກິດ ໝາຍເຖິງ ວັນນະຄະດີທີ່ຂຽນໂດຍພາສາສັນສະກິດ ຮວມທັງສັນສະກິດພະເວດ(Vedic) ແລະສັນສະກິດແທ້ ຫຼືສັນສະກິດແບບແຜນ(Classic) ຊຶ່ງເປັນວັນນະຄະດີທີ່ ສື່ບທອດດ້ວຍວິທີມຸຂະປາຖະກ່ອນແລ້ວ ຈຶ່ງຈຸດລົງໃບລານ ຫຼືເຈຍ ແລະຄັດລອກສື່ບຕໍ່ກັນມາ ຊຶ່ງ ຕົນສະບັບຕີພິມເພິງຈະປາກົດໃນສະຕະວັດທີ່19.
I- ຍຸກຂອງວັນຄະດີສັນສະກິດ
ວັນນະຄະດີສັນສະກິດຍັງແບ່ງອອກ2ເປັນຍຸກ ຄື:
- 1. ວັນນະຄະ ດີຍຸກພະເວດ(Vedic Sansakrit)
1500-200ປີ ກ່ອນຄ.ສ ເປັນວັນນະຄະດີມຸຂະປາຖະ(ປາກ) ບໍ່ມີການຈົດບັນທຶກ ຊຶ່ງມີເນື້ອໃນກ່ຽງຂ້ອງ ດ້ວຍປັດ ຊະຍາແລະສາສະໜາ. ວັນນະຄະດີຍຸກພະເວດນີ້ ຍັງແບ່ງອອກເປັນ 2ຕອນຄື ຕອນເຄິ່ງແຮກຂອງຍຸກວັນນະຄະດີໃຊ້ຄຳຮ້ອຍກອງ ມີເນື້ອໃນເປັນປັດຊະຍາ ເຊິ່ງແຜ່ຢູ່ແຖບລຸ່ມແມ່ນຳສິນທຸ. ສ່ວນຕອນເຄິ່ງຫຼັງ ເປັນ ວັນນະຄະດີປະເພດຮ້ອຍແກ້ວ ເປັນສ່ວນຫຼາຍ, ຊຶ່ງ ເນື້ອໃນຂອງເລື່ອງສ່ວນໃຫຍ່ເປັນເທບນິຍາຍ ສ່ວນພາກປັດຊະຍາຖືກຕັດຫຼຸດໜ້ອຍລົງ ແລະ ມີສູນກາງຢູ່ແຖບດິນແດນທາງໃຕ້ ທີ່ເອີ້ນວ່າ ເດກຄານ.
- ວັນນະ ດີິຍຸກສັນສະກິດແທ້ ຫຼືສັນສະກິດແບບແຜນ(Classical Sansakrit):
500ປີ ກ່ອນຄ.ສ- ປີຄ.ສ 1100 ໄດ້ຈົດບັນທຶກເປັນຫັຼກຖານ ປະກອບດ້ວຍຄຳປະພັນນານາ ຊະນິດ ເຊິ່ງມີເນື້ອເລ່ືອງເປັນການສັນລະເສີນແທບພະເຈົ້າ, ເລື່ອງປະຫວັດສາດຂອງໂລກ. ໂດຍສຳນຶກທົວໄປແລ້ວ ສັນສະກິດແບບແຜ່ນ ສືບຕໍ່ມາໂດຍບໍ່ຂາດຕອນ ຈົນເຖິງປັດຈຸບັນ ເພາະວ່າງານ ຂຽນເກືອບທຸກວິຊາ ທີ່ຂຽນຫຼັງຄ.ສ 1100 ເຖິງປັດຈຸບັນ ກໍໄດ້ໃຊ້ແບບຂອງສັນສະກິດແບບແຜ່ນນັ້ນ.
II. ລັກສະນະຂອງວັນນະຄະດີສັນສະກິດ
ເມື່ອນັກວັນນະຄະດີ ຊາວຕະເວັນຕົກ ເລີ່ມສົນໃຈວັນນະຄະດີອີນເດຍ ຄວາມນິຍົມສຶກສາວັນນະຄະດີສັນສະກິດ ໃນໝູ່ຊາວຕະເວັນຕົກ ທຳໃຫ້ເກີດທັດສະນະ ຕ່າງໆ ໃນການປະເມີນຄ່າວັນນະຄະດີສັນສະກິດ ຊຶ່ງສ່ວນຫຼາຍໃຊ້ເກນຂອງວັນນະຄະດີແບບແຜນ(classic) ຂອງເກຣັກເປັນມາດຕະຖານ.
1-ປະເພດ ແລະ ການກຳເນີດ ຂອງວັນນະຄະດີສັນສະກິດ
ວັນນະຄະດີສັນສະກິດ ແບ່ງອອກຢ່າງກວ້າງໆ ໄດ້ 4ປະເພດ ຄື: ອາຄົມ, ສາດ , ອິຕິຫາສະ ແລະກາວະຍະ.
1.1-ອາຄົມ: ຄືງານຂຽນ ທີ່ກ່ຽວກັບສາສໜາ ແລະປັດຊະຍາ ໄດ້ແກ່ຄຳພີພະເວດ, ຄຳພີພາມະນະ, ຄຳພີອາຣັນຍະກະ ແລະຄຳພີອຸປະນິສັດ.
ຄຳພີພະເວດເປັນບົດສູດທີ່ຊົງຈຳຕ່ໍໆກັນມາແລ້ວຈຶ່ງບັນທຶກລົງເປັນລາຍລັກອັກສອນ, ພາຍຫຼັງ ກໍຈັດແບ່ງເປັນໝ່ວດໝູ່(ສຳຫິຕາ) ຮຽກວ່າ ຣຶຄະ ເວດສຳຫິຕາ, ສຳມະເວດສຳຫິຕາ, ຍະຊຸຣະເວດສຳຫິຕາ, ແລະອະຖັນຣະເວດສຳຫິຕາ. ບົດອະທາທິບາຍບົດສູດໃນຄຳພີພະເວດ ເອີ້ນວ່າຄຳພີພາມະນະ. ຄຳພີພະເວດແຕ່ລະເລື່ອງ ກໍມີຄຳພີພາມະນະເປັນຄູ່ມື ເຊີ່ງອາດຈະມີຫຼາຍເຫຼັ້ມ ຫຼືເຫຼັ້ມດ່ຽວກໍມີ ເຊັ່ນ ຄຳພີຣຶຄະເວດ ມີຄຳພີພາມະນະຊື່ວ່າ ໄອຕະເຣຍະ ແລະ ສາງຂາຍະນະ ເປັນຄູ່ມື, ສ່ວນງານຂຽນຫຼັກປັດຊະຍາຕ່າງໆ ໄດ້ແກ່ ຄຳ ພີອາຣັນຍະກະ ແລະຄຳພີອຸປະນິສັດ.
1.2- ສາດ(ສາສຕຣະ): ຄືງານຂຽນກ່ຽວກັບວິຊາຕ່າງໆ ສ່ວນໃຫຍ່ເປັນຕຳລາສຶກສາ ວິຊາ ຄວາມຮູ້ ເພື່ອເຂົ້າໃຈພະເວດໄດ້ເລິກເຊິ່ງ ເຊັ່ນຕຳລາໄວຍາກອນຊື່ວ່າ ອັດ ຖາທະຢາຍີ ຂອງປານິນິ ທີ່ສະແດງ ກົດເກນຂອງພາສາພະເວດ ເພື່ອເປັນແນວທາງໃນການ ໃຊ້ພາສາໃນບົດສູດ ໄດ້ຢ່າງຜິດພ້ຽນ ແລະຕຳລາດາລາສາດ ແລະໂຫລາສາດ ຊຶ່ງ ເປັນແນວທາງໃນການສຶກສາລະບົບຂອງ ດວງດາວທີ່ກ່ຽວຂ້ອງ ກັບສະຕາລາສີ ຫຼືລຶກຍາມກຳນົດໄວ້ໃນວິທີກຳ ຕຳລາຕ່າງໆ ເຊິ່ງແຕ່ງເປັນຄຳຮ້ອຍກອງ ແຕ່ບໍ່ຖື່ເປັນງານ ວັນນະສິນ ເພາະພຽງແຕ່ຜູກຂຶ້ນໃຫ້ຄອງກັນ ເພື່ອຄວາມສະດວກໃນການຈົດຈຳເທົ່ານັ້ນ ບໍ່ໄດ້ມຸ່ງການສື່ສານແຕ່ຢ່າງໃດ້.
1.3- ອິຕິຫາສະ: ຄືງານທີ່ມີເນື້ອຫາອິງເກດປະຫວັດສາດ ແຕ່ງຂຶ້ນເພື່ອວີລະບຸລົດ ເປັນຕຳນານທີ່ເລົ່າສື່ບຕ່ໍກັນດ້ວຍການຊົ່ງຈຳ ແລະມີການແຕ່ງຕື່ມເສີມຕໍ່ຫຼາຍອີກ ກ່ອນທີ່ຈະບັນທຶກໄວ້ເປັນລາຍລັກອັກສອນ ທີ່ຮຽກວ່າ ອິຕິ ຫາສະ (ອິຕິ-ດັ່ງນັ້ນ, ຫ- ແນ່ນອນ, ອາສະ- ເປັນ) ເພາະເຊື່ອກັນວ່າເປັນເລື່ອງທີ່ເກີດຂຶ້ນຈິງໆ ເຊ່ັນ ການສູ້ຮົບລະຫວ່າງອ້າຍນ້ອງ ຕະກຸນປານທົບ ກັບເຄົາລົບ ໃນ ມະຫາພາຣະຕະ ເປັນຕົ້ນ.
1.4- ບົດກະວີ ຫຼືກາວະຍະ (ຜົນງານຂອງນັກກະວີ ໃຊ້ໃນຄວາມໝາຍເຈາະຈົງເປັນງານ ວັນນະສິນ): ຄືງານຂຽນທີ່ມີວັນນະສິນ ມຸ່ງສ້າງອາລົມສຸນຊີ ມັກມີເນື້ອໃນກ່ຽວກັບມະນຸດໂດຍ ສະທ້ອນໃຫ້ເຫັນປະສົບການຊີວິດ ອາດຈະມີຮູບແບບເປັນນິທານເຊັ່ນ ປັນຈະຕັນຕຣະ, ເປັນນິຍາຍເຊ່ັນ ກາທ ຳພະຣີ ເປັນບົດກະວີເຊັ່ນ ເມຂະທູດ ຫຼືເປັນລະຄອນເຊັ່ນ ສະ ກຸນຕະລາ.
ການແບ່ງປະເພດດັ່ງກ່າວນີ້ ບໍ່ແມ່ນຈະເດັດຂາດ ເພາະວັນນະຄະດີ ສ່ວນຫຼາຍມີປະຫວັດ ອັນຍາວນານ ໃນການສື່ບຕໍ່ກັນມາ ໄດ້ມີການຕັດແບ່ງຕື່ມ ເຮັດໃຫ້ວັດຖຸປະສົງປຽນແປ່ງເປັນວາລະ. ຕົວຢ່າງ: ເລ່ືອງ ຣາມາ ຍະນະ ອາດຈະເປັນອະຕິຫາສະ ໃນແງ່ທີ່ເລື່ອງປະຫວັດສາດ ເພາະວ່າເປັນ ເລື່ອງຂອງກະສັດຕີຣະຂຸວົງ ແຕ່ງຂຶ້ນເພື່ອສັນລະເສີນ ເຊັ່ນດ່ຽວກັບ ມະຫາພາຣະຕະ . ແຕ່ເນື່ງຈາກວ່າເປັນມະຫາກາບ ເລື່ອງທຳອິດໃນປະເພດບົດກະວີ. ອີກຕົວຢ່າງນຶ່ງຄື ຄຳ ພີປຸຣານະ ທີ່ຂຽນກ່ຽກັບສາສໜາ ແລະຄວາມເຊື່ອຕ່າງໆ ເຊັ່ນການສ້າງໂລກ ເທບນິຍາຍ ແຕ່ກໍ່ມີເລື່ອງທາງໂລກເຊັ່ນ ປະຫວັດສາດ ຈຶ່ງຈັດເຂົ້າໃນປະເພດຂອງອິຕິ ຫາສະ.
2. ເນື້ອໃນ ຂອງວັນນະຄະດີສັນສະກິດ
ວັນນະຄະດີຍຸກພະເວດ ແລະ ພຣາມະນະມີໃນຮູບແບບຄຳບວງສວງເທບພະເຈົ້າ ເພາະມະນຸດຍັງກັງວົນເລື່ອງຄວາມປອດໄພຂອງຊີວິດຂອງຕົນ ເມື່ອບໍ່ສາມາດເອົາຊະນະທຳມະຊາດໄດ້ ແລະບໍ່ສາມາດຫາຄຳຕອບມາອະທິບາຍຄວາມຍິ່ງໃຫຍ່ຂອງອຳນາດເລິກລັບໄດ້ ມະນຸດກໍໄດ້ແຕ່ສູດ ອ້ອນວອນບວງສວງບູຊາເພື່ອໃຫ້ເທບພະເຈົ້າ, ຄັ້ນເມື່ອມະນຸດມີຄວາມຄິດວິພາກວິຈານຫຼາຍຂຶ້ນ ກໍເລ່ີມຕັ້ງປັນຫາສັດຈະທຳ ຈຶ່ງເກີດງານຂຽນທີ່ເປັນບົດວິພາກຄວາມເຊື່ອ ແລະສະແຫວງຫາສັະຈະທຳ ດັ່ງປາກົດໃນຄຳພີປະເພດ ອາຣັນຍະກະ ແລະ ອຸປະນິສັດ ສະບັບຕ່າງໆ (Ananda K. Coomaraswamy, “ Hindu View of Art: Historical” in the Dance of Shiva).
ເມື່ອປຽບທຽບວັນນະຄະດີ 3ປະເພດຄື ອາຄົມ ສາດ ແລະອິຕິຫາສະ ກັບປະເພດທີ4 ບົດກະວີ ຈະເຫັນວ່າວັນນະຄະດີ 3ປະເພດທຳອິດ ມີເນື້ອໃນອັນສຳຄັນ ເຖິງວ່າຈະແຕ່ງເປັນຄຳຮ້ອຍກອງ ກໍພຽງເພື່ອຄວາມສຳຜັດໃຫ້ສະດວກ ໃນການຊົ່ງຈຳຫຼາຍກວ່າເພື່ອການໄພເລາະ ແລະເຖິງວ່າ ມີການໃຊ້ພາບພົດ ກໍພຽງແຕ່ສື່ຄວາມໝາຍຫຼາຍກວ່າເພື່ອເປັນອະລັງການ. ການສະແດງອາລົມໃນ ບົດຂຽນທັງ 3ປະເພດ ບໍ່ໄດ້ຊັບຊ້ອນ ແລະລະອຽດອ່ອນເທົ່າກັບໃນບົດກະວີ, ມັນມັກຈະເປັນອາລົມ ທີ່ມີທາອ່ຽງໄປທາງອຸດົມຄະຕິ. ໃນ ຄຳພີພະເວດ ອາລົມທີ່ປາກົດຄື ຄວາມ ພັກດີຕໍ່ເທບພະເຈົ້າ ແລະຄວາມດີໃຈທີ່ໄດ້ເຂົ້າໃກ້ຢູ່ຊົງອຳນາດ ນັ້ນ ບໍ່ແມ່ນອາລົມພື້ນຖານຂອງມະນຸດທີມີໃນຊີວິດປະຈຳວັນ ເຊັ່ນ ຮັກ, ຄຽດ, ຊັງ ຫຼືສົງສານ… ດັ່ງທີ່ປາກົດໃນບົດກະວີ, ໃນຕຳລາຕ່າງໆ ເລື່ອງຂອງອາລົມ ເກືອບຕັດອອກໄປໄດ້. ນອກຈາກບາງຕອນທີ່ມຸງສ້າງຄວາມສັກສິດ ອາດຈະມີບົດທີ່ສະແດງອາລົມບ່າງ ສ່ວນໃນອິຕິຫາສະ ເຊ່ິງເປັນເລ່ືງລາວຂອງມະນຸດ ເລີ່ມມີເນື້ອໃນກ່ຽວກັບອາລົມຂອງມະນຸດຢູ່ນຳ ເຖິງວ່າຍັງບໍ່ເດັ່ນເທົ່າກັມບົດກະວີກໍຕ່າມ. ອິຕິຫາສະ ສະແດງເຖິງວິລະກຳຂອງບັນພະບຸລົດ ເນື້ອໃນກ່ຽວກັບຄວາມກ້າຫານ ເພ່ືອທຳໃຫ້ເກີດ ຄວາມຊື່ນຊົມໃນໃຈຂອງຜູ້ອ່ານ, ແຕ່ກໍມີບ່າງເລື່ອງເຊັ່ນ ມະຫາ ພາຣະຕະ ກໍຍັງຂາດຄຸນລັກສະນະຫຼາຍປະການ ນອກຈາກເນື້ອໃນບາງຕອນໃນຍຸກຫຼັງນຳມາ ປັບປຸງໃຫມ່ໃຫ້ເປັນບົດກະວີເອກເຊັ່ນ ສະ ກຸນຕະລາ ເວນີສັງຫານ ສິສຸປາລະ ເປັນຕົ້ນ.


text:
ດາວທຽມລາວດວງທຳອິດຂຶ້ນສູ່ວົງໂຄຈອນ
(ຂປລ) ດາວທຽມເພື່ອການສື່ສານດວງທຳອິດຂອງ ສປປ ລາວ ຫຼື (Lao Sat-1) ໄດ້ຖືກປ່ອຍຂຶ້ນສູ່ວົງໂຄຈອນທີ 128.5 ອົງສາຕາເວັນອອກ ໃນຕອນເຊົ້າວັນທີ 21 ພະຈິກຜ່ານມາ ຢູ່ແຂວງສີສວນ ສປ ຈີນ ໂດຍເປັນກຽດເຂົ້າຮ່ວມຂອງ ທ່ານ ບຸນຍັງ ວໍລະຈິດ ຮອງປະທານປະເທດ ພ້ອມດ້ວຍເຈົ້າໜ້າທີ່ຂັ້ນສູງ ຈາກ ສປປ ລາວ ແລະ ສປ ຈີນ ເຂົ້າຮ່ວມ. ພິທີປ່ອຍດາວທຽມ Lao Sat 1 ເປັນຂອງຂວັນ ເນື່ອງໃນໂອກາດສະເຫຼີມສະຫຼອງວັນສະຖາປະ ນາ ສາທາລະນະລັດ ປະຊາທິປະໄຕ ປະຊາຊົນລາວ ຄົບຮອບ 40 ປີ, ວັນທີ 2 ທັນວາ. ລະບົບທັງໝົດຂອງດາວທຽມ Lao Sat 1 ຈະຖືກຄວບຄຸມບັນຊາການຢູ່ສະຖານີ ດາວທຽມ ລາວ ຊຶ່ງຕັ້ງຢູ່ເມືອງຫາດຊາຍຟອງ ນະຄອນຫຼວງວຽງຈັນ ໂດຍນັກວິຊາການ 50 ຄົນ ທີ່ເປັນຄົນລາວ ແລະ ຊ່ຽວຊານ ຈາກ
- ພິທີຝຶກອົບຮົມວຽກງານບັນຊີ-ການເງິນ
- ທ່ານ ສີທົງ ທອງແກ້ວ ລັດຖະມົນຕີຊ່ວຍວ່າການ ກະຊວງໄປສະນີ, ໂທລະຄົມມະນາຄົມ ແລະ ການສື່ສານ ພ້ອມດ້ວຍຄະນະ ລົງເຄື່ອນໄຫວຊູກຍູ້ວຽກງານ ຢູ່ 4 ແຂວງພາກໃຕ້.
- ກົມກວດກາ ກະຊວງ ປທສ ລົງເຄື່ອນໄຫວຕິດຕາມ, ກວດກາ ແລະ ຊຸກຍູ້ວຽກງານກວດກາລັດ ຢູ່ບັນດາພະແນກ ປທສ ແຂວງ/ນະຄອນຫຼວງ ປະຈຳປີ 2015
- ສຳເລັດກອງປະຊຸມໃຫຍ່ຄັ້ງທີ I ຂອງອົງຄະນະພັກ ກະຊວງໄປສະນີ ໂທລະຄົມມະນາຄົມ ແລະ ການສື່ສານ


text:
ໄລຍະ 3 ປີ, ໃນການຊີ້ນໍາ-ນໍາພາວຽກງານວິຊາສະເພາະ ຂອງຫນ່ວຍພັກຫ້ອງ ການ ກະຊວງການເງິນນັ້ນແມ່ນໄດ້ຖືເອົາການຈັດຕັ້ງສະຫລຸບສ່ອງແສງປະຈຳອາ ທິດ, ສະຫລຸບປະຈຳເດືອນ, ງວດ ແລະ ປະຈຳປີ ເພື່ອຕິດຕາມຜົນຂອງການຈັດຕັ້ງ ປະຕິບັດແຜນ ວຽກທີ່ຄະນະນຳກະຊວງມອບໝາຍໃຫ້ສະເພາະຫ້ອງການ ລວມທັງ ວຽກງານບຸລິມະສິດເປັນຕົ້ນ ແມ່ນການຕິດຕາມ,ຊຸກຍູ້ແລະອຳນວຍຄວາມສະດວກ ໃຫ້ແກ່ການສ້າງແຜນງົບປະມານ ປະຈຳປີເພື່ອໃຫ້ຜ່ານຂັ້ນເທິງຕາມຂັ້ນຕອນແລະ ຕາມກຳນົດເວລາທີ່ໄດ້ລະບຸໄວ້ໃນກົດໝາຍງົບປະມານ ນີ້ຄືຄຳເວົ້າໃນບົດລາຍງານ ການເມືອງຂອງ ສະຫາຍເລຂາ ຫນ່ວຍພັກຫ້ອງການ ສີລາ ວຽງແກ້ວ, ຫົວໜ້າຫ້ອງ ການກະຊວງການເງິນ ຕໍ່ກອງປະຊຸມໃຫຍ່ຄັ້ງທີ V ທີຈັດຂຶ້ນໃນວັນທີ 06 ສິງຫາ 2010 ທີ່ຫ້ອງປະຊຸມຊັ້ນ IV ກະຊວງການເງິນໂດຍມີ ສະຫາຍ ສົມດີ ດວງດີ ເລຂາຄະ ນະພັກກະຊວງການເງິນ, ພ້ອມດ້ວຍບັນດາສະຫາຍເລຂາຫນ່ວຍພັກອ້ອມຂ້າງ ແລະ ສະມາຊິກພັກເຂົ້າຮ່ວມ.
ສະຫາຍເລຂາຫນ່ວຍພັກຫ້ອງການຊີ້ໃຫ້ເຫັນວ່າ:ການຈັດຕັ້ງປະຕິບັດແຜນການລາຍຮັບ,ລາຍຈ່າຍ ງົບປະມານຂອງບັນດາກົມກ່ຽວຂ້ອງໃຫ້ມີປະສິດທິຜົນແລະສາມາດບໍຫານງົບປະມານໃຫ້ໄປຕາມຂອບ ທີ່ສະພາແຫ່ງຊາດອະນຸມັດ, ບົນຈິດໃຈປະຢັດມັດທະຫຍັດ. ພ້ອມດຽວກັນ ກໍໄດ້ເກັບ ກຳບັນຫາ, ຂໍ້ສະເຫນີ, ຂໍ້ຫຍຸງຍາກ ແລະ ຂໍ້ສະດວກຂອງບັນດາກົມຕ່າງໆອ້ອມຂ້າງ ກະຊວງ ແລະບັນດາ ພະແນກການເງິນປະຈຳແຂວງທີ່ລາຍງານສະພາບ ການຈັດຕັ້ງປະຕິບັດວຽກງານວິຊາສະເພາະ ເພື່ອລາຍງານໃຫ້ຄະນະນຳກະຊວງ ມີທິດຊີ້ນຳຢ່າງທັນສະພາບການ, ເລືອກເຟັ້ນ ບັນຫາ, ຂໍ້ຫຍຸງຍາກຂອງບັນດາກົມ ແລະ ແຂວງເພື່ອນຳສະເຫນີເຂົ້າວາລະກອງ ປະຊຸມຄະນະນຳກະຊວງຕາມລະດັບຄວາມສຳຄັນ ແລະ ຮີບດ່ວນ ເພື່ອແກ້ໄຂ ຢ່າງທັນການ ຜົນສຳເລັດທີ່ກ່າວມານັ້ນກໍແມ່ນຍ້ອນຍາມໃດຄະນະ ພັກກະຊວງ ການເງິນໄດ້ໃຫ້ການຊີ້ນຳ-ນຳພາ ຢ່າງໃກ້ສິດເຮັດໃຫ້ຫນ່ວຍພັກຫ້ອງການໄດ້ ເຄື່ອນໄວຢ່າງຖືກຕ້ອງ ຕາມພາລະບົດບາດ, ຫນ້າທີ່ ແລະ ລະບຽບຂອງພັກ ດ້ານໜຶ່ງກໍແມ່ນຄວາມສາມັກຄີເປັນເອກະພາບພາຍໃນຫນ່ວຍພັກ ແລະ ມະຫາຊົນ ເຊິ່ງເຄື່ອນໄຫວດ້ວຍຄວາມຮັບຜິດຊອບສູງ ແລະ ມີການເອົາໃຈໃສ່ຮ່ວມຊີວິດພັກ ເປັນປົກກະຕິ ແລະ ມີການປັປປຸງ ແບບແຜນວິທີການຮ່ວມຊີວິດໃຫ້ກະທັດລັດ, ມີເນື້ອໃນກະທັດຮັດ ມີເນື້ອໃນຫນັກແຫນ້າ ລວມທັງປັບປຸງແບບແຜນວິທີເຮັດວຽກ ໃຫ້ເຂົ້າສູ່ລະບຽບ ອັນສາມາດສຳເລັດການຄົ້ນຄວ້າເບື້ອງຕົ້ນ ກ່ຽວກັບການດັດແປງ ຂໍ້ຕົກລົງຂອງລັດຖະມົນຕີສະບັບເລກທີ 266/ກງ . ກ່ຽວກັບການໃຫ້ລາງວັນແກ່ຜູ້ ປະກອບສ່ວນສະກັດກັ້ນ ການລັກລອບສິນຄ້າເຄື່ອງຂອງຫນີພາສີ . ໄດ້ສຳເລັດ ການປັບປຸງເອກະສານຄູ່ມືລະບຽບການປະມູນ, ຈັດຊື້ ແລະ ສ້ອມແປງ ດ້ວຍທຶນ ຂອງລັດ ແລະ ຈັດພິມເປັນປື້ມຄູ່ມື 05 ເອກະສານ ແລະ ຄຳສັ່ງແນະນຳກ່ຽວກັບ ລະບຽບການປະຕິບັດສະບັບເລກທີ 63/ກງ ແລະ ໄດ້ມີການເຜີຍແຜ່ຢ່າງກວ້າງຂວາງ ຢູ່ສູນກາງ ແລະທ້ອງຖິ່ນ . ໄດ້ແຈກຢາຍຈັດສົ່ງເອກສານທີ່ເຂົ້າມາກະຊວງການເງິນ ໃຫ້ບັນດາກົມກ່ຽວຂ້ອງເພື່ອຄົ້ນຄວ້າ, ມີຄຳເຫັນ ສະເຫນີຄະນະນຳກະຊວງ ຫລືພິ ຈາລະນາແກ້ໄຂຕາມຂອບເຂດສິດ ແລະ ພາລະບົດບາດຂອງຕົນ .
ສະຫາຍສີລາລາວຽງແກ້ວໃຫ້ຮູ້ຕື່ມວ່າ:ໄດ້ເຮັດຫນ້າທີ່ພົວພັນຕ່າງປະເທດຕາມພາລະບົດບາດ ຂອງຫ້ອງການໂດຍສະເພາະແມ່ນພົວພັນລະຫວ່າງກະຊວງການເງິນເຮົາກັບກະຊວງການເງິນ ສສຫວຽດນາມ . ຮັບປະກັນການຂຶ້ນແຜນງົບປະມານ ຂອງກະຊວງການເງິນ ແລະ ການຄຸ້ມຄອງລາຍຮັບ ລ່າຍຈ່າຍ ບໍລິຫານ ບົນຈິດໃຈ ປະຢັດ ມັດທະຫຍັດ ຢ່າງສົມ ເຫດສົມຜົນ ພົ້ນເດັ່ນກໍແມ່ນໄດ້ປະຕິບັດການຈ່າຍເງິນເດືອນຜ່ານທະນາຄານ ໄດ້ສຳເລັດ 15ແຂວງ . ສ່ວນການບໍລິການຈັດຊື້ ແລະ ສ້ອມແປງຕ່າງໆກໍ່ໄດ້ປະຕິບັດ ຕາມລະບຽບຈັດຊື້ ແລະ ສ້ອມແປງດ້ວຍງົບປະມານ , ການຄຸ້ມຄອງພາຫະນະ ກໍ່ພວມເຂົ້າສູ່ລະບຽບຫລັກການ, ການຈໍລະຈອນເອກະສານກໍໄດ້ປັບປຸງດີຂຶ້ນ, ວຽກງານໂຄສະນາຂ່າວສານ ກໍມີການເຄື່ອນໄຫວໄດ້ດີສົມຄວນ ຊຶ່ງເຫັນໄດ້ ໃນການອອກຂ່າວ ໂຄສະນາ ທັງຫນ້າ ຫນັງສືພິມ, ວິທະຍຸ ແລະ ໂທລະພາບມີ ຫລາຍຄໍລຳແຕ່ລະອາທິດກ່ຽວກັບວຽກງານການເງິນ ພ້ອມໆກັບການປັບປຸງວຽກ ງານພາຍໃນກະຊວງ, ຫ້ອງການກະຊວງການເງິນຍັງໄດ້ຊີ້ນຳໃຫ້ກົມງົບປະມານ, ຄັງເງິນແຫ່ງຊາດ ແລະພະແນກການເງິນທົ່ວປະເທດໃນການນຳໃຊ້ເຄື່ອງມືທີ່ທັນສະໄໝເຂົ້າມາຮັບໃຊ້ຄຸ້ມຄອງ ລາຍຮັບ-ລາຍຈ່າຍງົບປະມານ, ອັນເຮັດໃຫ້ຂະແຫນງການເງິນໄດ້ຄ່ອຍມີໂສມ ຫນ້າໃໝ່, ມີຄວາມໂປງໃສ, ວ່ອງໄວ, ກວດກາໄດ້ ແລະ ກ້າວຂຶ້ນເປັນທັນສະໄໝເທື່ອລະກ້າວ .ນອກຈາກນີ້, ການນຳພາ ທາງດ້ານການເມືອງແນວຄິດ, ອຳນາດການປົກຄອງ ແລະ ອົງການຈັດຕັ້ງມະຫາຊົນ, ວຽກງານປ້ອງກັນຊາດ, ປ້ອງກັນຄວາມສະຫງົບ, ການນຳພາວຽກງານປັບປຸງ ກໍ່ສ້າງພັກ ແລະ ຂະຫຍາຍສະມາຊິກພັກ ກໍ່ເຮັດໄດ້ເປັນຢ່າງດີ ໂດຍຜ່ານບັ້ນດຳ ເນີນຊີວິດການເມືອງ, ກວດກາການສ້າງຫນ່ວຍພັກແຂງ ຮູ້ນຳພາຮອບດ້ານ ຂອງຫນ່ວຍພັກຫ້ອງການສາມາດແບ່ງປະເພດສະມາຊິກພັກ ປະເທດແຂງ ຮອບດ້ານມີ 1 ສະຫາຍ, ປະເພດແຂງ 25ສະຫາຍ , ກາງ 1ສະຫາຍ ແລະ ປະເພດອ່ອນ ບໍ່ມີ . ຫນ່ວຍພັກຫ້ອງການກະຊວງ ແມ່ນຫນ່ວຍພັກໜຶ່ງ ທີ່ຂຶ້ນກັບຄະນະພັກກະຊວງການເງິນ ປະຈຸບັນມີສະມາຊິກພັກທັງໝົດ 32ສະຫາຍ ເປັນສະມາຊິກສົມບູນ 30ສະຫຍາຍ ໃນນີ້ມີຍິງ 1ສະຫາຍ . ເພື່ອສືບຕໍ່ ທິດທາງຂອງຫນ່ວຍພັກ ແຕ່ນີ້ຮອດປີ 2013 ຂອງຫນ່ວຍພັກຫ້ອງການ ກະຊວງການເງິນຍັງໄດ້ມີການປ່ອນບັດ ເອົາຄະນະເລຂາຫນ່ວຍພັກຊຸດໃໝ່ ຜ່ານການນັບຄະແນນຢ່າງເປັນເອກະສັນ ສະຫາຍ ສີລາ ວຽງແກ້ວ ເປັນເລຂາຫນ່ວຍພັກຫ້ອງການ, ສະຫາຍ ສັນຍາ ປຣະເສີດ ເປັນຮອງເລຂາ ແລະ ສະຫາຍ ສີແພງ ພົນອາມາດ ເປັນກຳມະການຮັບຜິດຊອງວຽກງານກວດກາ ພ້ອມດຽວກັນນັ້ນກໍໄດ້ເລືອກເອົາບັນດາສະຫາຍສະມາຊິກພັກ ຫນ່ວຍພັກຫ້ອງການກະຊວງການເງິນຈຳນວນໜຶ່ງ 9 ສະຫາຍ ໃນນີ້ 7ສະຫາຍແມ່ນສະມາຊິກພັກສົມບູນ ແລະ 2ສະຫາຍ ສະມາຊິກພັກສຳຮອງ .


text:
ຮຽນ ຝ່າຍປະທານສູງສຸດຂອງສາດສະໜາຈັກຂອງພຣະເຢຊູຄຣິດແຫ່ງໄພ່ພົນຍຸກສຸດທ້າຍ
ຮຽນ ເຈົ້າໜ້າທີ່ຊັ້ນຜູ້ໃຫຍ່: ດັ່ງທີ່ໄດ້ອະທິບາຍໄວ້ໂດຍການເປີດເຜີຍໃນພາກທີ 120 ຂອງ Doctrine and Covenants, ສະພາຈັດການເລື່ອງເງິນສ່ວນສິບມີອຳນາດໃນການໃຊ້ຈ່າຍເງິນທຶນຂອງສາດສະໜາຈັກ. ສະພານີ້ປະກອບດ້ວຍຝ່າຍປະທານສູງສຸດ, ສະພາອັກຄະສາວົກສິບສອງ, ແລະ ຝ່າຍອະທິການຄວບຄຸມ.
ສະພານີ້ຈະກຳນົດເງິນທຶນໃຫ້ພະແນກຕ່າງໆ, ການດຳເນີນງານຂອງສາດສະໜາຈັກ, ຕະຫລອດທັງໜ່ວຍດຳເນີນງານດ້ານສາດສະໜາທີ່ມີສ່ວນກ່ຽວຂ້ອງ. ພະແນກຕ່າງໆຂອງສາດສະໜາຈັກຈະອະນຸມັດການງົບປະມານສຳລັບການໃຊ້ຈ່າຍຕາມນະໂຍບາຍ ແລະ ລະບຽບປະຕິບັດການຂອງສາດສະໜາຈັກ.
ພະແນກກວດສອບບັນຊີຂອງສາດສະໜາຈັກໄດ້ຮັບອະນຸຍາດໃຫ້ກວດສອບບັນທຶກທຸກຢ່າງທີ່ຈຳເປັນເພື່ອປະເມີນການຄວບຄຸມລາຍໄດ້ ແລະ ລາຍຈ່າຍຂອງເງິນທຶນ ແລະ ປົກປ້ອງດູແລຊັບສິນຂອງສາດສະໜາຈັກ. ພະແນກກວດສອບບັນຊີເປັນໜ່ວຍທີ່ທຳງານຢ່າງອິດສະລະ ໂດຍບໍ່ຂຶ້ນຢູ່ກັບພະແນກ ຫລື ໜ່ວຍງານໃດຂອງສາດສະໜາຈັກ. ພະແນກກວດສອບບັນຊີປະກອບດ້ວຍນັກບັນຊີເອກະຊົນທີ່ມີໃບອະນຸຍາດ, ຜູ້ກວດສອບບັນຊີພາຍໃນທີ່ມີໃບອະນຸຍາດ, ຜູ້ກວດສອບບັນຂໍ້ມູນທີ່ມີໃບອະນຸຍາດ, ແລະ ເຈົ້າໜ້າທີ່ອື່ນໆລະດັບມືອາຊີບ.
ຕາມການດຳເນີນງານການກວດສອບ, ພະແນກກວດສອບບັນຊີລົງຄວາມເຫັນວ່າ ລາຍໄດ້ ແລະ ລາຍຈ່າຍເງິນບໍລິຈາກ ແລະ ການໃຊ້ຊັບສິນຂອງສາດສະໜາຈັກ ລະຫວ່າງປີ 2012 ໄດ້ຮັບການຈັດການ ແລະ ບັນທຶກຕາມແນວທາງທີ່ປະຕິບັດຕາມລະບົບບັນຊີ ທີ່ໄດ້ຮັບອະນຸມັດ ແລະ ຕາມນະໂຍບາຍ ແລະ ລະບຽບປະຕິບັດທີ່ສາດສະໜາຈັກກຳນົດໄວ້ທຸກປະການ.
ດ້ວຍຄວາມນັບຖືເປັນຢ່າງສູງ,
ພະແນກກວດສອບບັນຊີຂອງສາດສະໜາຈັກ
ຣໍເບີດ ດັບເບິນຢູ ແຄນແວວ
ຫົວໜ້າຜູ້ຈັດການ


text:
ກອງປະຊຸມໃຫຍ່ໄດ້ເປັນເອກະພາບກັບບົດສຳຫລວດ ໃນການຈັດຕັ້ງນຳພາຂອງຄະນະ ບໍລິຫານງານ ພັກແຂວງສະໄໝທີ VII ໂດຍພ້ອມກັນຕີລາຄາວ່າ: ຕະຫລອດໄລຍະແຫ່ງການຊິ້ນຳໆພາ ກໍ່ໄດ້ເຊີດຊູ ຄວາມສາມັກຄີເປັນເອກະພາບພາຍໃນພັກ, ຍົກສູງຄວາມຮັບຜິດຊອບເຂົ້າໃນການ ປະຕິບັດໜ້າທີ່ ທັງຊີ້ນຳໆພາປະຕິບັດມະຕິກອງປະຊຸມໃຫຍ່ຄັ້ງທີ VII ເກີດດອກອອກຜົນ ພ້ອມນີ້ໃນ ບົດສຳຫລວດ ຍັງໄດ້ຊີ້ໃຫ້ເຫັນຈຸດອ່ອນຂໍ້ຄົງຄ້າງກໍ່ຄືຂໍ້ຂາດຕົກບົກຜ່ອງຈຳນວນໜຶ່ງຢ່າງກົງໄປກົງມາ ເຊິ່ງທັງໝົດນີ້ ມັນໄດ້ກາຍເປັນບົດຮຽນອັນລ້ຳຄ່າເຂົ້າໃນການຊອກຊ່ອງທາງລວມທັງວິທີການໃນການແກ້ໄຂໃນຊຸມປີຕໍ່ໜ້າ ແລະກອງປະຊຸມຕີລາຄາສູງຕໍ່ການປະກອບຄຳຄິດຄຳເຫັນຂອງບັນດາສະຫາຍຜູ້ແທນກອງປະຊຸມໃຫຍ່ທີ່ໄດ້ຢັ້ງຢືນຄືຜົນສຳເລັດທາງດ້ານການຈັດຈັ້ງປະຕິບັດມະຕິກອງປະຊຸມໃຫຍ່ອົງຄະນະພັກແຂວງ ຄັ້ງທີ VII ເຂົ້າໃນທຸກຂົງເຂດວຽກງານ ຊຶ່ງທັງໝົດມັນສະແດງໃຫ້ເຫັນຄວາມເປັນໃຈ ສະໜັບສະໜູນ ຄວາມເປັນເອກະພາບໃນທຸກສິ່ງຢ່າງເຮັດໃຫ້ມະຕິກອງປະຊຸມໃຫຍ່ ຄັ້ງທີ VII ໄດ້ຮັບການຈັດຕັ້ງ ປະຕິບັດ ປະກອບສ່ວນເຮັດໃຫ້ແຂວງສະຫວັນນະເຂດໄດ້ມີການພັດທະນາເປັນກ້າວໆ.
ສິ່ງທີ່ສຳຄັນອີກອັນໜຶ່ງບັນດາຜູ້ແທນກອງປະຊຸມໃຫຍ່ໄດ້ພ້ອມກັນໃຊ້ສິດປະຊາທິປະໄຕອັນເຕັມສ່ວນຂອງຕົນ ລົງຄະແນນສຽງເລືອກເອົາຄະນະບໍລິຫານງານພັກແຂວງສະຫວັນນະເຂດ ສະໄໝທີ VIII ຊຶ່ງມີຜູ້ ສະໝັກຈຳນວນ 44 ສະຫາຍ ຍິງ 5 ສະຫາຍ ແລະເລືອກໄດ້ 39 ສະຫາຍ, ຍິງ 4 ສະຫາຍ. ເພື່ອຊີ້ນຳໆພາຈັດຕັ້ງປະຕິບັດມະຕິກອງປະຊຸມໃຫຍ່ຄັ້ງນີ້ເຖິງກອງປະຊຸມໃຫຍ່ຄັ້ງໜ້າໃຫ້ມີຜົນສຳເລັດໃຫຍ່ຫລວງກວ່າເກົ່າ.
ພ້ອມນີ້ກໍ່ໄດ້ດຳເນີນການປ່ອນບັດເລືອກເອົາຜູ້ແທນສົມບູນ ແລະສຳຮອງຈຳນວນໜຶ່ງ ເພື່ອກຽມຂຶ້ນໄປຮ່ວມກອງປະຊຸມໃຫຍ່ຄັ້ງທີ X ຂອງພັກທີ່ຈະໄຂຂຶ້ນໃນຕໍ່ໜ້ານີ້ໄດ້ຕາມ ລະດັບ ຄາດໝາຍຈຳນວນ 39 ສະຫາຍ ໃນນີ້ມີຍິງ 3 ສະຫາຍ.
ກອງປະຊຸມໃຫຍ່ ມີຄວາມເຫັນດີເປັນເອກະສັນຢ່າງສົມບູນຕໍ່ຜົນກອງປະຊຸມໃຫຍ່ຄັ້ງປະຖົມມະລຶກ ຂອງຄະນະບໍລິຫານງານພັກແຂວງສະຫວັນນະເຂດສະໄໝທີ VIII ໄດ້ເປັນເອກະພາບກັນເລືອກເອົາ ຄະນະປະຈຳພັກແຂວງ ຈຳນວນ 13 ສະຫາຍ ໃນນີ້ ມີຍິງ, 01 ສະຫາຍ ຄື: ດຣ ສຸພັນ ແກ້ວມີໄຊ, ດຣ ຄຳເຜີຍ ຜັນທະຈອນ, ວົງເພັດໄຊສະຫງວນ, ສັນຕິພາບ ພົມວິຫານ, ນາງ ບຸນເຍື້ອນ ທິດພຸດທະວົງ, ສົມເພັດ ອິນທະທິລາດ, ທ່ອນແກ້ວ ພຸດທະໄກຍະລາດ, ຄຳພູນ ຕຸໄພທູນ, ທອງທ່ຽງ ສີດາວົງ, ດຣ ກົງຈັກ ໜໍແກ້ວ,ດຣ ໂພໄຊ ໄຊຍະສອນ, ພົວ ບົວວັນ ເພັງບຸນທັນ, ພັອ ຄຳພົນ ສີຫາປັນຍາ,
ໂດຍໃນທີ່ປະຊຸມເຫັນດີເລືອກເອົາສະຫາຍ ດຣ ສຸພັນ ແກ້ວມີໄຊ ເປັນເລຂາຄະນະ ບໍລິຫານງານ ພັກແຂວງສະຫວັນນະເຂດອີກເທື່ອໃໝ່, ສະຫາຍ ດຣ ຄຳເຜີຍ ຜັນທະຈອນ ສະຫາຍ ວົງເພັດ ໄຊສະຫງວນ,ສະຫາຍ ສັນຕິພາບ ພົມວິຫານ ເປັນຮອງເລຂາ ພ້ອມນີ້ໃນກອງປະຊຸມ ເປັນເອກະສັນ ເລືອກເອົາ ສະຫາຍ ນາງ ບຸນເຍື້ອນ ທິດພຸດທະວົງ ເປັນປະທານກວດກາພັກ-ລັດ ແລະ,ສະຫາຍ ສຸລິໂຍ ແກ້ວຜາລີວັນ, ສະຫາຍ ແຖວຄຳ ພົມມະວົງ ແລະ ສະຫາຍ ແສນສັກ ພິມວົງສາ ເປັນຮອງປະທານ ກວດກາ-ພັກ-ລັດແຂວງ ໃນໂອກາດສຸດທ້າຍຂອງ ກອງປະຊຸມໃຫຍ່ ແມ່ນຮັບຟັງການໂອ້ລົມແນະນຳ ຕັກເຕືອນຈາກ ສະຫາຍ.ບຸນຍັງ ວໍລະຈິດ ກຳມະການກົມການເມືອງສູນກາງພັກ, ຜູ້ປະຈຳການຄະນະ ເລຂາທິການສູນກາງພັກ ຮອງປະທານປະເທດ ຊຶ່ງການໂອ້ລົມລ້ວນແຕ່ເປັນແສງສະຫວ່າງ ທີ່ເປັນທວນໄຟເຍືອງທາງທີ່ໃສແຈ້ງພາໃຫ້ຄະນະບໍລິຫານງານພັກແຂວງ,ສະມາຊິກພັກທຸກຖ້ວນໜ້າ, ພະນັກງານ-ລັດຖະກອນ, ທະຫານ ຕຳຫລວດ, ພໍ່ຄ້າຊາວຂາຍ, ຊັ້ນຄົນກໍ່ຄືພໍ່ແມ່ປະຊາຊົນບັນດາເຜົ່າ ຊາວແຂວງສະຫວັນນະເຂດກ້າວຂຶ້ນເຮັດສຳເລັດໜ້າທີ່ ແລະຄາດໝາຍດ້ານຕ່າງໆທີ່ກອງປະຊຸມໃຫຍ່ ວາງອອກ ໂດຍສະເພາະແມ່ນການຮັກສາສະຖຽນລະພາບທາງດ້ານການເມືອງ, ການປົກປັກຮັກສາ ຄວາມສະຫງົບສຸກກໍ່ຄືຄວາມເປັນລະບຽບຮຽບຮ້ອຍທາງດ້ານສັງຄົມລວມໄປເຖິງການສ້າງເສດຖະກິດ ແລະການລຶບລ້າງຄວາມທຸກຍາກຂອງປະຊາຊົນສ້າງຄວາມສົມບູນພູນສຸກແລະຄວາມຮຸ່ງເຮືອງສີວິໄລມາສູ່ປະເທດຊາດກໍ່ຄືແຂວງສະຫວັນນະເຂດໃນອະນາຄົດ./


text:
ສີລ
ສີລ
ຄື ເຈຕະນາ ທີ່ ຈະງົດເວັ້ນ ຈາກ ຄວາມຊົ່ວ ຫລື ທຸຈຣິຕ : ທາງ ກາຍ, ທາງ ວາຈາ, ແລະ ທາງ ໃຈ.
ທ່ານ ພຸດທະໂຄສະຈາຣ ໄດ້ນຳເອົາ ຄຳ ຂອງ ພຣະສາຣີບຸຕ ໃນ ປະຕິສັມພິທາມັຄຄ໌ ອະທິບາຍ ຄື
ເຈຕະນາ, ເຈຕະສິກ, ຄວາມຣະວັງ ແລະ ການບໍ່ລວ່ງລະເມີດຂໍ້ຫ້າມ.
ແລ້ວອະທິບາຍວ່າ ການງົດເວັ້ນ ຈາກ ກາຣທຸຈຣິຕ ໓ ຊື່ວ່າ ເຈຕະສິກສີລ
ຄວາມຣະວັງ ຫລື ສັງວອນ ນັ້ນ ທ່ານ ແບ່ງອອກເປັນ ໕ ຄື:
- ປາຕິໂມກຂະສັງວະຣະສີລສຳຣວມຣະວັງໃນສິກຂາບົດຕາມພູມຊັ້ນຂອງຕົນເຊັ່ນ ສີລ ໕ ເປັນສີລປາຕິໂມກຂ໌ຂອງອຸບາສົກອຸບາສິກາ ເປັນຕົ້ນ
- ສະຕິສັງວອນຣະວັງກີດກັນບາບດ້ວຍສະຕິ
- ຍານະສັງວອນຣະວັງກີດກັນບາບດ້ວຍຍານ ຄື ຄວາມຮູ້ເທົ່າທັນ.
- ຂັນຕິສັງວອນຣະວັງກີດກັນບາບດ້ວຍຄວາມເມຕຕາ
- ວິຣິຍະສັງວອນຣະວັງກີດກັນບາບດ້ວຍຄວາມພຽນພະຍາຍາມ
ສີລ ມີຫລາຍປະເພດ ຄື ສີລ ໕ ສຳຫລັບຄະຣາວາດ, ສີລ ໘ ໝາຍເຖິງອຸໂປສົດສີລ ພໍ່ອອກ ແມ່ອອກກໍ່ປະຕິບັດໄດ້ ສວ່ນໃຫຍ່ຈະນິຍົມກັນຮັກສາໃນມື້ວັນສີລໃຫຍ່ ຫລືບາງຄົນກໍ່ຮັກສາຕລອດ ເວລາຍາວນານ ໂດຍສະເພາະແມ່ນຢູ່ໃນສຳນັກວິປັສສນາ ແລະ ກໍ່ຍັງເປັນສີລທີ່ແມ່ຂາວ ຖືປະຕິບັດນຳອີກ.
ຂໍ ອາຣາທະນາ ສິນຫ້າ
ອຸກາສະ ມະຍັງ ພັນເຕ ວິສຸງ ວິສຸງ ລັກຂະນັດຖາຍະ ຕິສາຣະເນ ນະສະຫະ ປັນຈະ ສິລານິ ຍາຈາມະ
ທຸຕິຍັມປິ ມະຍັງ ພັນເຕ ວິສຸງ ວິສຸງ ລັກຂະນັດຖາຍະ ຕິສາຣະເນ ນະສະຫະ ປັນຈະ ສິລານິ ຍາຈາມະ
ຕາຕິຍັມປິ ມະຍັງ ພັນເຕ ວິສຸງ ວິສຸງ ລັກຂະນັດຖາຍະ ຕິສາຣະເນ ນະສະຫະ ປັນຈະ ສິລານິ ຍາຈາມະ
ຂໍສະມາທານ ເອົາ ສິນຫ້າ
ປານາຕິປາຕາ ເວຣະມະນີ ສິກຂາປະທັງ ສະມາທິຍາ ມິ
ຜູ້ຂ້າ ຂໍສະມາທານ ສິກຂາບົດ ເວັ້ນຈາກ ການຂ້າສັຕ ການທຳຮ້າຍສັຕ.
ອະທິນນາທານາ ເວຣະມະນີ ສິກຂາປະທັງ ສະມາທິຍາ ມິ
ຜູ້ຂ້າ ຂໍສະມາທານ ສິກຂາບົດ ເວັ້ນຈາກ ການຂີ້ລັກ ການສໍ້ໂກງ.
ກາເມສຸມິຈສາຈາຣາ ເວຣະມະນີ ສິກຂາປະທັງ ສະມາທິຍາ ມິ
ຜູ້ຂ້າ ຂໍສະມາທານ ສິກຂາບົດ ເວັ້ນຈາກ ການປະພຶດຜິດ ໃນ ກາມ.
ມຸສາວາທາ ເວຣະມະນີ ສິກຂາປະທັງ ສະມາທິຍາ ມິ
ຜູ້ຂ້າ ຂໍສະມາທານ ສິກຂາບົດ ເວັ້ນຈາກ ການເວົ້າຕົ້ວະ ການຍຸຍົງ
ສຸຣາເມຣະຍະ ມັຊຊະປະມາທັຖຖານາ ເວຣະມະນີ ສິກຂາປະທັງ ສະມາທິຍາ ມິ
ຜູ້ຂ້າ ຂໍສະມາທານ ສິກຂາບົດ ເວັ້ນຈາກ ການກິນ ດື່ມ ສູບ ດົມ ສີ່ງເສບຕິດ ສີ່ງມຶນເມົາ ທັງປວງ.
ອິມານິ ປັນຈະ ສິກຂາ ປະທານິ
ສິລ ຫ້າ ທີ່ປະທານ ໃຫ້ ນີ້
ສິເລນະ ສຸຄະຕິງຍັນຕິ
ສິລ ພາໄປສູ່ ຄວາມສຸກ
ສິເລນະ ໂພຄະສັມປະທາ
ສິລ ໃຫ້ມີຊັບ
ສິເລນະ ນິພພຸຕິງຍັນຕິ
ສິລ ພາໄປນິພພານ .
ຕັສມາ ສີລັງ ວິໂສທາເຍ.
ສີລ ໑໐ ເປັນສີລຂອງສາມະເນນ, ສີລ ໒໒໗ ເປັນສີລຂອງພຣະສົງ ແລະ ສີລ ໓໑໑ ຂອງພິກຂຸນີເຊິ່ງໃນພຣະພຸດທະສາສນາຝ່າຍເຖຣະວາດ ພິກຂຸນີໄດ້ໝົດໄປແລ້ວຫລັງຈາກທີ່ພຣະພຸດທະ ສາສນາລ່ວງມາໄດ້໕໐໐ ປີ ແຕ່ຕອນນີ້ກໍ່ໄດ້ມີການຟື້ນຟູຂື້ນຢູ່ປະເທດສີລັງກາ ແລະ ໃນໄທກໍ່ມີພິກຂຸນີ ອົງໜຶ່ງຄື ພິກຂຸນີ ທັມມະນັນທະ ຜູ້ທີ່ໄດ້ໄປອຸປະສົມບົດຢູ່ປະເທດສີລັງກາ.
ໃນຈຳນວນສີລ ໒໒໗ ຂໍ້ ໄດ້ມີການແບ່ງອອກເປັນໝວດຄື:[ດັດແກ້]
- ປາຣາຊຶກ ໔
- ສັງຄາທິເສສ ໑໓
- ອະນິຍົດ ໒
- ນິດສັກຄີປາຈິຕຕີ ໓໐
- ປາຈິດຕີ ໙໒
- ປະຕິເທສະນີຍະ ໔
- ເສຂີຍະວັດ ໗໕
- ອະທິກະຣະນະສະມະຖະ ໗
ປາຣະຊຶກ ໔[ດັດແກ້]
- ພິກຂຸເສບເມຖຸນຕ້ອງອາບັດປາຣະຊິກ (ພິກຂຸເສບສັງວາດກັບທັງຄົນ ແລະ ສັດ)
- ພິກຂຸລັກຊັບ(ມີມູນຄ່າ ໕ ມາສົກຂື້ນໄປ- ໕ ມາສົກເທົ່າກັບ ໕ ບາດ -ປະມານ ໒໐໐໐ ກີບ)
- ພິກຂຸຂ້າຄົນໃຫ້ຕາຍ
- ພິກຂຸອວດອຸດຕະຣິມະນຸດສະທັມ (ທັມທີ່ບໍ່ມີໃນຕົນ ເຊັ່ນອວດວ່າຕົນເອງເປັນຜູ້ວິເສສ ເປັນຜູ້ໄດ້ບັນລຸ ຊານ ເປັນຜູ້ຫລຸດພົ້ນແລ້ວ ເຖິງແມ່ນວ່າໄດ້ແທ້ກໍ່ບໍ່ໃຫ້ອວດ ຖ້າໂອ້ອວດຕ້ອງອາບັດປາຣະຊຶກ)
ພິກຂຸໃດທີ່ລວ່ງລະເມິດສິກຂາບົດປາຣະຊຶກນີ້ ເມື່ອຕ້ອງຂໍ້ໃດຂໍ້ໜຶ່ງ ເຂົ້າແລ້ວກໍ່ຈະຂາດຈາກຄວາມເປັນ ພຣະສົງ ໂດຍອັດຕະໂນມັດ ເຖິງແມ່ນວ່າຈະບໍ່ມີໃຜເຫັນນຳກໍ່ຕາມ ທ່ານປຽບເໝືອນ ການເດັດໃບໄມ້ ແລ້ວເອົາໄປຕໍ່ຄືນບໍ່ໄດ້ ຫລືປຽບເໝືອນກົກຕານປາຍກຸດ ເມື່ອຖືກຕັດແລ້ວ ກໍ່ຈະບໍ່ມີໂອກາດປົ່ງຍອດ ໃຫ້ງອກງາມໄດ້. ແລະ ການຜິດສີນຂອງພຣະສົງນີ້ ບໍ່ຄືຜິດກົດໝາຍບ້ານເມືອງ ທີ່ວ່າຈະຕ້ອງມີຕຳ ຫລວດມາຈັບ ມີຄົນມາຟ້ອງ ຂື້ນສານ ແຕ່ບໍ່ກ່ຽວກັບວ່າຕ້ອງຫລິ້ນເສັ້ນເຫລັ້ນສາຍ ເອົາຜູ້ກະທຳຜິດເອົາໄວ້ ເຖິງແມ່ນວ່າຈະມີຄົນເອົາຜູ້ລວ່ງລະເມີດເອົາໄວ້ກໍ່ບໍ່ມີຜົນສັກສິດຢູ່ໄດ້ ເພາະວ່າຜູ້ຜິດບໍ່ສາມາດ ຕໍ່ລອງຕໍ່ກົດ ແຫ່ງກັມ ແລະ ຜູ້ທີ່ເອົາໄວ້ກໍ່ຜິດໄປຕາມໆກັນອີກ ເພາະວ່າມັນເປັນກົດເກດສາກົນ ທີ່ເປັນການໄດ້ຮັບໂທດ ໂດຍທຳມະຊາດ ອາດຈະເວົ້າໄດ້ວ່າ ເປັນກົດແຫ່ງກັມ ທີ່ບໍ່ອາດສາມາດ ຫລີກລຽງໄດ້. ມີການພິສູດ ຢູ່ບ່ອນ ວ່າ ຜູ້ລວ່ງລະເມີດຕ້ອງ ຂາດຈາກຄວາມເປັນພຣະສົງ ແລະ ທັງຮຸນຮ້າຍກວ່າ ພໍ່ອອກແມ່ອອກ ທຳມະດາຜູ້ບໍ່ເຄີຍບວດອີກ ຄືເມື່ອໄປປະຕິບັດທັມ ເຖິງແມ່ນວ່າຈະປະຕິບັດເຄັ່ງຄັດພຽງໃດ ປະຕິບັດ ຫລາຍມື້ ຫລືແມ່ນແຕ່ຕລອດຊາດນີ້ ກໍ່ບໍ່ມີໂອກາດໄດ້ບັນລຸທັມວິເສດໄດ້ ແລະ ເມື່ອສິກຂາອອກໄປແລ້ວ ກັບມາບວດເປັນຄູບາອີກກໍ່ບໍ່ໄດ້ ເຖິງແມ່ນວ່າ ຄົນອື່ນຈະບໍ່ຮູ້ວ່າຕົນເອງເຄີຍຜິດສີລຂໍ້ປາຣະຊຶກ ນີ້ກໍ່ຕາມ ການບວດຄັ້ງໃໝ່ ກໍ່ບໍ່ຕ່າງຫຍັງ ກັບເອົາຜ້າເຫລືອງໄປຫົ່ມຕໍລ້າໆ.


text:
ໃນ ລະຍະ ເກືອບ 40 ປີ ທີ່ ຜ່ານມາ ເທົ່າຮອດ ປັດຈຸບັນ ປະຊາຊົນ ລາວ ຫຼາຍພັນ ຄອບຄົວ ຖືກ ບັງຄັບ ໃຫ້ ໂຍກຍ້າຍ ຈາກ ບ່ອນຢູ່ ອາສັຍ ຍ້ອນ ໂຄງການ ພັທນາ ຂອງ ຣັຖບານ.
ຕລອດ 40 ປີ ແຫ່ງການ ສ້າງຕັ້ງ ສປປ ລາວ ຂອງ ພັກ ປະຊາຊົນ ປະຕິວັດ ລາວ ອັນໃດ ຄື ຄວາມ ຫລົ້ມແຫລວ ອັນໃດ ຄື ຜົນສໍາເຣັດ.
ໂທຣະທັສ ທາງການ ລາວ ອອກ ຣາຍການ ໂຄສະນາ ສລອງ ວັນຊາດ ແຕ່ ປະຊາຊົນ ກໍບໍ່ໄດ້ ໃຫ້ ຄວາມສົນໃຈ ພໍເທົ່າໃດ.
ນາຍຄຣູ ອາສາສມັກ 3 ຄົນ ທີ່ ແຂວງ ວຽງຈັນ ຢຸດ ສອນ ນັກຮຽນ ຍ້ອນ ບໍ່ຖືກ ບັນຈຸ ເຂົ້າເປັນ ຄຣູ ແບບ ຖາວອນ ຫຼື ພະນັກງານ ຂອງ ຣັດ.
ປະທານ ສະຫະພັນ ບານເຕະ ລາວ ຖແລງຂ່າວ ຕໍ່ ສື່ມວນຊົນ ວ່າ ທ່ານຖືກ ກ່າວຫາ ຮັບສິນບົນ ແລະ ຖືກ ອົງການ ຟີຟ້າ ຕັດສິດ ບໍ່ໃຫ້ມີ ສ່ວນ ພົວພັນ ກິລາ ບານເຕະ 2 ປີ.


text:
ຄວາມຄຶດ
ໂດຍທົ່ວໄປ ຄວາມຄຶດ (ອັງກິດ: thought, ຝະລັ່ງ: pensée) ໝາຍເຖິງ ກິຈະກຳທາງຈິດໃຈຫຼືທາງປັນຍາທີ່ກ່ຽວຂ້ອງກັບຈິດສຳນຶກສະເພາະຄົນ. ຄວາມຄຶດຍັງອາດໝາຍເຖິງຂະບວນການຄຶດຫຼືລຳດັບແງ່ຄຶດ. ໃນທຳນອງດຽວກັນ ກອບຄວາມຄຶດ ໝາຍລວມເຖິງ ຂະບວນການການຮັບຮູ້ ການຮັບຮູ້ຄວາມຮູ້ສຶກ ຄວາມມີຈິດສຳນຶກ ແລະຈິນຕະນາການ. ການເຮັດຄວາມເຂົ້າໃຈຮອດຈຸດກຳເໜີດທີ່ເປັນຮູບທຳແລະນາມທຳ ຂະບວນວິທີ ແລະຜົນ ຍັງຄືຊິເປັນເປົ້າໝາຍທີ່ນັກວິຊາການຈຳນວນຫຼາຍ ເຊັ່ນ ນັກຊີວະວິທະຍາ ນັກປັດຊະຍາ ນັກຈິດວິທະຍາ ແລະນັກສັງຄົມວິທະຍາ ຕັ້ງໄວ້ ເນື່ອງມາຈາກຄວາມຄຶດນັ້ນແມ່ນຫຼັກພື້ນຖານຮອງຮັບການເຮັດແລະປະຕິກິລິຍາຂອງມະນຸດ.


text:
Home Blog
ກອງປະຊຸມໃຫຍ່ຄັ້ງທີ ll ຂອງຄະນະບໍລິຫານງານກຳມະບານຮາກຖານ ສະຖາບັນວິທະຍາສາດສັງຄົມແຫ່ງຊາດ
ໃນຕອນເຊົ້າຂອງວັນທີ 6 ພະຈິກ 2015 ໄດ້ຈັດກອງປະຊຸມໃຫຍ່ຄັ້ງທີ ll ຂອງຄະນະບໍລິຫານງານກຳມະບານຮາກຖານ ທີ່ສະຖາບັນວິທະຍາສາດສັງຄົມແຫ່ງຊາດ (ສວສຊ) ກອງປະຊຸມໃຫຍ່ຄັ້ງນີ້ມີຄວາມໝາຍສຳຄັນຢ່າງຍິ່ງດວ້ຍການໃຫ້ກຽດເປັນປະທານຮ່ວມຂອງ ທ່ານ ສຈ. ດຣ. ຈະເລີນ ເຍຍປາວເຮີ, ກຳມະການສູນກາງພັກ, ເລຂາຄະນະພັກ ປະທານ ສວສຊ, ທ່ານ ວັນນາ ດວງພະຈັນ ຮອງເລຂາຄະນະພັກ ຮອງປະທານສູນກາງສະຫະພັນກຳມະບານລາວ...
ກອງປະຊຸມໃຫຍ່ຄັ້ງທີ ll ຂອງສະຫະພັນແມ່ຍິງສະຖາບັນວິທະຍາສາດສັງຄົມແຫ່ງຊາດ
ກອງປະຊຸມໃຫຍ່ຄັ້ງທີ ll ຂອງສະຫະພັນແມ່ຍິງສະຖາບັນວິທະຍາສາດສັງຄົມແຫ່ງຊາດ (ສວສຊ) ໄດ້ໄຂຂຶ້ນຢ່າງເປັນທາງການໃນຕອນເຊົ້າຂອງວັນທີ 5 ພະຈິກ 2015 ນີ້, ຢູ່ທີ່ສະຖາບັນວິທະຍາສາດສັງຄົມແຫ່ງຊາດ, ນະຄອນຫຼວງວຽງຈັນ, ໂດຍການເປັນປະທານຮ່ວມຂອງທ່ານ ນ. ພອນທິບ ສີຈະເລີນ ປະທານສະຫະພັນແມ່ຍິງ ສວສຊ, ທ່ານ ສຈ. ດຣ. ຈະເລີນ ເຍຍປາວເຮີ ກຳມະການສູນກາງພັກ, ເລຂາຄະນະພັກ,...
ປະທານສະຖາບັນວິທະຍາສາດສັງຄົມແຫ່ງຊາດລາວ ຕ້ອນຮັບ ຄະນະຜູ້ແທນຈາກຣາຊະບັນດິດ ສະພາກຳປູເຈຍ
ຕາມການເຊື້ອເຊີນຂອງທ່ານ ສຈ.ດຣ. ຈະເລີນ ເຢຍປາວເຮີ ປະທານສະຖາບັນວິທະຍາສາດສັງຄົມແຫ່ງຊາດ (ສວສຊ) ຄະນະຜູ້ແທນຈາກຣາຊະບັນດິດ ສະພາກຳປູເຈຍ ນຳໂດຍທ່ານ ບັນດິດ ນາງ ໂຄຼດ ທິດາ ພ້ອມດ້ວຍຄະນະ ໄດ້ເດີນທາງມາຢ້ຽມຢາມ ແລະ ເຮັດວຽກຢູ່ ສປປ ລາວ ແຕ່ວັນທີ 26 ຕຸລາ ເຖິງວັນທີ 1...
ກອງປະຊຸມສະຫຼຸບຜົນການກວດສອບ ຂອງສະຖາບັນວິທະຍາສາດສັງຄົມແຫ່ງຊາດ
ໃນຕອນເຊົ້າຂອງວັນທີ 7 ຕຸລາ 2015 ທີ່ສະຖາບັນວິທະຍາສາດສັງຄົມແຫ່ງຊາດ (ສວສຊ) ໄດ້ຈັດກອງປະຊຸມ ສະຫຼຸບຜົນການກວດສອບການຈັດຕັ້ງປະຕິບັດລາຍຈ່າຍ ການສະຫຼຸບຂາດຕົວຂອງງົບປະມານແຫ່ງລັດ ສົກປີ 2013-2014 ຂຶ້ນຢ່າງເປັນທາງການ ພາຍໃຕ້ການເປັນປະທານຮ່ວມຂອງທ່ານ ສຈ.ດຣ. ຈະເລີນ ເຍຽປາວເຮີ, ກຳມະການສູນກາງພັກ, ເລຂາຄະນະພັກ, ປະທານສະຖາບັນວິທະຍາສາດສັງຄົມແຫ່ງຊາດ ແລະ ທ່ານ ປະດັບເພັດ ໄຊຍະໂຄດ ຮອງປະທານອົງການກວດສອບແຫ່ງລັດ,...
ກອງປະຊຸມໃຫຍ່ຄັ້ງທີ II ຄະນະບໍລິຫານງານຊາວໜຸ່ມ ສວສຊ
ຕອນເຊົ້າວັນທີ 06/10/2015 ສະຖາບັນວິທະຍາສາດສັງຄົມແຫ່ງຊາດ ໄດ້ຈັດກອງປະຊຸມໃຫຍ່ຄັ້ງທີ II ຄະນະບໍລິຫານງານຊາວໜຸ່ມ ສວສຊ ຂຶ້ນທີ່ຕຶກໃໝ່ ຫຼັກ6 (ບ້ານ ສີວິໄລ, ເມືອງ ຈັນທະບູລີ, ແຂວງ ນະຄອນຫຼວງວຽງຈັນ) ກອງປະຊຸມໃຫຍ່ຄັ້ງນີ້ ເປັນກຽດເຂົ້າຮ່ວມເປັນປະທານ ຂອງ ທ່ານ ດຣ. ຄໍາພອນ ບຸນນະດີ, ຮອງເລຂາພັກ, ຮອງປະທານສະຖາບັນວິທະຍາສາດສັງຄົມແຫ່ງຊາດ....
ກອງປະຊຸມສຳມະນາວິທະຍາສາດ ໄລຍະທາງແຫ່ງການສ້າງລະບອບປະຊາທິປະໄຕປະຊາຊົນ ກ້າວສູ່ຈຸດໝາຍສັງຄົມນິຍົມຢູ່ປະເທດເຮົາ
ໃນຕອນເຊົ້າຂອງວັນທີ 1 ຕຸລາ 2015 ສະຖາບັນວິທະຍາສາດສັງຄົມແຫ່ງຊາດ (ສວສຊ) ໄດ້ຈັດກອງປະຊຸມສຳມະນາວິທະຍາສາດໄລຍະທາງແຫ່ງການສ້າງລະບອບປະຊາທິປະໄຕປະຊາຊົນກ້າວສູ່ຈຸດໝາຍສັງຄົມນິຍົມຢູ່ປະເທດເຮົາ ຂຶ້ນ ພາຍໃຕ້ການເປັນປະທານຂອງ ທ່ານ ສຈ. ດຣ. ກິແກ້ວ ໄຂຄຳພິທູນ ກຳມະການສູນກາງ ພັກ ຫົວໜ້າຄະນະໂຄສະນາອົບ ຮົມສູນກາງພັກ, ປະທານສະພາວິທະຍາສາດສັງຄົມແຫ່ງຊາດ, ມີບັນດາ ສະຫາຍລັດຖະມົນຕີວ່າການ, ລັດຖະມົນຕີຊ່ວຍວ່າການ, ຫົວໜ້າ, ຮອງ...
ປາຖະກະຖາສະພາບຂອງສາທາລະນະລັດ ກູບາ
ໃນຕອນບ່າຍຂອງວັນທີ 11 ກັນຍາ 2015, ໄດ້ຈັດພິທີຕ້ອນຮັບ ແລະ ປາຖະກະຖາ ຂຶ້ນທີ່ສະຖາບັນວິທະຍາສາດສັງຄົມແຫ່ງຊາດ, ສະມາຄົມມິດຕະພາບລາວ ກູບາແລະສະຖາບັນວິທະຍາສາດສັງຄົມແຫ່ງຊາດ ໄດ້ຮ່ວມກັບສະຖານເອກອັກຄະລັດຖະທູດແຫ່ງສາທາລະນະ ລັດກູບາ ປະຈຳສາທາລະນະລັດປະຊາທິປະໄຕປະຊາຊົນລາວ ແລະ ຄະນະຜູ້ແທນຂອງສະຖາບັນກູບາ ເພື່ອມິດຕະພາບກັບນາໆຊາດແຫ່ງສາທາລະນະລັດ ກູບາ ມາຢ້ຽມຢາມ ສປປລາວ, ໂດຍມີທ່ານ ສຈ. ດຣ. ຈະເລີນ ເຍຽປາວເຮີ,...
ພິທີເຊັນສັນຍາລະຫວ່າງ ສະຖາບັນຄົ້ນຄວ້າປະຫວັດສາດ – ຍີ່ປຸ່ນ
ໃນຕອນບ່າຍຂອງວັນທີ 2 ກັນຍາ 2015 ທີສະຖາບັນວິທະຍາສາດສັງຄົມແຫ່ງຊາດ, ໄດ້ຈັດພິທີເຊັນສັນຍາໂຄງການຍີ່ປຸ່ນ ຄົ້ນຄວ້າສຳຫຼວດເສັ້ນທາງການຄ້າລາວ - ຫວຽດນາມ ໃນສະຕະວັດທີ10-19ຄະນະໂຄງການຂອງຍີ່ປຸ່ນ ຈາກມະຫາວິທະຍາໄລການຄ້າທຸລະກິດແຫ່ງນາໂກຢາ ແລະ ຈາກມະຫາວິທະຍາໄລໂອສະກາ ນຳໂດຍທ່ານ ສຈ. ດຣ. ໂນບູຢູກິ ມັດສູໂອະ ໄດ້ຮ່ວມມືກັບສະຖາບັນຄົ້ນຄວ້າປະຫວັດສາດ ນຳໂດຍທ່ານ ຈັນທະພິລິດ ຈຽມສີສຸລາດ ຫົວໜ້າສະຖາບັນຄົ້ນຄວ້າປະຫວັດສາດ ພ້ອມດ້ວຍ...
ພິທີເປີດບັ້ນດຳເນີນການກວດສອບ
ສະຖາບັນວິທະຍາສາດສັງຄົມແຫ່ງຊາດ ໄດ້ຈັດພິທີເປີດບັ້ນດຳເນີນການກວດສອບບົດສະຫຼຸບຂາດຕົວ ການຈັດຕັ້ງປະຕິບັດງົບປະມານແຫ່ງລັດປະຈຳປີ 2013-2014 ຂຶ້ນທີ່ຫ້ອງປະຊຸມໃຫຍ່ ຊັ້ນ 3 (ຫຼັກຫົກ) ຂອງສະຖາບັນວິທະຍາສາດສັງຄົມແຫ່ງຊາດ ໃນວັນທີ 24 ກໍລະກົດ 2015 ໂດຍການເຂົ້າຮ່ວມເປັນປະທານລະຫວ່າງ ທ່ານ ສຈ.ດຣ. ຈະເລີນ ເຢຍປ່າວເຮີ ກຳມະການສູນກາງພັກ ເລຂາຄະນະພັກ ປະທານສະຖາບັນວິທະຍາສາດສັງຄົມແຫ່ງຊາດ ແລະ ທ່ານ ປະດັບເພັດ...
ກອງປະຊຸມສາກົນສັງຄົມນິຍົມປະຈໍາປີ ຄັ້ງທີ III
ກອງປະຊຸມສາກົນສັງຄົມນິຍົມປະຈໍາປີ ຄັ້ງທີ III ລະຫວ່າງບັນດາປະເທດສັງຄົມນິຍົມ ຢູ່ນະຄອນຫລວງເຫວ້, ສສ. ຫວຽດນາມ 12-16 ກໍລະກົດ 2015 ໂດຍ: ສ. ວົງປັດໃຈ ແຕ່ວັນທີ 12-16 ກໍລະກົດ 2015 ຢູ່ນະຄອນເຫວ້ແຫ່ງ ສສ. ຫວຽດນາມ ບັນດາປະເທດສັງຄົມ ນິຍົມເຊັ່ນ: ສະຖາບັນປັດຊະຍາຂອງສະຖາບັນ ບັນດິດວິທະຍາສາດສັງຄົມຫວຽດນາມ, ສະຖາບັນຄົ້ນຄວ້າລັດທິມາກ - ເລນິນແຫ່ງປະເທດຈີນ ແລະ...


text:
ລະບອບການເມືອງ
ລະບົບການເມືອງ ແຫ່ງສປປລ[ດັດແກ້]
ສາທາລະນະລັດ ປະຊາທິປະໄຕ ປະຊາຊົນລາວ ເປັນປະເທດເອກະລາດ, ມີອຳນາດອະທິປະໄຕ ແລະ ຜືນແຜ່ນ ດີນອັນຄົບຖ້ວນ ລວມທັງເຂດນ່ານນ້ຳ ແລະ ນ່ານຟ້າ; ເປັນປະເທດເອກະພາບຂອງທຸກຊົນເຜົ່າ ທີ່ຕັດແຍກອອກ ຈາກກັນບໍ່ໄດ້.
ລັດແຫ່ງສາທາລະນະລັດ ປະຊາທິປະໄຕ ປະຊາຊົນລາວ ແມ່ນລັດປະຊາທິປະໄຕ ປະຊາຊົນ ອຳນາດທັງໝົດ ເປັນຂອງປະຊາຊົນ ໂດຍປະຊາຊົນ ແລະ ເພື່ອຜົນປະໂຫຍດຂອງປະຊາຊົນ ບັນດາເຜົ່າ ຊື່ງປະກອບດ້ວຍບັນດາ ຊັ້ນຄົນຢູ່ໃນສັງຄົມ ໂດຍແມ່ນ ກຳມະກອນ, ກະຊິກອນ ແລະ ນັກຮຽນຮູປັລຍາຊົນເປັນຫລັກແຫລ່ງ.
ສິດເປັນເຈົ້າປະເທດຊາດຂອງປະຊາຊົນບັນດາເຜົ່າ ໄດ້ຮັບການປະຕິບັດ ແລະ ຮັບປະກັນດ້ວຍການເຄື່ອນໄຫວ ຂອງລະບົບການເມືອງຊື່ງມີພັກປະຊາຊົນປະຕິວັດລາວເປັນແກນນຳ.
ປະຊາຊົນເປັນຜູ້ສ້າງຕັ້ງອົງການຕົວແທນແຫ່ງສິດອຳນາດ ແລະ ຜົນປະໂຫຍດຂອງຕົນ ຊື່ງມີ ຊື່ວ່າ ສະພາແຫ່ງ ຊາດ. ການເລືອກຕັ້ງສະມາຊີກສະພາແຫ່ງຊາດ ແມ່ນປະຕິບັດຕາມຫລັກການທົ່ວໄປ, ສະເໝີພາບ, ໂດຍກົງ ແລະ ລົງຄະແນນສຽງປິດລັບ.
ສະພາແຫ່ງຊາດ ແລະ ທຸກອົງການຂອງລັດໄດ້ຣັບການຈັດຕັ້ງ ແລະ ເຄື່ອນໄຫວຕາມຫລັກການລວມປະຊາທິປະ ໄຕ.
ລັດປົກປ້ອງສິດອິດສະລະພາບ ແລະ ສິດປະຊາທິປະໄຕຂອງປະຊາຊົນທີ່ຈະມີໃຜລວງລະເມີດໄດ້. ທຸກອົງການ ແລະ ພະນັກງານຂອງລັດຕ້ອງໂຄສະນາອົບຮົມບັນດານະໂຍບາຍ ແລະ ລະບຽບກົດໝາຍໃຫ້ປະຊາຊົນ ແລະ ພອ້ມກັນຈັດຕັ້ງ ປະຕິບັດເພື່ອຮັບປະກັນສິດ ແລະ ຜົນ ປະໂຫຍດອັນຊອບທຳຂອງປະຊາຊົນ. ຫ້າມທຸກການກະ ທຳແບບອາດຍາສິດ, ຂົ່ມຂູ່ອັນຈະກໍ່ຄວາມເສຍຫາຍເຖິງກຽດສັກສີ, ຮ່າງກາຍ, ຊີວິດ, ຈິດໃຈ ແລະ ຊັບສົມບັດ ຂອງປະຊາຊົນ.
ແນວລາວສ້າງຊາດ, ສະຫະພັນກຳມະບານລາວ, ຄະນະຊາວໜູ່ມປະຊາຊົນປະຕິວັດ´ລາວ, ສະຫະພັນແມ່ຍີງລາວ ແລະ ບັນດາອົງການຈັດຕັ້ງສັງຄົມ ເປັນບ່ອນເຕົ້າໂຮມຄວາມສາມັກຄີ ແລະ ປຸກລະດົມບັນດາຊັ້ນຄົນຂອງທກຊົນ ເຜົ່າເຂົ້າຮ່ວມໃນພາລະກິດປົກປັກຮັກສາ ແລະ ສ້າງສາປະເທດຊາດ, ເສີມຂະຫຍາຍສິດເປັນເຈົ້າຂອງປະຊາຊົນ, ປົກປັກຮັກສາ ແລະ ຜົນ ປະໂຫຍດອັນຊອບທຳຂອງສະມາຊີກອົງການຈັດຕັ້ງຂອງຕົນ.
ລັດປະຕິບັດນະໂຍບາຍສາມັກຄີ ແລະ ສະເມີພາບລະຫ່ວາງຊົນເຜົ່າຕ່າງໆ. ທຸກຊົນເຜົ່າລ້ວນແຕ່ມີສິດປົກປັກຮັກ ສາ, ເສີມຂະຫຍາຍຮິດຄອງປະເພນີ ແລະ ວັດທະນະທຳອັນດີງາມຂອງຕົນ ແລະ ຂອງຊາດ. ຫ້າມທຸກການກະ ທຳແບ່ງແຍກ ແລະ ການປະພຶດຈຳແນກລະຫ່ວາງຊົນເຜົ່າ. ລັດປະຕິບັດທຸກມາດຕາເພື່ອຂະຫຍາຍ ແລະ ຍົກລະດັບເສດຖະກິດສັງຄົມຂອງທຸກຊົນເຜົ່າໃຫ້ສູງຂື້ນ.
ລັດເຄົາລົບ ແລະ ປົກປ້ອງການເຄື່ອນໄຫວອັນຖືກກົດມາຍຂອງພຸດທະສາສະນິກະຊົນ ແລະ ສາສະນິກະຊົນອື່ນ. ປຸກລະດົມສົ່ງເສີມພະພິກຂຸສາມະເນນ ແລະ ນັກບວດຂອງສາສະໜາໃຫ້ເຂົ້າຮ່ວມໃນການເຄື່ອນໄຫວທີ່ເປັນປະ ໂຫຍດແກ່ປະເທດຊາດ ແລະ ປະຊາຊົນ. ຫ້າມທຸກການກະທຳທີ່ເປັນການແບ່ງແຍກ ສາສະໜາ, ແບ່ງແຍກປະ ຊາຊົນ.
ລັດຄູ້ມຄອງສັງຄົມດ້ວຍລັດຖະທຳມະນູນ ແລະ ກົດໝາຍ. ອົງການຈັດຕັ້ງຂອງພັກ, ລັດ, ແນວລາວສ້າງຊາດ, ອົງການຈັດຕັ້ງມະຫາຊົນ, ອົງການຈັດຕັ້ງສັງຄົມ ແລະ ພົນລະເມືອງທຸກຄົນຕ້ອງເຄົາລົບ ແລະ ປະຕິບັດລັດຖະທຳມະນູນແລະ ກົດໝາຍຢ່າງເຂັ້ມງວດ.
ລັດປະຕິບັດແນວທາງ, ນະໂຍບາຍປ້ອງກັນຊາດ - ປ້ອງກັນຄວາມສະຫງົບທົ່ວປວງຊົນ ແລະ ຮອບດ້ານ; ປັບປຸງ ແລະ ກໍ່ສ້າງກຳລັງປ້ອງກັນຊາດ-ປ້ອງກັນຄວາມສະຫງົບໃຫ້ເຂັ້ມແຂງ, ມີຄວາມຈົ່ງຮັກພັກດີຕໍ່ປະເທດຊາດ ແລະ ຕໍ່ປະຊາຊົນ, ມີຄວາມສາມາດປະຕິບັດໜ້າທີ່ປົກປັກຮັກສາມາກຜົນຂອງການປະຕິວັດ, ຊິວິດ, ຊັບສີນ ແລະ ການ ອອກແຮງງານຂອງປະຊາຊົນ; ປະກອບສ່ວນເຂົ້າໃນພາລະກິດພັດທະນາປະເທດຊາດ; ປະກອບສ່ວນເຂົ້າໃນພາ ລະກິດພັດທະນາປະເທດຊາດໃຫ້ຮັ່ງມີເຂັ້ມແຂງ.
ສາທາລະນະລັດ ປະຊາທິປະໄຕປະຊາຊົນລາວ ປະຕິບັດນະໂຍບາຍການຕ່າງປະເທດ ສັນຕິພາບເອກະລາດ, ມິດຕະພາບ ແລະ ການຮ່ວມມືກັບທຸກປະເທດບົນຫລັກການຢູ່ຮ່ວມກັນໂດຍສັນຕິ, ເຄົາລົບເອກະລາດ, ອະທິປະໄຕ, ຜືນແຜ່ນດີນອັນຄົບຖ້ວນຂອງກັນ, ບໍ່ແຊກແຊງເຂົ້າວຽກງານພາຍໃນຂອງກັນ, ສະເໝີພາບ ແລະ ຕ່າງຝ່າຍ ຕ່າງໄດ້ຮັບຜົນປະໂຫຍດ. ສາທາລະນະລັດ ປະຊາທິປະໄຕ ປະຊາຊົນລາວ ສະໜັບສະໜູນການຕໍ່ສູ້ຂອງປະຊາ ຊົນໃນໂລກ ເພື່ອສັນຕິພາບ, ເອກະລາດແຫ່ງຊາດ, ປະຊາທິປະໄຕ ແລະ ຄວາມກ້າວໜ້າທາງສັງຄົມ.


text:
ໂຄງຮ່າງການຈັດຕັ້ງຂອງຄະນະປະຈຳສະພາແຫ່ງຊາດຊຸດທີ VII
ທີ່ຕັ້ງ ແລະ ພາລະບົດບາດຂອງຄະນະປະຈຳສະພາແຫ່ງຊາດ
ຄະນະປະຈຳສະພາແຫ່ງຊາດ ແມ່ນ ອົງການປະຈຳການຂອງສະພາແຫ່ງຊາດ, ມີພາລະບົດບາດປະຕິບັດສິດ ແລະ ໜ້າທີ່ແທນສະພາແຫ່ງຊາດ ໃນເວລາທີ່ສະພາແຫ່ງຊາດບໍ່ໄດ້ເປີດກອງ ປະຊຸມ ຕາມທີ່ໄດ້ກຳນົດໄວ້ໃນກົດ ໝາຍ.
ສິດ ແລະ ໜ້າທີ່ຂອງຄະນະປະຈຳສະພາແຫ່ງຊາດ
ຄະນະປະຈຳສະພາແຫ່ງຊາດ ມີ ສິດ ແລະ ໜ້າທີ່ ດັ່ງນີ້:
1. ຄົ້ນຄວ້າ ແລະ ສ້າງແຜນຍຸດທະສາດກ່ຽວກັບການເຄື່ອນໄຫວວຽກງານຂອງສະພາ ແຫ່ງຊາດ ໃຫ້ມີຄຸນນະ ພາບ;
2. ຊີ້ນຳການສ້າງແຜນການເຄື່ອນໄຫວວຽກງານຂອງສະພາແຫ່ງຊາດ ແລະ ຂອງຕົນ ໃນແຕ່ລະໄລຍະ;
3. ຄົ້ນຄວ້າການສ້າງ ແລະ ປັບປຸງກົດໝາຍ ເພື່ອນຳສະເໜີຕໍ່ກອງປະຊຸມສະພາແຫ່ງ ຊາດ ພິຈາລະນາ ແລະ ຮັບຮອງເອົາ; ຄົ້ນຄວ້າ, ພິຈາລະນາ ແລະ ສ້າງລັດຖະບັນ ຍັດ ແລ້ວສະເໜີຕໍ່ປະທານປະເທດ ຕົກລົງ;
4. ກະກຽມກອງປະຊຸມສະພາແຫ່ງຊາດ ເພື່ອຮັບປະກັນໃຫ້ມີຄຸນນະພາບ, ປະສິດທິພາບ ແລະ ທັນເວລາ;
5. ຕີຄວາມໝາຍລັດຖະທຳມະນູນ ແລະ ກົດໝາຍ;
6. ອອກຄຳແນະນຳ ກ່ຽວກັບການຈັດຕັ້ງປະຕິບັດກົດໝາຍ ແລະ ນິຕິກຳອື່ນ ທີ່ ຕົນຮັບ ຜິດຊອບ;
7. ອອກມະຕິຕົກລົງ, ຄຳແນະນຳ, ຄຳສັ່ງ ແລະ ແຈ້ງການກ່ຽວກັບວຽກງານຕ່າງໆ;
8. ຊີ້ນຳ ການໂຄສະນາ, ເຜີຍແຜ່ລັດຖະທຳມະນູນ, ກົດໝາຍ ແລະ ນິຕິກຳອື່ນ ຕາມຄວາມຮັບ ຜິດຊອບ ຂອງຕົນ ຫລື ໂດຍປະສານສົມທົບກັບຂະແໜງການອື່ນ ທີ່ກ່ຽວຂ້ອງ;
9. ແນະນຳອົງການຈັດຕັ້ງອື່ນທີ່ກ່ຽວຂ້ອງຜັນຂະຫຍາຍ ແລະ ຈັດຕັ້ງປະຕິບັດກົດໝາຍ ທີ່ປະກາດໃຊ້ ລວມທັງປະເມີນຜົນຂອງການຈັດຕັ້ງປະຕິບັດກົດໝາຍນັ້ນ;
10. ຄົ້ນຄວ້າ ໂຄງປະກອບ, ສິດ ແລະ ໜ້າທີ່ຂອງການຈັດຕັ້ງຂອງສະພາແຫ່ງຊາດ;
11. ພິຈາລະນາ ການແຕ່ງຕັ້ງສະມາຊິກສະພາແຫ່ງຊາດ ໄປຮັບຜິດຊອບວຽກງານອື່ນ ຕາມການສະເໜີຂອງຂະແໜງການ ແລະ ອົງການປົກຄອງທ້ອງຖິ່ນ ທີ່ກ່ຽວຂ້ອງ;
12. ພິຈາລະນາ, ຮັບຮອງ ການສະເໜີຂອງນາຍົກລັດຖະມົນຕີ ກ່ຽວກັບການແຕ່ງຕັ້ງ, ຍົກຍ້າຍ, ປົດຕຳແໜ່ງ ສະມາຊິກຄະນະລັດຖະບານ, ຫົວໜ້າອົງການ ໃນກໍລະນີທີ່ ຈຳເປັນ ແລ້ວລາຍງານ ໃຫ້ກອງປະຊຸມສະພາແຫ່ງຊາດຖັດໄປນັ້ນ ພິຈາລະນາ, ຮັບ ຮອງເອົາ;
13. ຄົ້ນຄວ້າ ແລະ ສະເຫນີຕໍ່ປະທານປະເທດ ເພື່ອພິຈາລະນາຕົກລົງກ່ຽວກັບການໃຫ້ອະ ໄພຍະໂທດ ແກ່ນັກໂທດ ຜູ້ທີ່ປະພຶດດີ ແລະມີຄວາມກ້າວໜ້າໃນການປະຕິບັດໂທດ;
14. ຕິດຕາມກວດກາ ແລະ ຊຸກຍູ້ການຈັດຕັ້ງປະຕິບັດລັດຖະທຳມະນູນ, ກົດໝາຍ, ມະຕິຂອງກອງປະຊຸມ ສະພາແຫ່ງຊາດ, ມະຕິຕົກລົງຂອງຄະນະປະຈຳສະພາແຫ່ງຊາດ, ແຜນພັດທະນາເສດຖະກິດ-ສັງຄົມ, ແຜນງົບປະມານແຫ່ງລັດ ແລະ ໂຄງການຂອງ ລັດຖະບານ, ສານປະຊາຊົນສູງສຸດ, ອົງການໄອຍະການປະຊາຊົນສູງສຸດ, ອົງການ ກວດສອບແຫ່ງລັດ, ອົງການປົກຄອງແຂວງ, ນະຄອນ ໃນເວລາທີ່ສະພາແຫ່ງຊາດບໍ່ໄດ້ເປີດກອງປະຊຸມ;
15. ຄົ້ນຄວ້າບົດສະຫລຸບຂາດຕົວການຈັດຕັ້ງປະຕິບັດແຜນງົບປະມານປະຈຳປີ ເພື່ອນຳ ສະເໜີຕໍ່ກອງປະຊຸມ ສະພາແຫ່ງຊາດ ພິຈາລະນາ, ຮັບຮອງເອົາ;
16. ໂຈະການຈັດຕັ້ງປະຕິບັດນິຕິກຳຂອງລັດຖະບານ, ນາຍົກລັດຖະມົນຕີ, ລັດຖະມົນຕີ, ປະທານອົງການກວດ ສອບແຫ່ງລັດ, ສູນກາງແນວລາວສ້າງຊາດ, ອົງການຈັດຕັ້ງມະ ຫາຊົນຂັ້ນສູນກາງ, ເຈົ້າແຂວງ, ເຈົ້າຄອງນະຄອນ, ປະທານສານປະຊາຊົນສູງສຸດ ແລະ ຫົວໜ້າອົງການໄອຍະການປະຊາຊົນສູງສຸດ ທີ່ຂັດກັບລັດ ຖະທຳມະນູນ, ກົດ ໝາຍ, ມະຕິຂອງກອງປະຊຸມສະພາແຫ່ງຊາດ ແລ້ວນຳສະເໜີ ຕໍ່ ກອງ ປະຊຸມສະພາ ແຫ່ງຊາດຖັດໄປນັ້ນ ພິຈາລະນາ, ຍົກເວັ້ນ ຄຳຕົກລົງກ່ຽວກັບການດຳເນີນຄະດີຂອງ ສານປະຊາຊົນສູງສຸດ ແລະ ອົງການໄອຍະການປະຊາຊົນສູງສຸດ ;
17. ຕົກລົງກ່ຽວກັບການໃຫ້, ການປະສັນຊາດລາວ; ການໃຫ້ສັດຕະຍາບັນສົນທິສັນຍາ ທີ່ ສປປ ລາວ ເປັນພາຄີ ແລະ ສັນຍາສາກົນໃນລະດັບລັດ ຕາມການສະເໜີຂອງ ນາຍົກລັດຖະມົນຕີ;
18. ແຕ່ງຕັ້ງ, ຍົກຍ້າຍ, ປົດຕຳແໜ່ງຫົວໜ້າ, ຮອງຫົວໜ້າຫ້ອງວ່າການສະພາແຫ່ງຊາດ, ຫົວໜ້າ, ຮອງຫົວໜ້າຄະ ນະສະມາຊິກສະພາແຫ່ງຊາດເພດຍິງ, ຫົວໜ້າກົມ ແລະ ການຈັດຕັ້ງອື່ນທີ່ຂຶ້ນກັບຫ້ອງວ່າການສະພາແຫ່ງຊາດ, ປະທານ, ຮອງປະທານຄະນະ ສະມາຊິກສະພາແຫ່ງຊາດປະຈຳເຂດເລືອກຕັ້ງ, ຫົວໜ້າຫ້ອງວ່າການ ສະພາແຫ່ງຊາດ ປະຈຳເຂດເລືອກຕັ້ງ;
19. ບັນຈຸ, ສັບຊ້ອນ ສະມາຊິກສະພາແຫ່ງຊາດ ເຂົ້າເປັນກຳມະການຂອງແຕ່ລະກຳມາທິການ;
20. ແຕ່ງຕັ້ງ, ຍົກຍ້າຍ, ປົດຕຳແໜ່ງ ບັນດາຜູ້ພິພາກສາຂອງສານປະຊາຊົນສູງສຸດ, ປະ ທານ, ຮອງປະທານ, ຜູ້ພິພາກສາຂອງສານປະຊາຊົນທ້ອງຖິ່ນ ແລະ ສານທະຫານ, ຫົວໜ້າອົງການກວດສອບປະຈຳພາກ;
21. ຊີ້ນຳ, ນຳພາ ການເຄື່ອນໄຫວວຽກງານ ແລະ ຮັບການລາຍງານສ່ອງແສງຂອງບັນດາກຳມາທິການ, ຫ້ອງວ່າການສະພາແຫ່ງຊາດ, ຄະນະສະມາຊິກສະພາແຫ່ງຊາດເພດຍິງ ແລະ ຄະນະສະມາຊິກສະພາ ແຫ່ງຊາດ ປະຈຳເຂດເລືອກຕັ້ງ;
22. ຊີ້ນຳ ການຄົ້ນຄວ້າ ແລະ ພິຈາລະນາ ຄຳຮ້ອງຂໍຄວາມເປັນທຳຂອງພົນລະເມືອງ;
23. ລາຍງານຕໍ່ກອງປະຊຸມສະພາແຫ່ງຊາດ ກ່ຽວກັບການປະຕິບັດໜ້າທີ່ວຽກງານຂອງຕົນ ໃນລະຫວ່າງສອງກອງປະຊຸມ;
24. ແຕ່ງຕັ້ງຄະນະກຳມະການສະເພາະກິດ ເພື່ອປະຕິບັດໜ້າທີ່ໃດໜຶ່ງ ໃນກໍລະນີທີ່ເຫັນ ວ່າມີຄວາມຈຳເປັນ;
25. ປະສານສົມທົບກັບອົງການຈັດຕັ້ງພັກ, ລັດຖະບານ, ສານປະຊາຊົນສູງສຸດ, ອົງການ ໄອຍະການ ປະຊາຊົນ ສູງສຸດ, ອົງການກວດສອບແຫ່ງລັດ, ແນວລາວສ້າງຊາດ ແລະ ອົງການຈັດຕັ້ງມະຫາຊົນ ຂັ້ນສູນກາງ ໃນການຈັດຕັ້ງປະຕິບັດໜ້າທີ່ວຽກງານຂອງຕົນ;
26. ຊີ້ນຳ ພາກສ່ວນທີ່ກ່ຽວຂ້ອງຂອງສະພາແຫ່ງຊາດ ໃນການກະກຽມ ແລະ ດຳເນີນກອງປະຊຸມຮ່ວມກັບລັດ ຖະບານ ແລະ ອົງການປົກປ້ອງກົດໝາຍ ຢ່າງໜ້ອຍປີລະເທື່ອ;
27. ພົວພັນ, ຮ່ວມມືກັບລັດຖະສະພາ ແລະ ອົງການຈັດຕັ້ງຕ່າງປະເທດ, ພາກພື້ນ ແລະ ສາກົນ;
28. ສະຫລຸບ, ຖອດຖອນບົດຮຽນ ກ່ຽວກັບການເຄື່ອນໄຫວວຽກງານຂອງສະພາແຫ່ງຊາດ;
29. ກະກຽມການເລືອກຕັ້ງສະມາຊິກສະພາແຫ່ງຊາດ ຊຸດໃໝ່;
30. ປະຕິບັດສິດ ແລະ ໜ້າທີ່ອື່ນ ຕາມທີ່ໄດ້ກຳນົດໄວ້ໃນລະບຽບກົດໝາຍ
(ກຳນົດໄວ້ໃນກົດໝາຍວ່າດວ້ຍ ສະພາແຫ່ງຊາດ ສະບັບປັບປຸງ)


text:
ພັກປະຊາຊົນປະຕິວັດລາວ
ພັກປະຊາຊົນປະຕິວັດລາວ (ພາສາອັງກິດ: Lao People’s Revolutionary Party) ແມ່ນພັກກອມມູນິດທີ່ກຳອຳນາດໃນສປປ ລາວ ມີຕົ້ນກຳເນິດມາຈາກພັກກອມມູນິດອີນດູຈີນ ເຊິ່ງເລີ່ມກໍ່ຕັ້ງເມື່ອປີ 1930 ຈົນສະຫຼາຍຕົວໄປໃນປີ 1951 ພັກປະຊາຊົນປະຕິວັດລາວສ້າງຕັ້ງຂື້ນເມື່ອວັນທີ່ 22 ມີນາ 1955 ໂດຍເປັນອົງການແກນນຳຂອງ ແນວລາວຮັກຊາດ ຫຼືຂະບວນການປະເທດລາວ(ປັດຈຸບັນແມ່ນ ແນວລາວສ້າງຊາດ)ເດີມມີຊື່ວ່າ ພັກປະຊາຊົນລາວ ທຳການຕໍ່ສູ້ດ້ວຍກຳລັງອາວຸດ ກັບລັດຖະບານລາຊະອານາຈັກ ຈົນສາມາດຍຶດອຳນາດໃນທົ່ວປະເທດ ແລະປະກາດສ້າງຕັ້ງສາທາລະນະລັດ ປະຊາທິປະໄຕ ປະຊາຊົນລາວ ໃນວັນທີ 2 ທັນວາ 1975 ພັກປະຊາຊົນລາວ ກໍ່ໄດ້ປ່ຽນຊື່ເປັນພັກປະຊາຊົນປະຕິວັດລາວ ໃນເດືອນທັນວາ 1975 ເລຂາທິການໃຫຍ່ຄະນະບໍລິຫານງານສູນກາງພັກຄົນທຳອິດແມ່ນສະຫາຍ ໄກສອນ ພົມວິຫານ ທີ່ດຳລົງຕຳແໜ່ງຕັ້ງແຕ່ປີ 1955 ຈົນເສຍຊີວິດເມື່ອປີ 1992 ເລຂາທິການໃຫຍ່ພັກຄົນຕໍ່ມາແມ່ນ ສະຫາຍ ຄຳໄຕ ສີພັນດອນ ຈົນຣອດປີ 2006 ແລະ ປັດຈຸບັນ ເລຂາທິການໃຫຍ່ຄະນະບໍລິຫານງານສູນກາງພັກປະຊາຊົນປະຕິວັດລາວ ແມ່ນສະຫາຍ ຈູມມະລີ ໄຊຍະສອນ ປະທານປະເທດຄົນປັດຈຸບັນ
ກຳມະການກົມການເມືອງສູນກາງພັກສະໄຫມທີ IX[ດັດແກ້]
-
- 1. ສະຫາຍ ຈູມມະລີ ໄຊຍະສອນ, ເລຂາທິການໃຫຍ່ ຄະນະບໍລິຫານງານສູນກາງພັກປະຊາຊົນປະຕິວັດລາວ, ປະທານປະເທດແຫ່ງ ສປປ ລາວ.
- 2. ສະຫາຍ ບຸນຍັງ ວໍລະຈິດ, ຮອງປະທານປະເທດແຫ່ງ ສປປ ລາວ, ຜູ້ປະຈຳການກົມການເມືອງຄະນະເລຂາທິການສູນກາງພັກ.
- 3. ສະຫາຍ ທອງສິງ ທຳມະວົງ, ນາຍົກລັດຖະມົນຕີແຫ່ງ ສປປ ລາວ.
- 4. ສະຫາຍ ນາງປານີ ຍາທໍ່ຕູ້, ປະທານສະພາແຫ່ງຊາດແຫ່ງ ສປປ ລາວ.
- 5. ສະຫາຍ ອາຊາງ ລາວລີ, ຮອງນາຍົກລັດຖະມົນຕີ, ປະທານອົງການກວດກາພັກ-ລັດສູນກາງ.
- 6. ສະຫາຍ ບຸນປອນ ບຸດຕະນະວົງ, ຮອງນາຍົກລັດຖະມົນຕີ ຜູ້ຊີ້ນຳວຽກງານເສດຖະກິດມາຫາພາກ
- 7. ສະຫາຍ ດຣ.ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງຕ່າງປະເທດ.
- 8. ສະຫາຍ ສົມສະຫວາດ ເລັ່ງສະຫວັດ, ຣອງນາຍົກລັດຖະມົນຕີ, ຜູ້ປະຈຳການລັດຖະບານ.
- 9. ສະຫາຍ ບຸນທອງ ຈິດມະນີ ປະທານອົງການກວດກາແຫ່ງລັດ
== ຄະນະບໍລິຫານງານສູນກາງພັກສະໄໝທີ VIII ==ຄະນະເລຂາທິການສູນກາງພັກ ສະໄໝທີ່ VIII
-
- 1. ສະຫາຍ ຈູມມະລີ ໄຊຍະສອນ, ເລຂາທິການໃຫຍ່ ຄະນະບໍລິຫານງານສູນກາງພັກປະຊາຊົນປະຕິວັດລາວ, ປະທານປະເທດແຫ່ງ ສປປ ລາວ.
- 2. ສະຫາຍ ບຸນຍັງ ວໍລະຈິດ, ກຳມະການກົມການເມືອງສູນກາງພັກ ,ຮອງປະທານປະເທດແຫ່ງ ສປປ ລາວ, ຜູ້ປະຈຳການກົມການເມືອງຄະນະເລຂາທິການສູນກາງພັກ.
- 3. ສະຫາຍ ອາຊາງ ລາວລີ, ກຳມະການກົມການເມືອງສູນກາງພັກ, ຮອງນາຍົກລັດຖະມົນຕີ, ປະທານອົງການກວດກາພັກ-ລັດສູນກາງ.
- 4. ສະຫາຍ ພົນໂທ ດວງໃຈ ພິຈິດ, ກຳມະການກົມການເມືອງສູນກາງພັກ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງປ້ອງກັນປະເທດ.
- 5. ສະຫາຍ ບຸນທອງ ຈິດມະນີ, ກຳມະການສູນກາງພັກ, ຄະນະເລຂາທິການສູນກາງພັກ, ຫົວຫນ້າຄະນະຈັດຕັ້ງສູນກາງພັກ.
- 6. ສະຫາຍ ສົມບັດ ເຍັ່ຽລີເຮີ, ກຳມະການສູນກາງພັກ, ຄະນະເລຂາທີການສູນກາງພັກ, ເລຂາພັກນະຄອນຫຼວງ, ເຈົ້າຄອງນະຄອນຫຼວງວຽງຈັນ.
- 7. ສະຫາຍ ທອງບັນ ແສງອາພອນ, ກຳມະການສູນກາງພັກ, ເລຂາພັກກະຊວງ, ລັດຖະມົນຕີວ່າການກະຊວງປ້ອງກັນຄວາມສະຫງົບ.
ກຳມະການສູນກາງພັກສະໄໝທີ IX[ດັດແກ້]
-
- 1. ສະຫາຍ ບຸນທອງ ຈິດມະນີ, ເລຂາທິການສູນກາງພັກ, ຫົວຫນ້າຄະນະຈັດຕັ້ງສູນກາງພັກ.
- 2. ສະຫາຍ ນາງ ອ່ອນຈັນ ທຳມະວົງ, ເລຂາພັກກະຊວງ, ລັດຖະມົນຕີວ່າການກະຊວງແຮງງານ ແລະ ສະຫວັດດິການສັງຄົມ.
- 3. ສະຫາຍ ຈັນສີ ໂພສີຄຳ, ເລຂາພັກແຂວງ, ເຈົ້າແຂວງແຂວງວຽງຈັນ.
- 4. ສະຫາຍ ພິມມະສອນ ເລືອງຄຳມາ, ເລຂາພັກແຂວງ, ເຈົ້າແຂວງແຂວງຫຼວງນ້ຳທາ.
- 5. ສະຫາຍ ຄຳປານ ພິລາວົງ, ເລຂາພັກແຂວງ, ເຈົ້າແຂວງແຂວງບໍລິຄຳໄຊ.
- 6. ສະຫາຍ ສົມພັນ ແພງຄຳມີ, ໄອຍະການປະຊາຊົນສູງສຸດ
- 7. ສະຫາຍ ດຣ.ໄຊສົມພອນ ພົມວິຫານ
- 8. ສະຫາຍ ຄຳໝັ້ນ ສູນວິເລີດ
- 9. ສະຫາຍ ໝູນແກ້ວ ອໍລະບູນ
- 10. ສະຫາຍ ຈະເລີນ ເຍັ່ຽປາວເຮີ
- 11. ສະຫາຍ ສຸລິວົງ ດາລາວົງ
- 12. ສະຫາຍ ນາງ ບຸນເພັງ ມູນໂພໄຊ
- 13. ສະຫາຍ ດຣ.ພັນດວງຈິດ ວົງສາ
- 14. ສະຫາຍ ດຣ.ບຸນປອນ ບຸດຕະນະວົງ
- 15. ສະຫາຍ ຄຳປຸ່ນ ດ້ວງປັນຍາ
- 16. ສະຫາຍ ສຸບັນ ສະຣິດທິຣາດ
- 17. ສະຫາຍ ພົນຈັດຕະວາ ຈັນສະໝອນ ຈັນຍາລາດ
- 18. ສະຫາຍ ດຣ.ປອມເມກ ດາລາລອຍ
- 19. ສະຫາຍ ດຣ.ຄຳເຜີຍ ປານມະໄລທອງ
- 20. ສະຫາຍ ດຣ.ວິໄລວັນ ພົມເຂ
- 21. ສະຫາຍ ດຣ.ພັນຄໍາ ພິລາວັນ
- 22. ສະຫາຍ ຄຳສານ ສຸວົງ
- 23. ສະຫາຍ ດຣ.ສິນລະວົງ ຄຸດໄພທູນ
- 24. ສະຫາຍ ພົນຈັດຕະວາ ແສງນວນ ໄຊຍະລາດ
- 26. ສະຫາຍ ດຣ.ຄຳພັນ ພົມມະທັດ
- 27. ສະຫາຍ ສຈ.ດຣ.ສົມກົດ ມັງໜໍ່ເມກ
- 28. ສະຫາຍ ສອນໄຊ ສີພັນດອນ
- 29. ສະຫາຍ ດຣ.ນາມ ວິຍະເກດ
- 30. ສະຫາຍ ຕົງເຢີທໍ່
- 31. ສະຫາຍ ນາງ ສີໃສ ລືເດດມູນສອນ
- 32. ສະຫາຍ ສຈ.ດຣ.ກິແກ້ວ ໄຂຄຳພິທູນ
- 33. ສະຫາຍ ຄຳໃບ ດຳລັດ
- 34. ສະຫາຍ ສີໄນ ມຽງລາວັນ
- 35. ສະຫາຍ ສົມມາດ ພົນເສນາ
ອ້າງອິງ[ດັດແກ້]
- ໄມເຄີນ ລີເຟີ. ວັດຈະນານຸກົມການເມືອງສະໄໝໃໝ່ ອາຊີຕະເວັນອອກສຽງໃຕ້ ບາງກອກ ສຳນັກພິມມະຫາວິທະຍາໄລທຳມະສາດ. 2005.


text:
ກອງປະຊຸມ ປະຖະກະຖາວັນສ້າງຕັ້ງ ອົງການກຳມະບານລາວ ຄົບຮອບ 59 ປີ.
ໃນຕອນເຊົ້າຂອງວັນທີ 20 ກຸມພາ 2015 ກະຊວງ ໄປສະນີ, ໂທລະຄົມມະນາຄົມ ແລະ ການສື່ສານ ໄດ້ຈັດປະຖະກະຖາ ຫວນຄືນມູນເຊື່ອ ວັນສ້າງຕັ້ງ ອົງການກຳມະບານລາວ ຄົບຮອບ 59 ປີ (1 ກຸມພາ 1956 – 1 ກຸມພາ 2015), ທີ່ຫ້ອງປະຊຸມໃຫຍ່ ບໍລິສັດ ລັດວິສາຫະກິດ ລາວໂທລະຄົມມະ ນາຄົມ.ໃຫ້ກຽດປະຖະກະຖາໂດຍ ທ່ານ ວັນນາ ດວງພະຈັນ ຮອງປະທານສູນກາງສະຫະພັນກຳມະບານລາວ. ທ່ານ ຄຳພູ ດວງຖະໜອມ ປະທານ ສະຫະພັນກຳມະບານ ກະຊວງ ປທສ ພ້ອມດ້ວຍຄະນະ ບໍລິຫານງານສະຫະພັນກຳມະບານຮາກຖານ ບໍລິສັດ ລັດວິສາຫະກິດ ໄປສະນີ, ໂທລະຄົມມະນາຄົມ ຕະຫຼອດຮອດສະມາຊິກກຳມະບານ ອ້ອມຂ້າງ ກະຊວງ ປທສ ເຂົ້າຮ່ວມ ຈຳນວນ 300 ຄົນ ການປະຖະກະຖາໃນຄັ້ງນີ້ ທ່ານ ວັນນາ ດວງພະຈັນ ໄດ້ຍົກໃຫ້ເຫັນປະຫວັດຄວາມເປັນມາ ການກໍາເນີດ ແລະ ເຕີບໃຫຍ່ຂະຫຍາຍຕົວ ຂອງອົງການສະຫະພັນ ກຳມະບານລາວ ໃນແຕ່ລະໄລຍະ,


text:
ຂປລ. ຜູ້ຊົງຄຸນວຸດທິ ບັນດາເຜົ່າ ຕ່າງມີຄວາມພາກພູມໃຈ ທີ່ໄດ້ເຂົ້າຮ່ວມ ສະເຫລີມ ສະຫລອງ ວັນສະຖາປະນາ ສາທາລະນະລັດ ປະຊາທິປະໄຕ ປະຊາຊົນລາວ ຄົບຮອບ 40 ປີ
ຂປລ.ກະຊວງອຸດສະຫະກໍາ ແລະ ການຄ້າ ຈັດສໍາມະນາວິທະ ຍາສາດ, ເສດຖະກິດ ແລະ ການ ຄ້າໃນຫົວຂໍ້ "ກຽມຄວາມພ້ອມ ທຸກດ້ານໃນການເຊື່ອມໂຍງເສດຖະ ກິດ ກັບສາ ກົນ"
ຂປລ. ເນື່ອງໃນໂອກາດ ຄົບຮອບ 60 ປີ ສາຍພົວພັນການທູດ ລາວ-ຍີ່ ປຸ່ນ ແລະ ຄົບຮອບ 40 ປີ ວັນສະ ຖາປະນາ ສາທາລະນະລັດ ປະຊາທິ ປະໄຕ ປະຊາຊົນລາວ.
ຫ້ອງການສຶກສາທິການ ແລະ ກິລາເມືອງໄກສອນ ພົມວິຫານ ຈະໄດ້ຈັດການ ແຂ່ງຂັນກິລາເຕະບານ 7 ຄົນ ລະດັບນັກຮຽນ ຊັ້ນປະຖົມສຶກສາ ທົ່ວເມືອງໄກສອນ ພົມວິຫານ
ຂປລ. ເພື່ອສະກັດກັ້ນ ການແຜ່ລາມ ຂອງການລະບາດ ພະຍາດໂປລີໂອ ແລະ ເຮັດໃຫ້ຂະບວນ ການຢອດຢາ-ສັກຢາກັນພະຍາດ ທີ່ຈະຈັດຂຶ້ນ ທັງໝົດ 3 ຮອບໃຫ້ແຕ່ລະບ້ານ ໃນຂອບເຂດທົ່ວປະເທດ ບັນລຸຕາມຈຸດປະສົງ ແລະ ລະດັບຄາດໝາຍ.
ຂປລ. ພາຍຫລັງທີ່ໄດ້ຮັບອະນຸຍາດ ໃຫ້ພັດທະນາ ແຫລ່ງທ່ອງທ່ຽວທຳມະຊາດ ຢູ່ເຂດອ່າງໂຕ່ງ ຂອງສາຍນ້ຳກັດ ເຊິ່ງນອນຢູ່ໃນພື້ນທີ່ ປ່າສະຫງວນແຫ່ງຊາດ ພູຫີຜີ ເມືອງໄຊ ແຂວງອຸດົມໄຊ ດ້ວຍການອະນຸລັກ ທຳມະຊາດ ແລະ ສິ່ງແວດລ້ອມ ປະຊາຊົນທ້ອງຖິ່ນ ມີສ່ວນຮ່ວມ.
ສ.ອາເມລິກາ ແລະ ຈີນ ພວມປຶກສາ ຫາລື ການຮ່ວມມື ຂະຫຍາຍ ທຸລະກິດ ເຕັກໂນໂລຊີ ຜະລິດ ອຸປະກອນ ດ້ານພະ ລັງງານ ທົດແທນ ເພື່ອຊ່ວຍແກ້ບັນຫາ ສະພາບ ການປ່ຽນແປງ ດິນຟ້າ ອາກາດໂລກ ຢ່າງມີ ປະສິດ ທິພາບ.
ໃນໂອກາດທີ່ທົ່ວພັກ-ລັດ, ທົ່ວກຳລັງປະກອບອາວຸດ ແລະ ທົ່ວປວງຊົນລາວທັງຊາດ ພວມເບີກບານມ່ວນຊື່ນຕ້ອນຮັບວັນຊາດທີ 2 ທັນວາ ຄົບຮອບ 40 ປີນັ້ນ, ສູນກາງແນວລາວສ້າງ ຊາດກໍໄດ້ຈັດກອງປະຊຸມພົບປະຜູ້ຊົງຄຸນວຸດທິທົ່ວປະເທດຂຶ້ນໃນວັນທີ 28 ເດືອນພະຈິກ 2015 ຜ່ານ ມາ ຢູ່ສູນການຄ້າລາວ-ໄອເຕັກ,
ສະຖີຕິຜູ້ເຂົ້າຊົມເວັບໄຊ


text:
30 November 2015
ໄຂວາງສະແດງຜົນງານ 40 ປີ, ວຽງຈັນ EXPO 2015
ງານວາງສະແດງຜົນງານ 40 ປິ ວຽງຈັນ EXPO 2015 ເພື່ອຂຳ່ນັບຮັບຕ້ອນວັນສະຖາປານາ ສປປ ລາວ ວັນທີ 2 ທັນວາຄົບຮອບ 40 ປີ ໄຂຂຶ້ນຢ່າງເປັນທາງການໃນວັນທີ 28 ພະຈິກນີ້, ທີ່ສູນການຄ້າໄອເຕັກມໍ ຊັ້ນ 7, ໂດຍການໃຫ້ກຽດເຂົ້າຮ່ວມຂອງທ່ານ ທອງສິງ ທຳມະວົງນາຍົກລັດຖະມົນຕີ, ມີທ່ານ ສົມສະຫວາດ ເລັ່ງສະຫວັດ ຮອງນາຍົກລັດຖະມົນຕີ, ມີບັນດາລັດຖະມົນຕີ, ເຈົ້າແຂວງ, ເຈົ້າຄອງນະຄອນຫຼວງວຽງຈັນ, ທຸຕານຸທູດ, ຜູ້ຕາງໜ້າອົງການຈັດຕັ້ງສາກົນ, ພ້ອມດ້ວຍນັກທຸລະກິດທັງພາຍໃນ ແລະ ຕ່າງປະເທດເຂົ້າຮ່ວມເປັນຈຳນວນຫຼາຍ.
ໃນພິທີທ່ານ ນາງ ເຂັມມະນີ ພົນເສນາ ລັດຖະມົນຕີວ່າການກະຊວງອຸດສາຫະກຳ ແລະ ການຄ້າ, ທັງເປັນຫົວໜ້າອະນຸກຳມະກຳຈັດງານດັ່ງກ່າວໄດ້ລາຍງານວ່າ: ເພື່ອສະເຫຼີມສະຫຼອງວັນສະຖາປານາ
ຄະນະວົງດົນຕີ ອໍເກັດຕາ ມະຫາວິທະຍາໄລມະຫິດົນ ແຫ່ງປະເທດໄທ ມາສະແດງຮັບໃຊ້ຕ້ອນຮັບວັນຊາດທີ 2 ທັນວາຄົບຮອບ 40 ປີ
ເນື່ອງໃນໂອກາດສະເຫລີມສະຫລອງວັນສະຖາປະນາສາທາລະນະ ລັດ ປະຊາທິປະໄຕ ປະຊາຊົນລາວ ທີ 2 ທັນວາ ຄົບຮອບ 40 ປີ, ຄະ ນະວົງດົນຕີ ອໍເກັດຕາ ມະຫາວິທະຍາໄລມະຫິດົນ ແຫ່ງປະເທດໄທ, ໄດ້ມາສະແດງຢູ່ລາວ ເພື່ອສ້າງບັນຍາກາດເບີກບານມ່ວນຊື່ນໃຫ້ແກ່ການສະເຫລີມສະຫລອງວັນປະຫວັດສາດດັ່ງກ່າວ ໃນຄ່ຳຄືນວັນທີ 28 ພະຈິກນີ້, ທີ່ຫໍປະຊຸມແຫ່ງຊາດ ຫລັກ 6 ນະ ຄອນຫລວງວຽງຈັນ, ໂດຍມີທ່ານນາງ ແກ້ວສາຍໃຈ ໄຊຍະສອນ ພັນລະຍາທ່ານປະທານປະເທດ ຈູມມາລີ ໄຊຍະສອນ, ທ່ານ ທອງລຸນ ສີສຸລິດ ຮອງ ນາຍົດລັດຖະມົນຕີ ລັດຖະມົນຕີວ່າ ການກະຊວງການຕ່າງປະເທດ ແລະ ມວນຊົນຊາວນະຄອນຫລວງວຽງຈັນ ເຂົ້າຮ່ວມເປັນຈຳນວນຫລາຍ.
ກອງປະຊຸມໂຕະມົນລະດັບສູງຄັ້ງທີ 12
ກອງປະຊຸມໂຕະມົນລະດັບສູງ ຄັ້ງທີ 12 ພາຍໃຕ້ຫົວຂໍ້: “ເພີ່ມທະວີການເປັນຄູ່ຮ່ວມທີ່ມີປະສິດທິຜົນ ໃນການຈັດຕັ້ງປະຕິບັດແຜນພັດທະ ນາເສດຖະກິດ-ສັງຄົມແຫ່ງຊາດ ຄັ້ງທີ VIII, ເພື່ອນຳພາປະເທດຊາດຫລຸດພົ້ນອອກຈາກສະຖານະພາບດ້ອຍພັດທະນາ ພາຍໃນປີ 2020, ໄດ້ໄຂຂຶ້ນຢ່າງເປັນທາງການໃນວັນທີ 27 ພະຈິກນີ້, ທີ່ສູນຝຶກອົບຮົມ ແລະ ການຮ່ວມມືລາວ-ຍີ່ປຸ່ນ(ICTC) ນະຄອນ ຫລວງວຽງຈັນ, ໂດຍການເປັນປະທານຂອງທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງຕ່າງປະເທດ ແລະ ທ່ານ ຮາວລຽງ ຊູ ຜູ້ຊ່ວຍເລຂາທິການໃຫຍ່ ອົງການສະຫະປະຊາຊາດ ແລະ ໃຫ້ກຽດເຂົ້າຮ່ວມຂອງທ່ານ ທອງສິງ ທຳມະວົງ ນາຍົກລັດຖະມົນຕີແຫ່ງ ສປປ ລາວ ທ່ານນາງ ເຮເລັນ ຄລາກ ຮອງເລຂາທິການໃຫຍ່ອົງການສະຫະປະຊາຊາດ, ຜູ້ອຳນວຍການໃຫຍ່ອົງການສະຫະປະຊາຊາດ ເພື່ອການພັດທະນາ ແລະ ພາກສ່ວນກ່ຽວຂ້ອງເຂົ້າຮ່ວມ.
ລະນຶກວັນສ້າງຕັ້ງສະຫະພັນນັກຂ່າວອາຊຽນ (ຊີເອັນເຈ) ຄົບຮອບ 40 ປີ ແລະ ດຳເນີນກອງປະຊຸມໃຫຍ່ຄັ້ງທີ 18 ຂອງສະຫະພັນ
ພິທີສະເຫລີມສະຫລອງວັນສ້າງຕັ້ງສະຫະພັນນັກຂ່າວອາຊຽນ ຄົບຮອບ 40 ປີ ແລະ ກອງປະຊຸມໃຫຍ່ ຄັ້ງທີ 18 ຂອງສະຫະພັນດັ່ງກ່າວ ໄດ້ຈັດຂຶ້ນທີ່ນະຄອນຫລວງຮ່າໂນ້ຍ ສສ ຫວຽດນາມ ໃນວັນທີ 27 ພະຈິກນີ້ ໂດຍສະມາຄົມນັກຂ່າວ ສສ ຫວຽດນາມ ເຊິ່ງມີທ່ານຮອງນາຍົກລັດຖະມົນຕີ ສສ ຫວຽດນາມ ຫວູ່ດຶກດາມ, ທ່ານປະທານກອງເລຂາອາຊຽນ ເລເລືອງມິງ ພ້ອມຄະນະຜູ້ແທນສະມາ ຄົມດັ່ງກ່າວຈາກປະເທດສະມາຊິກອາຊຽນ ແລະ ຜູ້ສັງເກດການຈາກປະເທດອິນເດຍ, ສປ ຈີນ ແລະ ສ.ເກົາຫລີ ເຂົ້າຮ່ວມນຳດ້ວຍ.
ໃນງານສະເຫລີມສະຫລອງທີ່ໄດ້ດຳເນີນໄປດ້ວຍບັນຍາກາດອັນສະໜິດສະໜົມ ແລະ ຟົດຟື້ນຂອງປະເທດເຈົ້າພາບທີ່ມີຕໍ່ແຂກນັ້ນ ໄດ້ຍົກໃຫ້ເຫັນບັນດາຜົນງານ ແລະ ການເຕີບໃຫຍ່ຂະຫຍາຍຕົວຂອງ
Subscribe to: Posts (Atom)


text:
ທີມບານບວງຊາຍມະຫາວິທະຍາໄລລາວ ຫລິ້ນບໍ່ອອກຖືກທີມ ບານບວງຊາຍ ມະຫາວິທະຍາໄລ ມາເລເຊຍ ສອຍມວຍ ເສຍໃຫມາເລເຊຍ 6592 ຄະແນນ, ບານບວງຊາຍງານມະຫາກຳ ກິລາມະຫາວິທະຍາໄລ ອາຊຽນ ຄັ້ງທີ 16 ທີ່ ສ ປ ປ ລາວເປັນເຈົ້າພາບ.ເມື່ອຕອນບາຍວັນທີ 13 ທັນວາ ຜານມາ ກິລາບານບວງງານມະຫາກຳກິລາມະຫາວິທະຍາໄລ ອາຊຽນ ຄັ້ງທີ16 ທີ່ນະຄອນຫລວງວຽງຈັນ ສ ປປ ລາວ ເປັນເຈົ້າພາບ ໄດທຳການແຂງຂັນກັນວັນທຳອິດທີ່ສະໜາມກິລາໃນຮົ່ມບຶງຂະຫຍອງ ໂດຍ ແຂງຂັນກັນ 4 ຄູ , ທີມຊາຍມະຫາວິທະຍາໄລລາວ ພົບກັບ ທີມຊາຍມະຫາວິທະຍາໄລ ມາເລເຊຍລົງແຂງຂັນເປັນຄູທີ 3 ສວນທີມຍິງແຂງຂັນເປັນຄູທີ 4 . ເລີ່ມເຊັດທຳອິດ ມາເລເຊຍ ອອກນຳກອນເຖິງ 9 ຄະແນນທີມລາວຈິ່ງໄດໂອກາດຊຸດໄຫລມາເປັນ 59 ແຕດວຍຄວາມເກັ່ງຂອງນັກກິລາມະຫາວິທະຍາໄລມາເລເຊຍຈົບ10 ນາທີຂອງເຊັດທຳອິດ ມາເລເຊຍ ນຳ ລາວ 32 10 ຄະແນນ ,ກັບເຂົ້າມາແຂງຂັນໃນເຊັດທີສອງ ມາເລເຊຍຍັງຫລິ້ນໄດດີກວາທີມລາວໄດຄະແນນເພີ່ມ ເປັນ 5424 ຄະແນນ , ຈົບການແຂງຂັນທັງ 4 ເຊັດມາເລເຊຍ ເປັນຝາຍເອົາຊະນະ ທີມລາວໄປໄດ 9265 ຄະແນນ ສຳລັບຜົນການແຂງຂັນ ປະເພດທີມຊາຍ ຄູທີ 1 ທີມມະຫາວິທະຍາໄລ ອິນໂດເນເຊຍ ຊະນະ ທີມມະຫາວິທະຍາໄລ ໄທ 7368 ຄະແນນ. ປະເພດທີມຍິງອີກຄູ ທີມ ມະຫາວິທະຍາໄລໄທ ຊະນະ ທີມມະຫາວິທະຍາໄລອິນໂດເນເຊຍ 8549 ຄະແນນ. ບານບວງ ມີນັກກິລາມະຫາວິທະຍາໄລ 5 ຊາດເຂົ້າຮວມແຂງຂັນ ຄື : ອິນໂດເນດຊຍ, ລາວ (ເຈົ້າພາບ) , ມາເລເຊຍ ,ໄທ ແລະ ສິງກະໂປ. ປະເພດທີມຊາຍມີ 5ຊາດ ສວນທີມຍິງ ມີ4 ຊາດ ຄື ອິນໂດເນເຊຍ, ລາວ, ມາເລເຊຍ ແລະ ໄທ,ແຂງຄົບກັນໝົດ ເອົາທີມທີ່ມີຄະແນນ ທີ1ແລະ ທີີ 2 ຫລຽນຄຳ ສວນທີ 3ແລະ ທີ 4 ຊີງຫລຽນທອງ . ສຳລັບ ວັນນີ້(14 ທັນວາ) ແຂງຂັນກັນ 2 ຄູປະເພດທີມຊາຍ ຄູທີ 1 ເວລາ 15 :00ໂມງ ທີມມະຫາວິທະຍາໄລ ມາເລເຊຍ ພົບ ທີມມະຫາວິທະຍາໄລ ອິນໂດເນເຊຍສວນ ຄູທີ 2 ທີມມະຫາວິທະຍາໄລ ສິງກະໂປ ພົບ ທີມມະຫາວິທະຍາໄລ ລາວ . ໂດຍ ສັກດາວົງ.
ລາວ ປະເດີມ ສະໜາມ ເສຍ ມາເລເຊຍ 6592. ຄະແນນ ບານບວງຊາຍ ກິລາ ມ.ອາຊຽນ
ຂ່າວທົ່ວໄປ ກິລາຕ່າງປະເທດ, ກິລາພາຍໃນ, ຂ່າວສສກ, ຂ່າວສັງຄົມ, ທ່ອງທ່ຽວບັນເທິງ, ສະກຸບພິເສດ, ຮູບພາບ, ເບີ່ງຂ່າວທັງໝົດ Comments Off


text:
ພະເຈົ້າເອດູອາກທີ 3 ແຫ່ງອັງກິດ
ພະເຈົ້າເອດູອາກທີ 3 ແຫ່ງອັງກິດ (ອັງກິດ: Edward III of England, ຝະລັ່ງ: Édouard III d'Angleterre; 13 ພະຈິກ ຄ.ສ. 1312 – 21 ມິຖຸນາ ຄ.ສ. 1377) ຊົງເປັນກະສັດແຫ່ງລາຊະວົງປະລັງຕາເຊແນຂອງລາຊະອານາຈັກອັງກິດລະຫວ່າງປີ ຄ.ສ. 1327 ຫາປີ ຄ.ສ. 1377. ພະອົງນັບເປັນກະສັດອັງກິດຜູ້ປະສົບຄວາມສຳເລັດທີ່ສຸດພະອົງໜຶ່ງໃນຍຸກກາງ ໂດຍຊົງຟື້ນຟູຄວາມໝັ້ນຄົງຂອງລາຊະບັນລັງຫຼັງຈາກທີ່ເສື່ອມໂຊມລົງໄປຫຼາຍໃນລັດຊະສະໄໝຂອງພະລາຊະບິດາ ພະເຈົ້າເອດູອາກທີ 2 ແລະຊົງເປັນຜູ້ທີ່ເຮັດໃຫ້ລາຊະອານາຈັກອັງກິດເປັນລັດອັນມີອຳນາດທາງທະຫານຫຼາຍທີ່ສຸດໃນເອີລົບ ແລະເປັນລັດຊະສະໄໝທີ່ມີການວິວັດທະນາການທາງການປົກຄອງທາງນິຕິບັນຫຍັດ ໂດຍສະເພາະຢ່າງຍິ່ງ ການວິວັດທະນາການຂອງລະບົບລັດຖະສະພາ. ແຕ່ໃນສະໄໝດຽວກັນນີ້ພະອົງກໍຊົງຕ້ອງຜະເຊີນກັບຄວາມຫາຍະນະຈາກກາລະໂລກລະບາດໃນເອີລົບ. ພະເຈົ້າເອັດເວີດຊົງຄອງລາດເປັນເວລາດົນນານເຖິງ 50 ປີເຊິ່ງບໍ່ມີພະເຈົ້າແຜ່ນດິນອົງໃດທີ່ຄອງລາດດົນນານເຊັ່ນນັ້ນຕັ້ງແຕ່ລັດຊະສະໄໝຂອງພະເຈົ້າຮັງລີທີ 2 ແລະຕໍ່ຈາກນັ້ນກໍບໍ່ມີພະອົງໃດຈົນມາເຖິງລັດຊະສະໄໝຂອງພະເຈົ້າເຊອັອກທີ 3 ໃນຖານະກະສັດແຫ່ງສະຫະລາຊະອານາຈັກ.
ພະເຈົ້າເອັດເວີດສະເດັດຂຶ້ນຄອງລາດເມື່ອພະຊົນມາຍຸໄດ້ພຽງ 14 ພັນສາ ຫຼັງຈາກທີ່ພະເຈົ້າເອັດເວີດທີ 2 ພະລາຊະບິດາ ຊົງຖືກຖອດຈາກການເປັນກະສັດ. ເມື່ອພະຊົນມາຍຸໄດ້ 17 ພັນສາ ພະອົງກໍຊົງເປັນຜູ້ນຳໃນລັດຖະປະຫານໂຄ່ນລົ້ມໂລເຊ ມອກຕີເມ ເອີນແຫ່ງມາດທີ 1 ຜູ້ເປັນຜູ້ສຳເລັດລາຊະການແທນພະອົງ ແລະຊົງເລີ່ມຄອງລາດດ້ວຍພະອົງຜູ້ດຽວ. ຫຼັງຈາກທີ່ຊົງໄດ້ຮັບໄຊຊະນະຕໍ່ລາຊະອານາຈັກສະກັອດແລນ ກໍຊົງປ່າວປະກາດອ້າງສິດຂອງພະອົງວ່າເປັນຜູ້ສືບທອດອັນຊອບທຳຕໍ່ລາຊະບັນລັງຝະລັ່ງເສດໃນປີ ຄ.ສ. 1340 ອັນເປັນຈຸດເລີ່ມຕົ້ນຂອງສົງຄາມເຊິ່ງເອີ້ນກັນວ່າ ສົງຄາມຮ້ອຍປີ. ຫຼັງຈາກທີ່ພ່ຽງພ້ຳໃນໄລຍະທຳອິດຂອງສົງຄາມ ສະຖານະການກໍດີຂຶ້ນຫຼາຍສຳລັບຝ່າຢອັງກິດ. ໄຊຊະນະທີ່ເຄຊີແລະປົວຕິເຢເຮັດໃຫ້ອັງກິດໄດ້ຮັບຜົນປະໂຫຍດເປັນຢ່າງຫຼາຍຈາກສົນທິສັນຍາບະເຕຕີຍີ (Treaty of Brétigny) ແຕ່ຕອນປາຍລັດຊະສະໄໝ ກໍຊົງປະສົບກັບຄວາມລົ້ມເຫຼວໃນກິຈະການລະຫວ່າງປະເທດແລະການເມືອງພາຍໃນ ເຊິ່ງສ່ວນໃຫຍ່ແມ່ນຍ້ອນຄວາມເສື່ອຍຊາແລະພະສຸຂະພາບພານາໄມອັນຊຸດໂຊມລົງຢ່າງຫຼາຍ.
ພະເຈົ້າເອັດເວີດມີພະອາລົມຮ້າຍແຕ່ກໍຊົງເປັນຜູ້ມີຄວາມກະລຸນາເປັນອັນຫຼາຍເຊັ່ນກັນ. ຊົງເປັນກະສັດຕາມສະໄໝແມ່ນຊົງມີຄວາມສົນພະໄທທາງທະຫານແລະຊົງເປັນກະສັດທີ່ເປັນທີ່ຍົກຍ້ອງເປັນເວລາຫຼາຍຮ້ອຍປີຕໍ່ມາ ແມ້ນວ່າຕໍ່ມາຈະຊົງຖືກປະນາມວ່າເປັນນັກຜະຈົນໄພຜູ້ໄຮັຄວາມຮັບຜິດຊອບໂດຍນັກປະວັດຕິສາດວິກ ແຕ່ພາບພົດຂອງພະອົງກໍປ່ຽນແປງໄປໃນທາງດີອີກເທື່ອໃນປັດຈຸບັນ.[໑]
ອ້າງອີງ[ດັດແກ້]
- ↑ Mortimer, The Perfect King - The Life of Edward III, Father of the English Nation, 1.


text:
ຊື່ຂອງຫຼັກສູດ
ພາສາລາວ: ຫຼັກສູດປະລິນຍາຕີການບັນຊີ, ສາຂາ ການບັນຊີ
ພາສາອັງກິດ: Bachelor of Accountancy in Accounting
ຊື່ປະກາສະນີຍະບັດ
ພາສາລາວ: ປະລິນຍາຕີການບັນຊີ ສາຂາ ການບັນຊີ
ພາສາອັງກິດ: Bachelor of Accountancy in Accounting
ພາກວິຊາທີ່ຮັບຜິດຊອບ
ພາກວິຊາການບັນຊີ, ຄະນະເສດຖະສາດແລະ ບໍລິຫານທຸລະກິດ, ມະຫາວິທະຍາໄລແຫ່ງຊາດ, ເບີໂທ ຫ້ອງການ: 021 770067. ຜູ້ຮັບຜິດຊອບ: ຮສ. ທອງເພັດ ຈັນທະນີວົງ: 020-22228858; ດຣ. ໄຊພອນ ກອງມະນີລາ: 020-22223736; ອຈ. ໂພຄໍາ ພົມມະວົງ: 020-22228872.
ປັດຊະຍາ ແລະ ຈຸດປະສົງ
ປັດຊະຍາ
ການປ່ຽນແປງນະໂຍບາຍທາງດ້ານເສດຖະກິດຂອງລັດຖະບານແຫ່ງ ສປປ ລາວ ຈາກເສດຖະ ກິດແບບ ລວມສູນໄປສູ່ເສດຖະກິດຕະຫລາດທີ່ມີການດັດສົມຂອງລັດແຕ່ປີ 1986 ເປັນຕົ້ນມາ, ເຮັດໃຫ້ ເສດຖະກິດຂອງ ສປປ ລາວ ໄດ້ມີການເຕີບໃຫຍ່ຂະຫຍາຍຕົວຢ່າງຕໍ່ເນື່ອງ ເຊີ່ງເປັນຜົນມາຈາກການພັດທະນາທາງດ້ານທຸລະກິດ ແລະການລົງທຶນທັງພາຍໃນ ແລະຕ່າງປະເທດ ຈາກການພັດທະນາດັ່ງກ່າວໄດ້ເຮັດໃຫ້ບັນດາຫົວໜ່ວຍທຸລະກິດຕ່າງໆ ມີການແຂ່ງຂັນກັນຕາມກົນໄກຂອງເສດຖະກິດຕະຫລາດທີ່ນັບມື້ນັບຮຸນແຮງຫຼາຍຂື້ນ, ສະນັ້ນ ຈື່ງມີຄວາມຮຽກຮ້ອງຕ້ອງການນັກວິຊາການ, ພະນັກງານແລະຜູ້ບໍລິຫານ ທີ່ມີຄວາມຮູ້ ຄວາມສາມາດ ໂດຍສະເພາະຄວາມຮູ້ຄວາມສາມາດທາງດ້ານການບັນຊີ. ການບັນຊີຖືເປັນ ວຽກງານທີ່ສໍາຄັນສໍາລັບທຸກໆ ຫົວໜ່ວຍທຸລະກິດ ແລະທຸກໆ ຂະແໜງການ ເນື່ອງຈາກເປັນວິຊາສະເພາະ ແລະວິຊາຊີບທີ່ເຮັດໜ້າທີ່ໃນການສັງລວມບັນດາຂໍ້ມູນຂ່າວສານທາງດ້ານການເງິນ ໝາຍ ຄວາມວ່າ: ນັກບັນຊີເປັນບຸກຄົນທີ່ກໍາແໜ້ນບັນດາຂໍ້ມູນຂ່າວສານທີ່ເປັນຄວາມລັບ ແລະບໍ່ເປັນຄວາມລັບຂອງອົງກອນ, ສະນັ້ນ ຈື່ງສາມາດເວົ້າໄດ້ວ່າ ລະບົບບັນຊີປຽບເໝືອນເສັ້ນເລືອດໃຫຍ່ຂອງອົງກອນ ແລະນັກບັນຊີເປັນເສົາຄໍ້າຫຼັກຂອງອົງກອນທີ່ສາມາດນໍາພາອົງກອນໃຫ້ປະສົບຜົນສໍາເລັດ ຫຼືລົ້ົມເຫຼວໄດ້.
ເພື່ອຕອບສະໜອງຕໍ່ຄວາມຮຽກຮ້ອງຕ້ອງການທາງດ້ານຊັບພະຍາກອນມະນຸດຕໍ່ແຜນຍຸດທະສາດການພັດທະນາເສດຖະກິດ-ສັງຄົມຂອງລັດຖະບານໃນຂະແໜງການຕ່າງໆ, ນັກວິຊາການ ແລະຜູ້ບໍລິຫານ ທາງດ້ານການບັນຊີເປັນຕໍາແໜ່ງວຽກງານທີ່ບັນດາອົງກອນຕ່າງໆ ມີຄວາມຕ້ອງການຫຼາຍ (ສັງເກດຈາກການປະກາດຮັບສະໝັກພະນັກງານຜ່ານທັງອິນເຕີເນດ ແລະສິ່ງພີມຕ່າງໆ) ໂດຍສະເພາະ ພາຍຫຼັງທີ່ຕະຫຼາດຫຼັກຊັບລາວໄດ້ມີການເປີດດໍາເນີນການຢ່າງເປັນທາງການເປັນຕົ້ນມາ ຍິ່ງເຮັດໃຫ້ບັນດາ ຫົວໜ່ວຍ ທຸລະກິດທີ່ຈົດທະບຽນໃນຕະຫຼາດຫຼັກຊັບ ແລະຄາດວ່າຈະເຂົ້າຈົດທະບຽນໃນຕະຫຼາດຫຼັກຊັບ ມີ ຄວາມຈໍາ ເປັນຈະຕ້ອງມີລະບົບບັນຊີທີ່ແນ່ນອນ ແລະມີການລາຍງານທາງດ້ານການເງິນທີ່ຖືກຕ້ອງ ແລະໂປ່ງໃສ່ ຈື່ງມີຄວາມຮຽກຮ້ອງຕ້ອງການບັນດານັກບັນຊີທີ່ມີຄວາມຮູ້ຄວາມສາມາດໃນວິຊາສະເພາະໃນ ລະດັບທີ່ ແນ່ນອນ ແລະໄດ້ມາດຕະຖານ, ມີຄວາມຊື່ສັດສຸດຈະລິດ ແລະມີຈັນຍາບັນໃນວິຊາຊີບການບັນຊີ ສະນັ້ນ ຫຼັກສູດປະລິນຍາຕີການບັນຊີ ມີປັດຊະຍາແນ່ໃສ່ການສ້າງນັກບັນຊີທີ່ມີຄຸນນະພາບ, ມີວິຊາສະເພາະທາງດ້ານການບັນຊີໃນລະດັບທີ່ແນ່ນອນ, ມີຄຸນສົມບັດສິນທໍາປະຕິວັດ, ມີຈັນຍາບັນ ແລະພັດທະນາວິຊາຊີບການບັນຊີ.
ວັດຖຸປະສົງຂອງຫຼັກສູດ
ດ້ານຄຸນສົມບັດ
- ເພື່ອສ້າງບຸກຄະລາກອນທີ່ມີແນວຄິດ, ຄຸນສົມບັດ, ສິນທໍາປະຕິວັດ, ມີທັດສະນະການເມືອງ ແລະຮັກຊາດ ແລະເຊື່ອມຊື່ມຕໍ່ທິດທາງ ແລະການນໍາພາຂອງພັກ;
- ເພື່ອສ້າງນັກບັນຊີທີ່ມີຄຸນນະພາບ, ຍືດໝັ້ນກົດຈັນຍາບັນແຫ່ງວິຊາຊີບ, ມີລະບຽບ ແລະ ຫຼັກການປະກອບອາຊີບເພື່ອພັດທະນາຕົນເອງ, ສັງຄົມ ແລະປະເທດຊາດ;
ດ້ານຄວາມຮູ້ຄວາມສາມາດ
- ເພື່ອສ້າງນັກວິຊາການໃນລະດັບປະລິນຍາຕີໃຫ້ມີຄວາມຮູ້, ຄວາມສາມາດທາງດ້ານການບັນຊີ ແລະສາມາດນໍາໃຊ້ເຕັກໂນໂລຊີຂໍ້ມູນຂ່າວສານໃນການປະກອບອາຊີບໃນອະນາຄົດ;
- ເພື່ອເຮັດໃຫ້ນັກສຶກສາທີ່ຈົບການສຶກສາແລ້ວ ສາມາດນໍາເອົາວິຊາຄວາມຮູ້ໄປພັດທະນາວິຊາ ຊີບການບັນຊີ ແລະຖ່າຍທອດຄວາມຮູ້ ຄວາມສາມາດມໃຫ້ແກ່ຜູ້ທີ່ກ່ຽວຂ້ອງໃຫ້ມີຄວາມເຂົ້າໃຈກ່ຽວກັບການບັນຊີຫຼາຍຂື້ນ;
- ເພື່ອສ້າງພື້ນຖານໃຫ້ແກ່ນັກສຶກສາໃນການສຶກສາຕໍ່ໃນລະດັບທີ່ສູງຂື້ນທັງພາຍໃນ ແລະຕ່າງ ປະເທດ;
ດ້ານການພັດທະນາ
- ເພື່ອສ້າງນັກວິຊາການທາງດ້ານການບັນຊີໃຫ້ພັດທະນາໄປເປັນທີ່ປຶກສາບັນຊີ, ຜູ້ຊ່ຽວຊານ ທາງດ້ານການບັນຊີ ແລະສາມາດໃຫ້ບໍລິການທາງດ້ານການບັນຊີແກ່ອົງການຈັດຕັ້ງຕ່າງໆ;
- ເພື່ອເປັນສູນກາງໃນການພັດທະນາວິຊາການທາງດ້ານການບັນຊີ ແລະກາຍເປັນວິຊາຊີບການ ບັນຊີ ເພື່ອກ້າວສູ່ເວທີສາກົນເທື່ອລະກ້າວ.
ເງື່ອນໄຂຂອງຜູ້ເຂົ້າສຶກສາ
ຜູ້ທີ່ຈະເຂົ້າສຶກສາໃນຫຼັກສູດປະລິນຍາຕີການບັນຊີ ສາຂາການບັນຊີ ຈະຕ້ອງແມ່ນຜູ້ສໍາເລັດການຮຽນ ໃນລະດັບມັດທະຍົມຕອນປາຍ ຫຼືທຽບເທົ່າ ຕາມຫຼັກສູດທີ່ທາງມະຫາວິທະຍາໄລແຫ່ງຊາດວາງອອກ.
ວິທີການຄັດເລືອກ
ການຄັດເລືອກນັກສຶກສາແມ່ນຕ້ອງຜ່ານການສອບເສັງ ແລະຮັບຕາມແຜນນະໂຍບາຍ ໂດຍອີງຕາມຂໍ້ກໍານົດຂອງມະຫາວິທະຍາໄລແຫ່ງຊາດວ່າດ້ວຍການຮຽນ ແລະການປະເມີນສໍາລັບຫຼັກສູດປະລິນຍາຕີ.
ການຈັດຕັ້ງການຮຽນ-ການສອນ
ຫຼັກສູດປະລິນຍາຕີການບັນຊີ ແມ່ນຫຼັກສູດທີ່ຈັດຕັ້ງການຮຽນການ-ການສອນແບບເຕັມເວລາ ດັ່ງລາຍລະອຽດລຸ່ມນີ້:
- ໜື່ງສົກຮຽນ ແບ່ງອອກເປັນສອງພາກຮຽນ (ມີພັກແລ້ງ ເຊີ່ງຈະກໍານົດໄວ້ໃນທ້າຍພາກຮຽນທີສອງ);
- ໜື່ງພາກຮຽນ ມີ 20 ອາທິດ, ໃນນີ້ຮຽນຕົວຈິງ 16 ອາທິດ, ທວນຄືນ ແລະສອບເສັງພາກຮຽນ 2 ອາທິດ, ແຮວັນພັກ 1 ອາທິດ ແລະພັກພາກຮຽນ 1 ອາທິດ;
- ໜື່ງອາທິດ ຮຽນ 5 ວັນ (ວັນຈັນ-ວັນສຸກ) ຫຼືຕໍ່າສຸດ 25 ຊົ່ວໂມງ ແລະສູງສຸດ 35 ຊົ່ວໂມງ;
- ໜື່ງວັນ ຮຽນຕໍ່າສຸດ 5 ຊົ່ວໂມງ ແລະສູງສຸດ 7 ຊົ່ວໂມງ ;
- ໜື່ງຊົ່ວໂມງ ຮຽນ 45 ນາທີ
ໄລຍະເວລາການສຶກສາ
ການສຶກສາລະດັບປະລິນບາຕີ ສາຂາການບັນຊີລະບົບ 4 ປີ ຫຼື 8 ພາກຮຽນປົກກະຕິ ແຕ່ສູງສຸດ ບໍ່ໃຫ້ເກີນ 5 ປີ ຫຼື 8 ພາກຮຽນ.


text:
ກອງປະຊຸມ ຣັຖມົນຕຣີ ຕ່າງປະເທດ ອາຊຽນ ສີ້ນສຸດລົງ ຢູ່ ນະຄອນຫລວງ ວຽງຈັນ ແລະ ຕົກລົງກັນ ຈະສ້າງ ປະຊາຄົມ ອາຊຽນ ໃຫ້ເຂັ້ມແຂງ ໃນຮອບດ້ານ.
ກອງປະຊຸມ ຣັຖມົນຕຣີ ຕ່າງ ປະເທດ ອາຊຽນ ກັບ ປະເທດ ຄູ່ ເຈຣະຈາ ສຸມໃສ່ ການຮ່ວມມື.
ຊາວລາວບາງຄົນ ດີໃຈ ທີ່ ລາວ ເປັນເຈົ້າພາບ ກອງປະຊຸມ ຣັຖມົນຕຣີ ອາຊຽນ ແຕ່ ບາງຄົນ ກໍບໍ່ສົນໃຈ.
ຈີນ ກ່າວຍ້ອງຍໍ ລາວ ທີ່ ມີຈຸດຢືນ ກ່ຽວກັບ ບັນຫາ ທະເລຈີນໃຕ້ ເພື່ອ ໃຫ້ລາວ ເຂົ້າມາເປັນ ພວກດຽວກັນ ກ່ຽວກັບ ບັນຫາ ທະເລຈີນໃຕ້ ແລະ ກົດດັນ ລາວ ທາງອ້ອມ.
ການເຊື່ອມຈອດ ອາຊຽນ ແລະ ສິ່ງທ້າທາຍ ສຳລັບ ສປປລາວ ໃນຖານະ ເປັນປະທານ ກອງປະຊຸມ ອາຊຽນ.


text:
ພອນປີໃໝ່ ຈາກ ວິທຍຸ ເອເຊັຽເສຣີ ຜແນກ ພາສາລາວ
ຣາຍການ ດົນຕຣີ ເພງລາວ ສມັຍ-ສາກົນ ນໍາສເນີ ທ່ານຜູ້ຟັງ ໃຫ້ຮູ້ຈັກ ນັກຮ້ອງ ນັກແຕ່ງ ເພງລາວ ທັງ ອະດີດ ແລະ ປະຈຸບັນ ໃນທົ່ວ ທຸກມຸມໂລກ. ສເນີໂດຍ : ໄມຊູລີ
ຣາຍການ ດົນຕຣີລາວ ສມັຍ-ສາກົນ ນໍາສເນີ ທ່ານຜູ້ຟັງ ໃຫ້ຮູ້ຈັກ ນັກຮ້ອງ ນັກແຕ່ງ ເພງລາວ ທັງ ອະດີດ ແລະ ປະຈຸບັນ ໃນທົ່ວ ທຸກມຸມໂລກ. ສເນີໂດຍ : ໄມຊູລີ
ທິມຊ່ວງເຮືອ ລາວ ໄດ້ຮັບ ຊະນະເລີດ ໃນສາຍກຸ່ມ ຊຸມຊົນ ໃນການ ແຂ່ງຂັນ ຊ່ວງເຮືອ ມັງກອນ ປະຈໍາປີ ທີ 10 ໃນຂົງເຂດ ນະຄອນຫລວງ ວໍຊິງຕັນ ດີ ຊີ ແລະ ໄດ້ຮັບ ລາງວັນ ຫລຽນຄໍາ.
ຣາຍການບັນເທີງ ປະຈໍາສັປດານີ້ ເຊີນທ່ານ ຟັງການສັມພາດ ສິລປີນ ນັກຮ້ອງ (King Khampha) ຈາກປະເທດ ຝຣັງເສດ ກຽ່ວກັບ Album CD ເພງ ຊຸດ (Best of King Khampha)
ສເນີໂດຍ: Maysoly
ເຊີນທ່ານຮັບຟັງ ການສັມພາດ ອາລູນ໋າ ຖາວອນສຸກ ແລະ ແຊມ ອິນທະຣາພິທັກ ກ່ຽວກັບ ການສະແດງ ຄອນເສີຣທ໌ ການກຸສົນ ໃນວັນທີ 6-8 ທັນວາ ທີ່ ຫໍວັທນະທັມ ນະຄອນຫລວງ ວຽງຈັນ. ສັມພາດໂດຍ: ຈະເຣີນສຸກ
ຈັນດາຣາ ຊະນະນິກອນ, ສິລປິນນັກຮ້ອງ ລາວ-ຝຣັ່ງເສຕ ປະເພດພັອບ, ໃນຜົລງານເພງ ຊຸດໃໝ່ຫລ້າສຸດ ”ທຽນ ໃກ້ສິ້ນແສງ”


text:
ປັດໃຈການຜະລິດ
ໃນ ເສດຖະສາດ, ປັດໃຈການຜະລິດ (ພາສາອັງກິດ:factors of production) ໝາຍເຖິງ ຊັບພະຍາກອນ ທີ່ ນຳໃຊ້ເຂົ້າໃນ ການຜະລິດ ແລະ ການບໍລິການຕ່າງໆ ລວມມີ ດິນລວມທັງຊັບພະຍາກອນທຳມະຊາດ, ແຮງງານ ແລະ ທຶນ.
ດິນ, ແຮງງານ, ທຶນ[ດັດແກ້]
ໃນ ເສດຖະສາດ ເສດຖະສາດ ລວມມີ ດິນ (ລວມທັງ ຊັບພະຍາກອນທຳມະຊາດ), ແຮງງານ ແລະ ທຶນ.
- ດິນ (ລວມທັງ ຊັບພະຍາກອນທຳມະຊາດ):ດິນ ແລະ ບັນດາຊັບພະຍາກອນທຳມະຊາດ ທີ່ຕ້ອງນຳໃຊ້ເຂົ້າໃນການຜະລິດ.
- ແຮງງານ:ແຮງງານ ທີ່ມີ ເຕັກນິກ ແລະ ຜະລິດຕະພາບ ໃນ ລະດັບຕ່າງໆ ທີ່ຕ້ອງນຳໃຊ້ເຂົ້າໃນການຜະລິດ.
- ທຶນ:ບັນດາຜະລິດຕະພັນສຳເລັດຮູບ ແລະ ເຄິ່ງສຳເລັດຮູບ ທີ່ຈຳເປັນຕ້ອງໃຊ້ໃນການຜະລິດ.


text:
ກະຊວງສຶກສາທິການ ແລະ ກິລາ ຮ່ວມກັບ ພະແນກສຶກສາທິການ ແລະ ກິລານະຄອນຫຼວງ ແລະ ຜະລິດຕະພັນເປບຊີ ໄດ້ຈັດງານຖະແຫຼງຂ່າວ ກ່ຽວກັບໂຄງການແຂ່ງຂັນຮ້ອງເພງ ຊິງຂັນລັດຖະມົນຕີວ່າການ ກະຊວງສຶກສາທິການ ແລະ ກິລາ ຫຼື Pepsi singing contest 5 ໃນວັນທີ 11 ກຸມພາ 2016 ທີ່ ສູນການຄ້າວຽງຈັນເຊັນເຕີ ໂດຍການເປັນປະທານຂອງທ່ານ ບຸນສຸກ ທິລະສັກ ຫົວໜ້າກົມພາລະ ແລະ ສິລະປະສຶກສາ, ມີທ່ານໂຣວີນາ ບາເຕ ວິນລາ ຜູ້ອຳນວຍການຝ່າຍການຕະຫຼາດ ບໍລິສັດເບຍລາວ ຈຳກັດ, ທ່ານ ອານຸລັກ ປະຖຳມະວົງ ຜູ້ອຳນວຍການບໍລິສັດ ອິນດີ ຣີຂອດ ແລະ ບໍລິສັດ ສາມາດ ອີເວັນ ອໍການາຍເຊີ.
ໂຄງການດັ່ງກ່າວ ໄດ້ລິເລີ່ມແຕ່ປີ 2012 ເປັນຕົ້ນມາ ແລະ ໃນປີ 2016 ໄດ້ກຳນົດການແຂ່ງຂັນພາຍໃຕ້ຫົວຂໍ້ “ການແຂ່ງຂັນຮ້ອງເພງນັກຮຽນ-ນັກສຶກສາ ຊິງຂັນລັດຖະມົນຕີ ວ່າການກະຊວງສຶກສາທິການ ແລະ ກິລາ” ຫຼື “Pepsi singing contest 2016” ຜູ້ສະໝັກ ເຂົ້າແຂ່ງຂັນ ຕ້ອງແມ່ນ ນັກຮຽນ-ນັກສຶກສາ ອາຍຸ ລະຫວ່າງ 15-20 ປີ ບໍ່ເຄີຍເປັນນັກຮ້ອງສັງກັດຄ້າຍເພງໃດມາກ່ອນ. ການຄັດເລືອກຮອບທຳອິດຈະຈັດຂຶ້ນໃນວັນທີ 27 ກຸມພາ ທີ່ສູນການຄ້າ ວຽງຈັນເຊັນເຕີ , ຮອບທີ ສອງ ຈະຈັດຂຶ້ນໃນວັນທີ 11 ມີນາ ທີ່ຫໍວັດທະນະທໍາແຫ່ງຊາດ ແລະ ຮອບຊິງຊະນະເລີດຈັດຂຶ້ນໃນວັນທີ 5 ເມສາ ທີ່ຫໍວັດທະນະທໍາແຫ່ງຊາດ.
ຜູ້ຊະນະເລີດລາງວັນທີ 1 ຈະໄດ້ຮັບ ທຶນການສຶກສາ ຈຳນວນ 15 ລ້ານກີບ, ຂັນລາງວັນ, ໃບກຽດຕິຄຸນ ແລະ ຂອງຂວັນຈາກເປບຊີ ,ລາງວັນທີ 2 ໄດ້ຮັບທຶນການສຶກສາ 10 ລ້ານກີບ, ໃບກຽດຕິຄຸນ ແລະ ຂອງຂວັນຈາກເປບຊີ , ລາງວັນທີ 3 ໄດ້ຮັບທຶນການສຶກສາ 8 ລ້ານກີບ ໃບກຽດຕິຄຸນ ແລະ ຂອງຂວັນຈາກເປບຊີ . ນອກຈາກນັ້ນ ຍັງມີລາງວັນການສະແດງດີເດັ່ນ 5 ລ້ານກີບ ພ້ອມ ໃບກຽດຕິຄຸນ ແລະ ຂອງຂວັນຈາກເປບຊີ ແລະ ລາງວັນ ມິດຕະພາບ ໄດ້ຮັບການສຶກສາ 4 ລ້ານກີບ ພ້ອມ ໃບກຽດຕິຄຸນ ແລະ ຂອງຂວັນຈາກເປບຊີ.